
Sugukeeled  ja  sugurahwad. 

Möödaläinud  aastasaja  wiimasel  poolel  hakkas  Wene 
ajakirjandus  iseäranis  agarasti  Balkani  poolsaarel  asuwa- 
test  suguwendadest  ja  nende  raskest  põlwest  kirjutama. 
Ajakirjandus  kahetses  seni  sugurahwaid,  kuni  sõda  põlema 
süttis  ja  sõja  tagajärjel  sugurahwaste  seas  põlwe  paran- 
damiseks mitmed  suured  riiklikud  muudatused  ette  wõeti. 
Meie  päiwil  on  Balkani  sugurahwaste  küsimus  Wene  aja- 
kirjanduses jälle  rohkem  ruumi  pärima  hakanud.  Ikka  ja 
ikka  uuesti  tuletawad  ajalehed  wendi  «lähemas  idas"  meelde. 
- —  Möödaläinud  aastasaja  lõpul  sünnitas  buuride  sõda 
maailmas  palju  ärewust.  Saksa  ajakirjandus  wõttis  ise- 
äranis elawalt  buuride  käekäigust  osa  ja  kõneles  rohkesti 
waesest  sugurahwast  kaugel  Ahwrikas.  Saksa  rahwa 
elaw  osawõtmine  ei  jõudnud  takistada,  et  suguwennad 
buurid  sugurahwa  inglaste  walitsuse  alla  sattusiwad.  — 
Eesti  ajakirjandus  kõneleb  wahel  Soome  suguwendadest. 
Meie  wõiksime  weel  mitmest  rahwast  sarnaseid  näitusi 
tuua,  kuidas  kõik  rahwad  oma  suguwendadest,  sugurah- 
wastest  räägiwad. 

Kuidas  saame  rahwaste  suguluse  kätte  ?  Kuidas 
pääseme  pärile,  kas  eestlastel  sugulasi  olemas  ja  kes  need 
sugulased?  Ükski  ajaraamat  ei  awalda  sarnast  rahwaste 
suguregistrit.  Ajalugu  ei  taha  sest  midagi  teada,  et  kõik 
Europa  rahwad,  weel  wähem  kõik  maailma  rahwad  ühe- 


2 


teisele  sugurahwasteks  arwatakse.  Teadus  tunneb  igal 
Europa  rahwal  küll  enam,  wähem  sugurahwaid,  kuid 
korraga  astub  ta  rahwaste  piiril  wahele  ja  ütleb  :  siiamaale 
ja  mitte  enam  edasi. 

Keel  on,  mis  rahwaid  teineteisega  suguluse  side- 
metega ühendab.  Mitte  üksiku  isiku  keel,  sest  üksik  isik 
wõib  mõnda  keelt  ära  õppida,  ilma  et  seeg?.  mitme  rahwa 
liikmeks  saaks,  waid  rahwakeel,  see  keel,  mis  rahwas 
igapäewases  elus  kõneleb.  Maadeteadlane  Ratzel  ütleb, 
et  keel  on  ometi  ainult  rahwaste  suguluse  olemise  wäli- 
mine  märk,  aga  et  keele  tähendust  rahwaste  sisemist  tõuu 
wahetegemist  määrates  tuleb  koguni  wäheseks  arwata. 
Riigirajad  ei  määra  rahwaste  sugulust.  Ühes  riigis  wõi- 
wad  mitmesugused  rahwad  elada,  keda  mingisugused 
suguluse  sidemed  üheteisega  ei  ühenda.  Näituseks  Wene 
riigis  asub  palju  rahwaid,  kes  üheteisele  wõnnuwõõrad. 
Wenelasi,  poolakaid,  leedulasi,  lätlasi  loetakse  sugurah- 
wasteks, kui  ka  leedulased  ja  lätlased  suguluse  poolest 
wenelastest  kaugel  seisawad  ;  tatarlasi,  sakslasi,  Kaukasia 
rahwaid,  eestlasi  jne.  ei  pea  wenelased  aga  mitte  oma 
sugulasteks  ega  arwa  neid  teaduski  nende  sugulasteks. 
Niisama  ei  ole  eestlased  ega  sakslased  oma  wahel  sugulased. 
Alles  keel,  mis  rahwad  räägiwad,  teeb  need  rahwad  ühe- 
teisega sugulasteks. 

Ühe  keele  rääkijad  wõiwad  mitmesse  riiki  ulatada. 
Lapi  keele  kõnelejad  asuwad  Norras,  Rootsis,  Soomes  ja 
Wenemaal,  Prantsuse  keele  rääkijaid  Prantsusemaal, 
Schweitsis,  Belgias  jne.  Arukorral  juhtub  sedagi,  et  ühe 
keele  kõnelejad  rahwad  ometi  mitte  sugulased  pole. 
Amerika  Ühendatud  Riikides  walitseb  Inglise  keel  aga 
Ühendatud  Riikide  elanikka  ei  tohi  meie  sellepärast  ometi 
mitte  inglasteks  nimetada.  Mitme  maa  rahwaste  liikmeid 
on  Amerikasse  wälja  rännanud  ja  seal  Inglise  keele  ära 
õppinud.  Inglise  keel  on  walitsuse  Amerikas  oma  kätte 
kiskunud.     Niisama    räägiwad    ,,Kraasna  Maarahwas" 

Wene  keelt,  ilma  et  wenelased  oleksiwad.  Nad  on  selle 
keele  kätte  õppinud. 

Tawalisesti  määrab  ometi  keel  sugulust.  Seda  ütlust 
ei  tule  nii  mõista,  nagu  räägiksiwad  sugurahwad  sedasama 
keelt.  Wenelaste  suguwennad  Balkanil  ei  kõnele  sugugi 
Wene  keelt,  sakslaste  sugurahwas  buurid  Saksa  keelt,  eest- 
laste suguwennad  soomlased  Eesti  keelt.  Igaüks  neist 
rahwastest  räägib  oma  keelt.  Siiski  nende  oma  keel  on 
nimetatud  rahwaste  keelega  sugulane.  See  ei  tähenda, 
nagu  läheksiwad  sugukeelte  sõnad  teineteise  sõnadega 
täiesti  ühte.  Pane  tähele  Tallinna  murret  ja  Pihkwa 
eestlaste  murret  ja  kohe  näed,  kui  suur  wahe  nende  wahel. 
Sõna  on  kas  märksalt  muudetud  ehk  meile  tuttawa  sõna 
asemel  tarwitab  Pihkwa  eestlane  teist  meile  hoopis  tund- 
mata sõna.  Nii  sünnib  juba  oma  keeles  ;  kui  palju  enam 
ei  ilmu  wahe  teises  keeles,  olgu  teine  keel  ka  sugukeel. 

Sugukeelteks  nimetatakse  tawalisesti  neid  keeli, 
kelles  hulk  ühesuguseid  sõnu,  kui  ka  muudetud  moel, 
ette  tuleb :  Wene  keeles  semlja  (maa),  Serbia  keeles 
semlja,  Poola  keeles  semia.  Ehk  kuningas  Wene  keeli 
korol,  Serbia  keeli  krai.  Poola  keeli  krai  jne.  Siiski  ei 
tee  ühesugused  sõnad  keeltes  keeli  alati  weel  sugukeelteks. 
Selle  wasta  saame  tunnistust  Inglise  keelest.  Järele  lugedes 
leitakse  Inglise  keelest  29,853  Romani  keelte  ja  13,230 
Germani  keelte  sõna.  Suure  hulga  Romani  keelte  sõnade 
peale  waatamata  ei  loeta  Inglise  keelt  ometi  mitte  Romani, 
waid  Germani  keelte  hulka.  Ei  tee  siis  üksi  ühesuguste 
sõnade  hulk  kahes  ehk  mitmes  keeles  keeli  weel  teine- 
teisega sugulasteks,  waid  sõnade  kujunemine.  Sõnade 
muutmine,  ülepea  kujunemine  annab  keelele  iseäraliku 
loomu  ;  see  lahutab  keele  teistest  keeltest  ja  ühendab  teda 
teistega.  Sõnade  kujunemine  määrab  nimelt,  missugused 
keeled  sugulased. 

Paremaks  arusaamiseks  peame  sugukeelte  sündimist 
tähele  panema.    Ütleme,  alguses  kõneles  üks  rahwas  kõik 


üht  keelt.  Korraga  sündis  aga,  nagu  Kalewipoeg  põhja- 
perest  kõneleb ;  pere  kolmest  pojast  weeres  üks  Wene- 
maale,  teine  tuiskas  Turjamaale,  kolmas  sõitis  põhjakotka 
seljas  Wiru  randa.  Igaüks  wiis  oma  keele  kaasa,  selle 
keele,  mis  wanemate  kodu  kõneldi.  Wõõrastes  oludes 
elades  muutus  iga  wenna  keel  enam  ehk  wähem.  Wõõ- 
rastes paikades  unustasiwad  nad  mõnda,  mis  nad  kodu 
näinud  ja  mis  wõõrsil  puudus.  Ühtlasi  õppisiwad  nad 
wõõrsil  mõnda  asja  tundma,  mis  neil  kodu  puudunud. 
Uued  asjad  tõiwad  uued  nimed  kaasa.  Uusi  nimesid 
laenawad  nad  kas  naabritelt  ehk  sünnitawad  neid  oma 
keele  loomu  järele.  Mida  rohkem  aega  mööda  läheb, 
seda  rohkem  keel  ennast  wõõrsil  moondab. 

Läheks  meie  ajal  keegi  Krimmi  eestlaste  sekka  asuma, 
teine  jälle  Ingeri  eestlaste  sekka,  kolmas  ehk  Lätimaale 
Alukse  linna  ehk  Marienburki  ja  asuksiwad  seal  40 — 50 
aastat  ühtejärge.  Kodumaale  tagasi  tulles  awaldaks  iga- 
üks oma  keeles  suuremat  ehk  wähemat  wahet.  Palju 
uusi  sõnu  oleks  nende  keeltesse  juurde  tulnud  ja  mõni 
kodumaa  sõna  oleks  nende  keelest  kadunud.  Lugu  on 
nimelt  nii,  et  keele  muutmiseks  sugugi  alati  pole  tarwis 
wõõrsile  minna.  Kodumaalgi  moondab  keel  ennast  ühte- 
lugu, wõõrsil  ainult  rutem  ja  rohkem.  Rahwas  on  nagu 
sepp  ja  keel  nagu  raud  tule  sees  ta  käes.  Wasarahoo- 
pide  all  moondab  raud  oma  kuju,  keel  nii  ütelda  aja- 
wasara  hoopide  all.  Rahwas  hakkab  üht  ehk  teist  häält 
raskeks  pidama  ja  muudab  seda  enesele  kergemaks  ehk 
jätab  hoopis  ära.  Eestlane  näituseks  on  ajajooksul  haka- 
nud õ-d  pruukima,  Wiru  randlasel  näitas  see  liig  raske 
olewat,  ta  jäi  o  sõbraks,  hiidlane  jälle  lahkus  küll  o-st, 
aga  õ  oli  talle  liig  raske  wälja  rääkida,  ta  hakkas  Õ  ase- 
mel ö-d  pruukima.  Nii  ütleb  randlane  jogi,  kirjakeel  jõgi, 
hiidlane  jõgi,  igaüks  muudab  sõna  selle  järele,  kuidas 
talle  hõlpsam  wälja  rääkida.  Nägin  hiljuti  aias  õunapuud. 
Iga  suurem  oks  kandis  isesugu  õunu.    Aednik  oli  igale 

tähtsamale  oksale  omal  ajal  isesuguse  õunapuu-wõsu 
külge  pookinud.  Isesugu  wõsu  mõjul  kandis  iga  suurem 
oks  isesugust  wilja.  Nii  awaldab  keelgi  isesuguste  mõjude 
tagajärjel  isesuguseid  nähtusi. 

Omast  kohast  wõiksime  keelt  okaspuuga  wõrrelda. 
Waata,  kuidas  näituseks  kuusk  kaswab.  Uusi  oksi,  uusi 
okkaid  tuleb  järgesti  juurde.  Siiski  näe,  siin  ja  seal 
hakkab  mõni  oks,  mis  oma  ülesande  täitnud,  juba  kui- 
wama.  Jälle  mõni  oks  kaswab  küll  weel,  aga  tüwi  ligi- 
damalt langewad  okkad  ta  küljest  ära.  Just  niisamasugust 
nähtust  awaldab  meile  keelgi.  Sõnu  ehk  sõnalõppusid, 
mis  siiamaale  oma  kohut  auusasti  täitnud,  jäetakse  unus- 
tusesse ja  hakatakse  nende  asemel  teisi  tarwitama.  Piiblis 
tuleb  näituseks  kebja  ja  taas  sõna  ette.  Olen  mõnda 
korda  imestlemist  kuulnud,  miks  niisugused  wõõrad  sõnad 
Piiblisse  pandud.  Pühakirja  ümberpaneku  ajal  tarwitati 
neid  küllalt  weel,  aga  ajajooksul  jättis  rahwas  nende 
tarwitamise  järele  ja  wõttis  teised  asemele.  Kebja  ja  taas 
aset  täidawad  nüüd  kerge  ja  jälle. 

Mõni  kord  sattub,  ütleb  keeleuurija  Szinnyei,  et 
mõni  lõpp  liialisest  tarwitamisest  oma  jõuu  kaotab.  Talle 
antakse  nüüd  abilisi.  Need  toimetawad  sest  ajast  peale 
üheskoos  seda  tööd,  mis  enne  lihtne  lõpp  toimetanud. 
Sedagi  juhtub,  et  keele  hääled,  mis  oma  wahel  aasta- 
sajad kõige  paremas  sõpruses  elanud,  teineteise  juures, 
tülitsema  ja  wõitlema  hakkawad.  Ses  wõitlemises  wõidab 
muidugi  wägewam,  nii  et  nõrgem  kas  teise  sulaseks  peab 
heitma,  sellega  ühte  sulades,  ehk  oma  aset  täiesti  teisele 
andma.  See  saatus  tuleb  iseäranis  neile  häältele  osaks, 
kes  nagu  rajawahiks  sõna  lõpule  seatud.  Neile  hakkab 
iga  järgmine  sõna  wainu  üles  näitama,  neid  ühtelugu 
rõhudes  ja  taga  kiusates,  kuni  rajawahid  wäsides  langewad 
ja  kaowad.  Iseäranis  juhtub  seda  siis,  kui  niisugune 
rajawaht  sõna  tugewamast  osast  natuke  kaugel  sattub 
olema,  nimelt  rõhuga  osast,  ega  see  siis  wõi  wiimasel 

appi  astuda.  Mõne  korra  ei  käi  nendegi  käsi  paremini, 
kes  tugewa,  rõhuga  silbi  ligidal  seisawad,  sest  wiimanegi 
tarwitab  tihti  oma  jõudu  wähemate  wendade  mahasuru- 
miseks. 

Soome  keel  on  oma  rajawahtisid,  oma  pikemai'd 
lõppusid  enam  jaksanud  alal  hoida,  Eesti  keel  aga  pik- 
kade lõppude  wasta  wägewalt  sõdinud.  Waenulikku  meelt 
pikkade  lõppude  wasta  üles  näidates  tungib  meie  keel 
näituseks  iseäranis  ajasõnade  pööramise  mitmuse  kol- 
manda isiku  kui  ka  tingiwa  kõnewiisi  kallale  ülepea. 
Lõppu  „wad"  armastab  keel  „d-ks"  lühendada  (tegiwad, 
tegid)  ja  tingiwa  kõnewiisi  kõiki  lõppusid  ainult  ks-ga  ära 
tähendada ;  nii  näituseks  teeksin,  teeksid,  teeks,  teeksime, 
teeksite,  teeksiwad  asemel  ainult  teeks.  Alles  uuema  aja 
kirjakeel  katsub  põlatud  lõppudele  jälle  endist  õigust  tagasi 
anda.  —  Mõnes  kohas  kuuleme  weel  lõppu  olnuwad, 
tawahsesti  öeldakse  olnud.  Seda  lühendatakse  ja  öeldakse 
olnd  ja  wiimaks  paiguti  weel  oid.  Nii  lühendatakse  palju 
muidki  ajasõnu. 

Nagu  looduses,  walitseb  keeleski  heitlemme  olemise 
pärast.  Sõnad  ja  sõnalõpud  heitlewad,  ühed  wõidawad, 
teised  langewad  ja  surewad.  Niisuguse  heitlemise  mõjul 
kaotab  keel  aja  jooksul  ikka  enam  oma  algupäralist  kuju. 
Loeme  kolmesaja  aasta  eest  peetud  G.  Mülleri  Eesti  keeli 
jutlusi  ja  paneme  praegust  keelt  tähele,  näeme  kohe,  kui 
palju  meie  keel  ennast  kolmesaja  aasta  jooksul  muutunud, 
olgu  ka,  et  Müller  alati  nii  ei  kirjuta,  nagu  räägiti.  Iga- 
pidi moondab  keele  heitlemine  sõnade  ja  lõppude  wahel 
iga  keelt  aastasadade  jooksul  nii  põhjalikult,  et  muistseid 
keeleaineid  weel  wähe  järele  jääb.  Mõned  sõnad  kaowad 
ehk  moondawad  esialgulist  kuju  nii  palju,  et  seda  alles 
pika  otsimise  järele  üles  leiab. 

Kahjuks  ei  tea  me  seda  selgesti,  kuidas  Eesti  keel 
aastasadade  eest  igapidi  oma  kuju  awaldanud,  seda  teame 
aga  küll,  kuidas  ta  praegu  oma  kuju  awaldab.  Mõtelgem 

Eesti  keele  murrete  peale  ja  meile  selgib,  kuidas  see- 
sama keel  nii  mitmesuguseks  harunenud.  Niisamasugune 
nähtus  paistab  meile  igast  muust  keelest  silma. 

Kui  nüüd  rahwas  üheskoos  elades  keelt  nii  mitmet 
moodi  moondanud,  nagu  see  murretes  ilmub,  kui  palju 
enam  ei  astu  see  muutmine  päewawalgele,  kui  üks  ehk 
mitu  rahwaharu  rahwatüwest  eemale  elama  läinud.  Igas 
rahwaharus  kestab  keelel  niisugune  heitlemine  olemise 
pärast  edasi  ja  see  heitlemine  muudab  keelt  iga  rahwa- 
haru keskel  isewiisi.  Keel  muutub  nii  rohkesti,  et  teda  aega- 
mööda isekeeleks  hakatakse  kutsuma.  Uue  keelega  ühes 
sünnib  uus  rahwaski. 

Kõiki  neid  keeli,  mis  ühest  alguskeelest  sündinud  ja 
sestsamast  keelest  ajajooksul  isekeelteks  arenenud,  nimeta- 
takse sugukeelteks  ja  nende  kõnelejaid  rahwaid 
sugurahwasteks.  Õiguse  pärast  peaksime  niisuguseid 
keeli  alguskeele  teisenditeks  hüüdma,  tawalisesti  hüütakse 
neid  ometi  sugukeelteks.  Niisugustes  sugukeeltes  leidub 
teadu  pärast  palju  ühtlust,  ütleb  Szinnyei,  aga  alati  ei  ole 
hõlbus  seda  ühtlust  üles  leida.  Algupäraline  alguskeele 
kuju  on  neis  keelte  teisendites  põhjani  muutunud,  muidugi 
mõista  igas  lahus  arenenud  keeles  isewiisi,  ise  seaduste 
järele.  Sellepärast  sünnib  ütelda,  et  sugukeeled.  ei  ole 
õieti  alati  teineteise  sarnased,  waid  ennem  teistest  korra- 
likult lahku  minewad.  Mida  enam  aega  sest  saadik  mööda 
läinud,  kui  sugukeeled  sündinud,  s.  o.  alguskeelest  lahku 
läinud  ja  lahus  olles  arenenud,  seda  wähem  ühtlust  ja 
seda  enam  lahkuminemist  wõime  tawalisesti  neis 
keeltes  leida. 

Kõigest  sest  selgub,  et  wõimata  on  sugukeeltest 
ilma  õppimata  aru  saada.  Mõni  TaUinnamaa  mees  wõib 
palju  raamatuid  lugenud  olla,  aga  wõtab  ta  «Setukeste 
Laulud"  kätte,  jääb  palju  lauseid  talle  arusaamataks.  Kui 
juba  tihti  seesama  keelemurret  ei  mõisteta,  kuidas  wõib  siis 
ilma    sellekohase   ettewalmistamiseta    sugukeeli  mõista, 

näituseks  eestlane  karjalaste  keelt?  Mida  kauem  ja  mida 
kaugemal  üks  sugurahwas  teisest  elanud,  seda  raskem 
sugukeelt  mõista.  Siiski  peame  ütlema,  et  sugukeeli,  wähe- 
malt  lähemaid  sugukeeli,  muist  keeltest  kõige  hõlpsam  on 
ära  õppida. 

Tähtsamad  keelekonnad  ja  keeled. 

Tuntakse  umbes  900  keelt.  Keeled  jäetakse  mit- 
messe jakku,  keelekonda.  Ei  ole  tarwis  kõigist  keeltest 
kõnelema  hakata.  Nimetame  ainult  tähtsamaid  ja  tutta- 
wamaid.    Need  on  : 

I.  Semi  keelekond. 

II.  Arja  ehk  Indo-Germani  keelekond. 

III.  Altai  ehk  Turani  keelekond. 

I.  Semi  keelekonda  arwatakse  Ebrea,  Aramea,  Siiria, 
Wönikia,  Arabia  ja  mõned  muud  keeled.  Semi  keele- 
konda esitawad  siis  Iisraeli  rahwas  ja  nende  sugulased. 
Semi  keelekonna  peapaigad  on  Palestina  ja  selle  ümber- 
kaudused  maad.  . 

II.  Indo-Germani  keelekond  algab  Indiast  ja  ulatab 
suuremalt  jaolt  läbi  Europa.  Sellesse  keelekonda  loetakse 
järgmised  keeled  : 

1.  India  keeled,  nagu  Sanskrit,  Zendi  keel  jne. 

2.  Irani  keeled,    nagu  Persia,  Armenia  keel  jne. 

3.  Romani  keeled,  nagu  wana  Ladina,  praegune 
Italia  keel,  Prantsuse,  Hispania,  Portugali,  Rumenia 
keel  jne. 

4.  Greeka  keel. 

5.  Slaawi  keeled,  nagu  Wene,  Bulgaria,  Serbia, 
Poola,  Tsehi,  Slowaki  keel  jne. 

6.  Lito-Slawi  keeled.  Läti  ja  Leedu  keel. 

7.  Kelti  keel,  mida  bretagnelased  Prantsuse  loepoolsel 
neemel,  Iiri  rahwas,  waleslased  Walesi  neemel  ja  gälla- 
sed  Shotimaal  kõnelewad. 

8.  Germani  keeled.  Siia  arwatakse  esmalt  endine 
Gooti  keel  ja  muistne  Skandinawia  keel,  nüüdsetest  keel- 
test aga  Saksa,  Hollandi,  Inglise  keel  jne.  Peale  selle 
weel  praegused  Skandinawia  keeled,  nagu  Norra,  Rootsi, 
Daani  keel  ja  wiimaks  Islandi  keel. 

III.  Altai  ehk  Turani  keelekond  ulatab  Altai  mäge- 
dest Jäämereni,  ulatab  Kesk-Aasiasse,  Wäike-Aasiasse  ja 
Türgimaale  ja  laotab  ennast  Põhja  Europas  enam  ehk 
wähem  laiale.  Kuidas  arwatakse,  on  Altai  keelekonna 
rahwaste  kätki  Altai  ümberkaudu  olnud,  kust  nad  põhja, 
ida  ja  lääne  poole  wälja  rännanud. 

Altai  keelekonda  loetakse  järgmised  keeled  : 

1.  Mongoli  keeled. 

2.  Mandshu  keeled ;  hüütakse  wahel  ka  Mandshu- 
Tungusi  keelteks. 

3.  Türgi  keeled. 

4.  Tatari  keeled.  Mõlemaid  keeli  nimetatakse  tihti 
üheskoos  Türgi-Tatari  keelteks. 

5.  Samojedi  keel. 

6.  Soome-Ugri  keeled. 

Soome-Ugri  keelte  hulka  loetakse  7  peakeelt  ja  hulk 
nende  lähemaid  sugukeeli. 

Peakeeled  on  järgmised : 

a.  Soome  keel. 

b.  Lapi  keel. 

d.  Mordwa  keel. 

e.  Tsheremissi  keel. 

g.  Permi  keel. 

h.  Ugri  keel. 

i.  Ungari  ehk  Madjari  keel. 

Nagu  ülemal  olewast  jaotusest  näha,  langewad 
Soome-Ugri  keeled  Türgi,  Tatari,  Mandshu,  Mongoli  ja 
Samojedi  keelega  ühte  keelekonda,  just  niisama  nagu 
Germani  ja  Slaawi  keeled  ja  muud  keeled  omalt  poolt 
jälle  ühte  keelekonda  langewad.    Eesti  keele  sugulus  siis 

Türgi  ehk  Tatari  keelega  tuletab  nagu  eestlaste  sugulust 
Jaawetiga  meelde.  Ehk  kui  seda  ütlust  liig  julgeks  arwame^ 
wõime  parem  ütelda :  Eesti  keel  on  Türgi  ehk  Tatari  ehk " 
Mongoli  keelega  umbes  niisama  sugulane  nagu  Läti  keel 
Saksa  ehk  Wene  keel  Prantsuse  keelega. 

Keelepuu  ja  su^fukeelte  sõnade  wõrdlused. 

Kõik  keeleteadlased  tõendawad,  et  meie  sugukeeled 
ühest  alguskeelest,  Soome-Ugri  keelest  wälja  kaswanud.  Seda 
alguskeelt  wõrreldakse  tihti  puuga,  mis  mõnda  haru  ajanud. 
Kuidas  need  harud  aga  puutüwest  wälja  endid  laotawad,  selle 
kohta  lähewad  arwamised  lahku.  Professor  Ahlqvist  jagab 
Soome-Ugri  keelte  suguseltsi  kahte  jakku.  Teist  kutsub 
ta  Lääne-Soome  suguseltsiks,  teist  Ida-Soome  suguseltsiks. 
Lääne-Soome  keelte  hulka  loeb  ta  Soome,  Eesti,  Liiwi, 
Wepsa,  Wadja,  Karjala  ja  Lapi  keelt,  peale  selle  weel 
Mordwa  keelt,  Ida-Soome  keelte  hulka  kõik  muid.  Ungari 
keeleteadlane  Budenz  nimetab  meie  keele  suguseltsi  ainult 
Ugri  keele  suguseltsiks.  Budenz  jagab  selle  suguseltsi 
aga  niisama  nagu  Ahlqvist  kahte  harusse.  Budenzi  keele- 
puu saab  järgmise  kuju  : 

Ijshcrcm  is.  ^ordzm.  $001  ne.     J^apl  lOotjaki Sürjani  VmjarfilhGfidi  Ostjaki 


alguskeel. 

Budenz  nimetab  üht  haru  põhjapoolseks  haruks,  teist 
haru  lõunapoolseks.  Põhjapoolsed  Ugri  keeled  on  Budenzi 
meelest  Lapi,  Wotjaki,  Sürjäni,  Ungari,  Woguli  ja  Ostjaki 
keel,  lõunapoolsed  Ugri  keeled  Soome  keel  oma  sugu- 
konna, s.  0.  Eesti,  Liiwi,  Wadja,  Wepsa  ja  Karjala  kee- 
lega.   Peale  selle  loeb  Budenz  lõunapooliste  keelte  hulka 

^weel  Mordwa  ja  Theremissi  keele. 

Keeleteadlane  Donner  jagab  meie  keelte  suguseltsi 

.  niisama  kahte  jakku,  Soome  ja  Ugri  harusse.  Soome  haru 
jagab  ta  jälle  kahte  jakku :  teist  nimetab  ta  Permi  ja 
teist  Wolga-Balti  oksaks.  Wolga-Balti  oksa  jagab  ta  weelgi 
kaheks :  teist  nimetab  ta  Wolga  keelteks,  teist  Lääne- 
soome keelteks.  Wolga  keelte  hulka  arwab  ta  Mordwa 
ja  Tsheremissi  keelt,  Lääne-Soome  keelte  hulka  Soome 
keelt  oma  sugukonnaga,  nimelt  Eesti,  Liiwi,  Wadja, 
Wepsa,  Karjala  ja  Lapi  keelt.  —  Teised  keeleuurijad 
jagawad  mõne  wähema  muutusega  keeli  umbes  seda- 
sama wiisi. 


Meie  silma  ette  ilmub  siis  järgmine  keelepuu  : 


issi  /c- 


Nagu  sest  keelepuust  näha,  ei  anta  Eesti  keelele  ses 
üleüldises   keelepuus    sugugi  aset,    waid  teda  loetakse 

Soome  keelte  hulka,  õigem  öelda  Ühis-Soome  keelte 
hulka.  Niisama  puuduwad  ses  keelepuus  Liiwi,  Wadja, 
Wepsa  ja  Karjala  keel.  Neidki  nimetawad  teadusemehed 
üleüldise  nimega  Ühis-Soome  keelteks.  Tahetakse  selge- 
mat wahet  teha,  siis  alles  loetakse  Ühis-Soome  keeled 
üksikult  üles.  Need  on :  Soome,  Eesti,  Liiwi,  Wadja, 
Wepsa  ja  Karjala  keel.  Kõik  need  6  keelt  on  Ühis-Soome 
kännust  wälja  kaswanud.  Kõige  suurem  neist  keeltest  on 
Soome  keel,  sellepärast  sai  keelte  sugukond  enesele  Soome 
ehk  Ühis-Soome  nimeks.  Teadus  ei  pane  siis  Eesti 
keelt  etteotsa, waid  suurema  rahwahulga  räägitawat  Soome 
keelt.  Professor  E.  N.  Setälä  jagab  Ühis-Soome  keelegi 
weel  kahte  jakku.  Teise  jakku  arwab  ta  Eesti,  Liiwi  ja 
Wadja  keelt,  teise  jakku  Soome,  Karjala  ja  Wepsa  keelt. 
Kui  Soome-Ugri  keelepuu  Ühis-Soome  nimelisest  harust 
selgemat  pilti  tahame  saada,  siis  näeme  haru  umbes  seda- 
wiisi  okse  wälja  ajawat. 


Miwi  keel. 


mis- 


Soome  keel. 


Meile  ilmub  siis,  et  Eesti  keel  Ühis-Soome  harust 
oksaks  wälja  kaswanud  ja  et  Eesti  keele  lähemad  oksad, 
lähemad  sugukeeled  Liiwi,  Wadja,  Wepsa,  Soome  ja  Kar- 

jala  keel  on.  Mõni  keeleteadlane  lisab  kaugemale  lahku- 
minewa  Lapi  keelt  neile  weel  lisaks.  Igapidi  nimetame 
nende  keelte  kõnelejaid  oma  lähemateks  sugulas- 
teks ja  neid  keeli  endid  lähemateks  sugukeel- 
teks.  Kõiki  muid,  nagu  Permi,  Wolga  soomlaste  ja 
Ugri  keeli  hüüame  kaugemateks  sugukeelteks 
ja  nende  kõnelejaid  kaugemateks  sugurahwas- 
teks.  Eestlasi  ja  eestlaste  lähemaid  sugulasi  hüütakse 
õpetlaste  poolt  wahel  ka  läänemere -  soomlasteks 
ehk  lihtsalt  lääne-soomlasteks.  >  - 

Waatame,'  missuguseid  sugukeeli  meie  tahame,  kas 
Altai  keelekonnast  ehk  Indo-Germania  keelekonnast  ehk 
mõnest  muust  keelekonnast,  ikka  paistab  meile  see  näh- 
tus silma,  et  need  sõnad  kõigis  sugukeeltes  kõige  pealt 
ühised  on,  need  sõnad  nimelt,  mis  rahwad  kõige  madala- 
mal hariduse  astmel  elades  tingimata  tarwitawad. 

Niisugused  on  arwusõnad,  kehaosade  nimed,  sugu- 
luse nimed,  tawalised  tööde  nimed  jne.  See  nähtus  ilmub 
meie  sugukeelteski.  Lähemates  sugukeeltes  ei  tunta  alati 
weel  suuremat  wahet,  kaugemates  sugukeeltes  kaswab 
aga  wahe  ikka  suuremaks. 

Paneme  esmalt  Soome  keelt  tähele.  Meie  arwu- 
sõnad kuuluwad  Soome  keeli :  yksi,  kaksi,  kolmi,  neljä, 
viisi,  kuusi,  seitsemän,  kahdeksan,  yhdeksan,  kymmenen, 
sata,  tuhat.  Olgu  tähendatud,  et  soomlased  arwusõnade 
lõpul  i  sagedasti  ära  jätawad.  Nii  kõlawad  arwusõnad 
weel  enam  meie  arwusõnade  moodi :  üks,  kaks,  kolme, 
neljä,  viis,  kuus,  seitsemän,  kahdeksan,  ühdeksan,  küm- 
menen  Meie  isa  on  Soome  keeli  isä,  ema-emo  ehk 
äiti  ( =  eit),  wend  =  veli,  sõsar  =  sisar  jne.  Meie  näen 
on  Soome  keeli  näen,  teen  =  teen,  luen  =  luen,  kuulen 
=  kuulen,  tulen  =  tulen  jne.  Asesõnad  mina,  sina,  tema, 
me,  te,  nemad  kuuluwad  Soome  keeli  minä,  sinä,  hän, 


1)  Soome  y  meie  ü-ga  kirjutatud. 

me,  te,  he.  Tämä  ja  nämät  tulewad  Soome  keeleski  ette, 
kuid  neil  on  tähendus  wähe  muutunud.  Ühesuguseid 
nimesõnu  wõiksime  otsata  hulga  üles  lugeda,  niisama 
TTiuidki  sõnu.  Paneme  parem  teisi  lähemaid  sugukeeli 
ühtlasi  tähele : 


.i^  -a 


Lööme  weel  silma  kaugemate  sugukeelte  peale. 

1  on  Tsheremissi  k.  ikte,  Lapi.  k.  akte,  Mordwa  k. 
ifkä.  Sürjani  k.  õt,  Ostjaki  k.  it,  Woguli  k.  äkwä,  Ungari  k.  edj. 
2  =  Mordwa  k.  kafta^  Lapi  k.  kuekte,  Sürjäni  k.  kik,  Tshere- 
missi k.  kok,  Ostjaki  k.  kat,  Woguli  k.  kit.  Ungari  k.  keet.  3  = 
Lapi  k.  kolm,  Mordwa  k.  kolma,  Ostjaki  k.  kholim,  Woguli 

k.  koorom,  Ungari  k.  haarom.  4  =  Lapi  k.  nelje,  Ostjaki 
k.  nel,  Woguli  k.  niie,  Wotjaki  k.  nilj,  Mordwa  k.  nilä. 
Ungari  k.  needj.  5  =  Lapi  k.  wita,  Sürjani  k.  wit,  Mordwa 
k.  wetä,  Ostjaki  k.  wet,  Woguli  k.  ät,  Ungari  k.  öt.  6= 
Lapi  k.  kuuta,  Mordwa  k.  kota,  Tsheremissi  k.  kut.  Ost- 
jaki k.  khut,  khuut,  Ostjaki  k.  khot,  Ungari  k.  hat.  7  = 
Mordwa  k.  sisem.  Sürjani  k.  sisim,  Lapi  k.  tsiehtsha, 
Tsheremissi  k.  shem,  Woguli  k.  saat.  Ungari  k.  heet. 
8  =  Tsheremissi  k.  kandakshe,  Mordwa  k.  kofksa,  Lapi  k. 
kaktse.  9  =  Tsheremissi  k.  indikshe,  Mordwa  k.  weksa. 
10=  Mordwa  k.  kemen.  100=  Mordwa  k.  sjada,  Ostjaki 
k.  sot,  Woguli  k.  sat,  Ungari  k.  saas. 

Saagu  weel  mõni  muu  sõna  kaugemates  sugukeeltes 
üles  tähendatud. 

Käsi  =  Lapi  k.  kät,  Tsheremissi  k.  ket.  Mordwa  k. 
käd,  Ostjaki  k.  keet.  Ungari  k.  kees.  Sürjani  k.  ki,  Woguli 
k.  kaat. 

Silm  =  Mordwa  k.  selmä,  Lapi  k.  tshalme,  Ostjaki 
k.  sem.  Ungari  k.  sem,  Woguli  k.  säm.  Sürjani  k.  sin. 

Isä  =  Ostjaki  k.  is,  Woguli  k.  is,  Ungari  k.  öösh, 
wanemas  keeles  ishä. 

Koda  =  Lapi  k.  kote,  Tsheremissi  k.  kuda,  Mordwa 
k.  kut,  Ostjaki  k.  koot. 

Nimi  =  Sürjani  k.  nim.  Ostjaki  k.  nem,  Woguli  k. 
näm.  Lapi  k.  namma,  Ungari  k.  neew. 

Wesi  =  Mordwa  k.  wed,  Tsheremissi  k.  wid,wit, 
Woguli  k.  wit.  Ungari  k.  wiis. 

Tuli  =  Lapi  k.  toll,  toila,  Tsheremissi  k.  tol,  Mordwa 
k.  tol,  Wodjaki  k.  til. 

Olla  =  Mordwa  k.  ule,  Tsheremissi  k.  ui,  Wotjaki  k 
wal,  Woguli  k.  oi,  Ostjaki  k.  ui,  Ungari  k.  wal. 

Me  =  Tsseremissi  k.  me,  Ungari  k.  mi,  Mordwa  k. 
min,  Lapi  k.  mije.  Sürjani  k.  mie,  Wotjaki  k.  mi. 

Lähemaid  sugukeeli  wõrreldes  paistab  meile  neist 
warsti   üks  iseäraldus  silma.    Mõnes  sugukeeles  on  see- 

sama  sõna  olemas,  aga  tema  tähendus  on  ennast  muutnud 
Wahel  on  sellesama  keele  murdeski  sõna  enesele  juba  teise 
tähenduse,  saanud.  Meie  saks  tähendab  Lutsi  murdes 
wanapaganat.  Meie  sõna  kiitma  tähendab  Liiwi  keeles 
sõimama,  meie  sõna  siunama  Soome  keeles  Õnnistama, 
meie  elu  Karjala  ja  weel  mõnes  teises  keeles  warandust, 
meie  karu  Karjala  keeles  halwa,  meie  äi  Wepsa  keeles 
suurt  ehk  palju,  meie  waim  Soome  keeles  naist  (=waimo). 

Wõrdlemisel  ilmub  lähemates  sugukeeltes  weel  teine 
iseäraldus,  ei  Soome  keeles,  küll  aga  muis  keeltes.  Nagu 
tuttaw,  ei  armasta  Eesti  keel  sõna  alguses  pehmeid  umb- 
häälikuid  b,  d,  g  ega  kaht  umbhäälikut  teineteise  kõrwal. 
Sedasama  peab  Soome  keelestki  ütlema.  Kõik  umbhääli- 
kutega  algawad  sõnad  algawad  kõwade  umbhäälikutega. 
Sõna  algusel  puuduwad  siis  Eesti  ja  Soome  keeles  b,  d,  g. 
Wõõrast  keelest  laenatud  b,  d,  g-ga  algawates  sõnades 
muudawad  eestlased  ja  soomlased  wälja  rääkides  need 
sõnad  ikka  p,  t,  k-ga  algawateks  sõnadeks.  .  Umbhäälikute 
b,  d,  g  kui  ka  kahe  kõrwuti  seiswa  umbhääliku  wälja- 
rääkimine  walmistab  eestlasele  raskust,  nimelt  aga  kui 
esimene  umbhäälik  s  on.  Liig  tihti  wahetab  eestlane 
wälja  rääkides  ilma  tahtmata  b,  d,  gp,  t,  k-ga  ära  ja 
jätab  esimese  umbhääliku  wäljarääkimata.  See  pehmete 
umbhäälikute  ärawahetamine  kõwadega  kui  ka  püüd  esi- 
mest umbhäälikut  sõna  algusel  rääkimata  jätta  on  eest- 
lasel tundemärgiks,  kellest  wõõras  warsti  eestlase  ära 
tunneb.  Liiwi,  Wepsa,  Wadja,  Karjala  ja  Lapi  keeles 
algab  hulk  sõnu  aga  ka  pehmete  umbhäälikutega  ja  kahe 
umbhäälikuga  ;  nii  kannab  laplaste  rahwaluule  pailaps 
„staalu"  nime.  Tihti  langewad  b,  d,  g-ga  algawad  sõnad 
neis  keeltes  küll  laenusõnade  kilda,  aga  igapidi  räägiwad 
meie  lähemad  sugulased  neid  umbhäälikuid  õieti  wälja, 
s.  'o.  pehmeid  pehmelt  ega  püüa  sõna  algusel  seiswast 
kahest  umbhäälikust  esimest  wälja  rääkimata  jätta.  Wodja, 
Wepsa,  ja  Karjala  keeles  tuleb  Wene  h  sarnane  umb- 

häälik  ette,  mis  h  sarnaselt  räägitakse,  näituseks  tshura 
(Setu  tsura),  tshappan  (tapan),  tshülm  (külm)  jne.  Karjala 
keel  armastab  peale  selle  weel  rohkeste  susisewaid  hääli : 
sh  tuleb  wäga  tihti  Karjala  sõnades  ette.  Näituseks 
seitshemes  (=seitsmes),  sheisatan  (=seisatan),  shuuri- 
shündü  (=suur  sündind)  jne. 

Laenusõnad. 

Enne  nimetasime,  et  üks  rahwas  teisega  kokku 
puutudes  teiselt  uusi  asju  näeb,  uusi  kombeid  õpib  ja 
ühtlasi  ka  enesele  uusi  sõnu  laenab.  Sedasama  teed  on 
meie  esiwanemadki  käinud.  Nagu  laenusõnadest  näha, 
seisiwad  esiwanemad  alguses  weel  õieti  madalal  hariduse 
astmel.  Sõnad,  mis  wähegi  enam  hariduse  wäljalagune- 
mist  tunnistawad,  langewad  ju  laenatud  sõnade  kilda. 
Mõned  õpetatud  mehed  arwawad,  et  meie  esiwanemad 
muistsel  ajal  ainult  seitsmeni  osanud  lugeda.  8  ja  9 
peawad  nad  laenusõnadeks  ja  10  alles  hiljem  wäljaarwatud 
sõnaks.  Mina  omalt  poolt  ei  tahaks  hea  meelega  uskuda, 
et  8  ja  9  laenusõnadeks  tulewad  lugeda.  Ennem  usun 
seda,  mis  keeleteadlased  weel  tähendawad,  et  nimelt  sada 
ja  mesi  ja  wesi  laenusõnad  olla,  ehk  küll  wiimne  sõna 
minus  wägisi  püüab  kahtlust  äratada.  Sada  ja  mesi  wõi- 
siwad  küll  esiwanematel  tundmata  olla,  aga  wesi  ?  Üks- 
kõik, kus  nad  asusiwad,  wett  nägiwad  nad  igalpool.  Wee 
jaoks  pidi  neil  oma  sõna  olema.  Leidus  neil  oma  sõna, 
miks  läksiwad  nad  siis  wee  sõna  indo-germanlastelt  lae- 
nama? Pealegi  tuleb  sõna  wesi  suurema  ehk  wähema 
muutusega  igas  meie  sugukeeles  ette.  Tahawad  keele- 
teadlased wett  ommetigi  laenuks  tunnistada,  jääb  meile 
asja  seletuseks  ainult  üks  wõimalus  üle :  esiwanematel 
oli  wee  jaoks  oma  sõna,  aga  nad  wahetasiwad  selle 
Indo-Germani  keelekonnast  laenatud   sõna  wastu  ümber. 

Pea  ülemal  nimetatud  sõnade  laenamise  järele  algas 
palju  suurem  laenamine.  Nad  laenasiwad  sõnu,  kelle 
laenamist  otse  imeks  peab  panema.  Meie  ei  wõi  mõista, 
kuidas  esiwanemad  enne  ilma  nende  sõnadeta  läbi  saanud. 
Et  nad  neid  kõiki  oma  pärissõnade  asemele  wõtnud,  ei 
näita  küllalt  tõekujulik  olewat. 

Palju  laenusõnu  on  Läti  -  Leedu  keelest  wõetud, 
nagu  professor  V.  Thomsen  tunnistab.  Meie  ei  hakka 
siin  Ugri  keelte  laenusid  tähele  panema,  see  wiiks  meid 
liig  kaugele,  meie  waatame  parem  ainult  Ühis-Soome  ehk 
ainult  Eesti  keele  laenusid.  Need  laenud  tunnistawad, 
et  meie  suguselts  Läti  -  Leedu  rahwaga  korra  külg  külje 
wasta  asunud,  wõib  olla  ehk  koguni  läbisegamini.  Asu- 
wad  ju  lätlased  praegugi  eestlaste  naabruses,  ilma  et 
nende  keel  Eesti  keele  kohta  suuremat  mõju  awaldaks. 
Wist  puutusiwad  aga  muiste  meie  esiwanemad  Läti-Leedu 
rahwastega  palju  sagedamine  kokku,  käisiv/ad  rohkem 
teineteisega  läbi  ja  wõisiwad  seda  wiisi  enam  oma  mõju 
meie  suguseltsi  keele  kohta  awaidada.  Kus  meie  sugu- 
selts muiste  Läti-Leedu  rahwastega  kokku  puutunud,  selle 
kohta  kindlat  otsust  teha  oleks  hulljulgus.  Igapidi  sündis 
laenamine  palju  enne  praegustele  eluasemetele  asumist. 
Läti  -  Leedu  laenusõnu  leidub  rohkeste  kõigis  meie  lähe- 
mates sugukeeltes,  aga  oma  jagu  ka  Mordwa  ja  Tshere- 
missi  keeles,  ehk  küll  kaugeltki  mitte  nii  palju,  kui  lääne- 
soomlaste  keeltes. 

Paneme  mõned  Läti  -  Leedu  laenusõnad  siia  üles  : 
sõsar,  tütar,  hõim,  kaim,  talgus  ;  maja,  malk,  sein,  teiwas, 
sild,  tuba,  tara ;  kannel,  kirwes,  labidas,  luud,  ratas,  regi, 
suga,  tuur,  wars,  koonal,  niis;  kinnas,  kübar;  õlut;  mets, 
salu,  kadakas,  tõrw,  hirw,  ani,  harakas,  kägi,  räästas, 
teder,  metsis,  waha ;  härg,  jäär,  oinas,  põrsas,  udar,  hari, 
karw,  will,  hein,  kulu,  luht ;  ernes,  iwa,  seeme,  wagu, 
äke,  angerjas,  wähk,  lõhe,  ahingas  :  laew,  puri,  meri  jne. 

Need  sõnad  tunnistawad,  et  esiwanemad  alguses 
merd  ega  laewa,  koduloomi,  maja,  tööriistu  jne.  ei  tunnud. 
Imestlema  peame  aga,  et  neil  metsa  ja  metsaloomade 
kohta  oma  sõna  puudub,  niisama  mõrsja,  tütre  ja  sõsara 
sõna.  Meil  arusaamata,  kuidas  nad  waremalt  nende 
sõnadeta  toime  wõisiwad  saada. 

Mitte  ainult  Läti  -  Leedu  keelest  ei  laenanud  esi- 
wanemad muistsel  ajal,  waid  niisama  agaralt  indo  -  ger- 
manlastelt,  õigem  gootlastelt.  Indo-Germani  laenusõnad 
langewad  nimelt  Gooti  sõnade  kilda.  Gooti  keele  sõnade 
laenamist  tuleb  hilisema  aja  peale  arwata.  Kuna  Läti- 
Leedu  laenusõnad  enam  algupärasel  järjel  seiswat  elu 
kujutawad,  tunnistawad  Gooti  laenusõnad  ju  edenemist 
hariduse  teel.  Läti-Leedu  keelest  ei  laenatud  weel  ühtki 
metalli  ega  haritawa  wilja  nime.  Kõiki  neid  pidi  alles 
Gooti  keel  andma. 

Gooti  keele  laenusõnad  tunnistawad,  et  meie  sugu- 
selts muiste  gootlastega  niisama  ligidalt  koos  asunud  nagu 
Läti-Leedu  rahwaga. 

Gootlastega  üheskoos  elades  hakkasiwad  nende 
ühiskondlised  olud  arenema  ja  põlluharimine  edenema, 
sest  põllutöösse  puutuwad  sõnad  on  Gooti  keelest  wõetud. 
Endised  kalapüüdjad  ja  metsloomade  püüdjad  heitsiwad 
karjakaswatajateks  ja  põllumeesteks.  Niisama  tunnistawad 
Gooti  keelest  laenatud  sõnad  merega  ligemat  kokkupuu- 
tumist. Gootlastelt  Õppisiwad  esiwanemad  metaliisid 
tundma  ja  mõnesuguseid  sõjariistu  ja  tarwiriistu  walmis- 
tama.  Gootlastelt  woolab  wägew  hariduse  wool  meie 
lähematesse  sugurahwastesse.  Ülepea  wõime  ütelda,  et 
kokkupuutumine  gootlastega  meie  esiwanematele  nagu 
uue  aja  kätte  tõi.  See  uus  aeg  lõi  nende  elu  ja  olu 
uueks,  tõstis  neid  metsrahwast  juba  hariduse  esimesele 
astmele. 

V.  Thomsen  loeb  hulga  sõnu  üles,  mis  meie  esi- 
wanemad gootlastelt  laenanud.    Kus  kohas  see  laen  ette 

wõetud,  seda  maateaduslikult  ära  määrata  ei  tohi  meie. 
Igapidi  praegustest  elukohtadest  hommiku  pool.  Thomseni 
ülesloetud  Gooti  keelest  laenatud  sõnadest  nimetame 
tähtsamad:  kuningas,  wald,  walitsus,  laen,  kihlamine ; 
mõõk;  hame,  katel,  nael,  nõel,  rõngas,  sadul,  noot; 
kammer,  waras ;  lammas,  walaskala ;  aganad,  humalad, 
kaerad,  rukkid,  oder,  põld,  leib ;  kuld,  raud,  tina,  muld, 
kalju,  rand  jne. 

Gooti  sõnade  kõrwal  tuleb  muist  sõnu  weel  muistse 
Skandinawia  keelest  wõetud  laenusõnadeks  lugeda.  Gooti 
ega  muistse  Skandinawia  laenusõnad  ei  ulata  oma  ea 
poolest  ammugi  nii  kaugele  muistsesse  aega,  kui  Läti- 
Leedu  laenud.  Gooti  ja  muistse  Skandinawia  laenusõnades 
ei  ole  nii  wanu  häälte  muutusi  kui  Läti  -  Leedu  laenu- 
sõnades. Peale  selle  ei  ulata  need  laenusõnad  ka  Wolga 
keeltesse.  Gooti  piiskopp  Ulfila  Piibli  ümberpanekust,  mis 
neljandal  aastasajal  tehtud,  saame  aru,  et  laenud  umbes 
selle  ümberpaneku  ajal  ette  wõetud,  osalt  aga  ka  warem, 
osalt  hiljem. 

Wiimaks  peame  weel  Slaawi  keelte  mõju  Ühis-Soome 
ajal  nimetama.  See  algab  hiljemalt  kui  Gooti  mõju  ega 
jaksa  enesele  ammugi  nii  suurt  wõimupiiri  omandada,  kui 
Läti  -  Leedu  ehk  Germania  keeled.  Slaawi  sõnade  hulk 
on  wäike  ja  langeb  küll  wist  alles  Ühis-Soome  lõpu  aja 
peale.  Slaawi  laenusõnadest  oleks  nimetada  wärten, 
koonal,  sahk,  sundija.  Kõrgema  hariduse  sõnu  laenati 
neilt  raamat,  rist,  ristimine,  papp.  Slaawlased  on  ise  aga 
osalt  ju  enne  kreeklastelt  laenanud. 

Saagu  lõpuks  nimetatud,  et  laenamine  wõõrastest 
keeltest  Ühis-Soome  lahkuminemisegi  järele  edasi  kestis. 
Eesti  keel  laenas  rohkeste  Rootsi  ja  Saksa  keelest,  Soome 
keel  Rootsi  keelest,  Liiwi  keel  Läti  keelest,  Wadja,  Wepsa 
ja  Karjala  keel  Wene  keelest. 


Eestlased. 


Wanemad  teated  sugurahwastest* 

Esiwanemate  muistsest  ajast  puuduwad  meil  kirja- 
likud tunnistused.  Ainult  niipalju  teame,  kui  rahwaluule 
ained  ja  mullapõues  eestleitud  mälestusemärgid  meile 
kuulutawad.  Ise  esiwanemad  kirjutada  weel  ei  osanud, 
haridusekandjad  ja  kirjatundjad  aga  meie  esewanemaid 
ei  tunnud.  Haridusekandjad  ja  kirjatargad  asusiwad 
meie  esiwanematest  liig  kaugel,  pealegi  puudusiwad  läbi- 
käimiseks teed  ja  sõiduriistad.  Haridus  pidi  enne  meie 
esiwanematele  ligemale  jõudma  kui  teated  meie  esiwane- 
matest haritud  maailma  jõudsiwad  ja  kirjamehed  meie 
esiwanematest  hakkasiwad  teateid  andma. 

Kristuse  ajal  algab  juba  elawam  läbikäimine  Europa 
rahwaste  wahel.  Kauplemise  ja  sõdimiste  kaudu  laienes 
roomlaste  maäteadusline  waatepiir,  nagu  seda  ju  Taciluse 
kirjadest  näeme.  Tacitus  kirjutab  küll  nimelt  germanlas- 
test,  aga  ommeti  ulatawad  ta  teated  kaugemale,  ulatawad 
meie  suguseltsi  juure.  Tacituse  teadete  järele  elas 
Läänemerest  kirde  pool,  wenedide  maast  põhja  poole  Finni 
rahwas.  Selle  Finni  rahwa  kohta  kirjutab  ta:  „Neil  on 
imelik  toorus,  hirmus  waesus  :  ei  sõjariistu,  ei  hobuseid, 
ei  kodu ;  roaks  rohi,  riieteks  loomanahk,  magamisepai- 
gaks  maa.  Ainsaks  kaitseks  nooled,  kellele  nad  raua 
puudusel  luu  teraks  otsa  panewad.    Metsas  käimine  on 

meeste  ja  naeste  elatus,  sest  naesedki  käiwad  kaasas 
hulkumas  ja  wõtawad  saagist  osa.  Ei  ole  wäikestel  lastel 
muud  warjupaika  kiskuwate  loomade  ja  halwa  ilma  eest, 
kui  et  neid  kusagile  okste  padrikusse  peidetakse.  Siia 
tulewad  noored,  siia  wanad.  Aga  niisugune  elu  meeldib 
neile  enam  kui  põldu  harida,  hooneid  ehitada  ja  kauple- 
mas käia." 

Peale  selle  kõneleb  Tacitus  weel  a  e  s  t  i  d  e  s  t ,  aga 
Tacituse  aestid  ei  tähenda  eestlasi,  waid  mõnda  rahwast 
Läti-Leedu  tõuust.  Finni  nimi  aga  tähendab,  nagu  tuttaw,  ^ 
soomlasi.  Tacituse  ajal  oli  aga  weel  Ühis-Soome  rah- 
was  olemas,  rahwas,  kelle  liikmed  hiljem  soomlasteks, 
eestlasteks,  liiwlasteks,  wadjalasteks,  wepslasteks  ja  karja- 
lasteks lagunesiwad.  Castren  tahaks  nende  rahwaste  sekka 
ka  weel  laplasi  lugeda.  Castren  ütleb:  „Lapi  ja  Soome 
keelt  wõrreldes  näeme,  et  nende  wahel  ligine  sugulus 
walitseb  ja  kui  2000  aastat  tagasi  läheme,  wõime  aga 
arwata,  et  laplased  ja  soomlased  üks  rahwas  oliwad." 

Kas  laplased  ja  soomlased  Tacituse  ajal  üks  rahwas 
oliwad,  selle  poolest  wõib  kahelda,  kuid  tõeks  jääb,  et 
mõlemad  rahwad  lähidalt  sugulased  oliwad.  Wõib  olla, 
et  Tacituse  kirjeldus  ainult  laplaste  kohta  käib,  wõib  olla, 
et  see  aga  tõeste  ühis-soomlasigi,  siis  meie  esiwanemaid 
kujutab.  Ju  Castren  ütleb  selle  Tacituse  kirjelduse  kohta, 
et  ta  omalt  poolt  midagi  ei  leia,  mis  keelaks  seda  kirjel- 
dust Soome  sugu  rahwaste  kohta  käimast. 

Teateid  Soome  sugu  rahwastest  annab  Rawenna 
piiskopp  Jordanes  551.  aastal  oma  kirjatöös  „Gootlaste 
teod".  Ta  kõneleb  esmalt  wägewast  Gooti  riigist,  mis 
Läänemerest  Donau  jõeni  ulatas,  ja  kirjutab  siis:  „Kui 
gootlaste  kuningas  Geberik  oli  sest  elust  lahkunud,  hak- 
kas ta  järele  walitsema  Amali  sugu  kuulsam  mees  H  e  r- 
manarik,  kes  mõnda  sõdikat  põhjarahwast  wõitis  ja 
neid  oma  seaduste  järele  elama  sundis.  Ei  ole  ülekohus, 
et  mõned  wanemad  kirjamehed  teda  Aleksander  Suurega 

wõrrelnud.  Sest  ta  heitis  oma  walitsusekepi  alla  Gol- 
tesküta,  Thiudose,  Inaunksisi,  Wasinabronka,  Merensi, 
Mordensi,  Imniskarisi,  Röga,  Tatsansi,  Atauli,  Nawego, 
Bubeganisi  ja  Kolda  rahwa. "  Kõwa  pähkli  annab  Jar- 
danes  nende  rahwaste  nimedega  õpetlastele  hammustada. 
Kaua  ja  palju  on  nad  nende  nimede  kallal  pead  murd- 
nud ja  mõnesuguseid  oletamisi  awaldanud.  Raskust  suu- 
rendab see  lugu,  et  hilisemad  ärakirjutajad  Jordanese 
nimesid  mitmetpidi  käänanud  ja  wäänanud,  ja  ränk  pärile 
pääseda,  kuidas  need  nimed  esiotsa  kuulusiwad. 

Goltesküta  nimest  on  ju  mõni  õpetlane  tahtnud 
slaawlaste  „tshudi"  wälja  lugeda,  kuid  ennem  wõime  sest 
gootisküütlasi  wälja  lugeda,  kui  oletame,  et  eksiteel  1 
nimesse  juhtunud.  „Tshud"  ilmub  meile  aga  Thiudos 
nimes,  nagu  suurem  jagu  õpetlasi  seletab.  Thiudos  käiks 
siis  Soome  sugu  rahwaste  kohta.  Inaunksis  püüab  pro- 
fessor Yrjö-Koskinen  Aunuseks  teha,  siis  Thiudos  inaunxis 
Tshud  Aunuses.  Kuid  selle  oletamise  wasta  on  õieti 
tähendatud,  et  Tacitus  wähe  tarwitatud  Aunuse  nime  wae- 
walt  wõis  tunda.  Teised  õpetlased  jälle  püüawad  Ina- 
unksist  Ugaunia  teha.  Sedagi  seletust  wõime  waewalt 
õigeks  pidada,  Nii  jääb  teadmata,  mis  see  nimi  õieti 
tähendab. 

Wasibronka  nimi  walmistab  jällegi  peamurdmist. 
Nimetame  lühedalt,  et  õpetlased  Wasibronka  nime  on 
katsunud  lahutada,  ja  sest  kaht  nime  teha.  Wasi  sõnast 
leiawad  nad  selle  rahwa,  kellele  Arabia  kirjamehed  Wisu 
ja  Nestor  Wes  nime  annab,  siis  meie  wepslased.  Bronka 
nime  jälle  püüawad  õpetlased  Bjarma,  Perma  nimega 
ühendada.  Bronka  ja  Bjarma,  Permi  nime  wahele  jääb 
aga  suur  wahe.  Hõlpsamine  lasewad  endid  nimed  Merens 
ja  Mordens  seletada.  Merens  tähendab  endist  Merja  rah- 
wast,  Mordens  aga  Mordwa  rahwast, 

Imniskaris  on  raskem  seletada.  Mitmed  õpetlased 
katsuwad  sest  Tsheremissi  nime  wälja  lugeda.  Wõimata 

see  ei  oleks.  Jordanese  muud  nimed  jääwad  aga  meil 
mõistatuseks. 

Jordanese  teateid  täiendab  omast  kohast  ajalookir- 
jutaja Procopius,  kes  umbes  sellsamal  ajal  elas.  Qmas 
raamatus  „Gootlaste  sõdadest"  kõneleb  ta  kahest  põhja- 
maa rahwast.  Ühed  kannawad  „gautide",  teised  „skrithi- 
finnide"  nime.  Gautidest  tunneme  gootlased,  skrithifin- 
nidest  Soome  sugu  ära.  Skrithifinnisid  wõiksime  umbes 
,,suksisoomlaste"  nimega  ümber  panna.  Procopius  kirju- 
tab :  ,, Põhjamaa  metsrahwast  elab  üksainus  sugu,  nimelt 
skrithifinnid,  metsloomade  wiisi.  Neil  ei  ole  riideid  ega 
kingi,  nad  ei  joo  wiina  ega  korja  maa  wilja.  Nad  ei  hari 
maad  ega  tee  nende  naesterahwad  mingisugust  käsitööd. 
Mehed  ja  naesterahwad  käiwad  alati  metsloomi  püüdmas 
laialdastes  laanedes  ja  nende  ligidal  mägedel,  mis  seal 
palju  leidub.  Nad  elawad  ainult  tapetud  loomade  lihast 
ja  kannawad  eneste  ümber  nende  nähku.  Neil  ei  ole 
linase  riide  kangaid  ega  õmblemise  abinõuusid ;  sellepä- 
rast seowad  nad  tapetud  loomade  soontega  nahad  teine- 
teise külge  kinni  ja  katawad  sedawiisi  kogu  keha.  Nad 
ei  elata  wäikseid  lapsi  nagu  muud  inimesed,  sest  skrithi- 
finnide  imewad  lapsed  ei  saa  piima  juua  ega  ime  nad 
emarinda,  waid  neid  kaswatatakse  ainult  kinnipüütud 
metsloomade  üdiga.  Niipea  kui  naene  lapse  sünnitanud, 
mähib  ta  lapse  kohe  nahkadesse,  riputab  kuhugile  puu 
otsa,  paneb  üdi  suhu  ja  läheb  ise  metsa.  Metsas  käi- 
mine on  meestel  ja  naestel  ühine.  Niisugune  on  selle 
metsrahwa  elu !" 

Umbes  niisama,  aga  täielikumalt  kirjutab  ajalookir- 
jutaja Paulus  Warnefrid  8.  aastasajal  nende  elu.  Nagu 
näha,  näitab  Procopiuse  skrithifinnide  kirjeldus  meile  mets- 
rahwast. Osalt  wõib  see  kirjeldus  küll  laplaste  kohta 
käia,  kelle  maal  tõeste  mägesid  leidub.  Ohis-soomlaste 
asumaadel  ei  wõi  mägedest  palju  kõnelda.    Muist  kirjel- 

dust  langeb  luule  kilda.  Muidu  aga  wõiksiwad  ühis-soom- 
lased  sell  ajal  küll  nii  elada,   nagu  Procopius  kirjeldab. 

Selgemat  maateaduslist  seletust  põhjamaade  kohta 
annab  800  aastate  lõpul  anglosakslaste  kuninga  Alfred 
Suure  toimetutud  raamat.  Selles  jutustab  norralane  Other 
oma  põhjamaa  teekäiku.  Other  seletab,  kuidas  ta  ümber 
põhjakapi  hommiku  poole  purjutas.  Wiimaks  pööris  rand 
lõuna  poole  ja  Other  purjutas  lõuna  poole.  Siin  jõudis 
ta  5.  päewase  purjutamise  järele  ühe  suure  jõe  suhu. 
Other  ei  usaldanud  edasi  purjutada,  sest  teisel  jõe  kaldal 
asus  rohkeste  rahwast. 

Selle  suure  jõe  ääres  asusiwad  Otheri  kirjutuse  järele 
beormad,  kelles  meie  permlasi  ära  tunneme.  Need  beormad 
kõnelesiwad  Otherile  omast  maast  ja  ümberkaudistest 
maadest  palju,  aga  Other  ütleb,  et  ei  tea,  mis  sellest 
tõsi,  sest  et  oma  silmaga  ei  ole  näinud.  Kauget  põhja- 
poolist maad  nimetab  Other  Terfennaland ;  see  oli  tühi 
maa ;  ainult  harwa  juhtus  kalamehi  ehk  jahimehi  nägema. 
Need  Terfennalandi  asujad  oliwad  muidugi  laplased.  Lap- 
lased ja  permlased  kõnelesiwad  Otheri  meelest  peaaegu 
sedasama  keelt. 

*  Other  teab  siis  õieti  laplastest  ja  permi  astest  rää- 
kida. Enam  teateid  meie  sugurahwaste  kohta  arwatakse 
Breemeni  Aadami  (1076)  kirjades  leiduwat.  Breemeni  Aadam 
kõneleb  Witsi,  Mirri,  Lami,  Skuti  ja  Turtsi  rahwast.  Neist 
nimedest  on  õpetlased  wepslased,  merjalased,  hämalased, 
tshudid  ja  turulased  (Turu  linna  ümberkaudu  asujad) 
wälja  lugenud. 

Wähem  rahwastest  kui  maadest  annab  Arabia  kir- 
janik Edrisi  teateid,  kes  umbes  1154  maateaduseraamatu 
kirjutas.  Edrisi  nimetab,  et  põhjamaal  Finmark  ja  Thabast 
olla.  Esimene  tähendab  muidugi  Soomemaad  üleüldse, 
wiimane  Hämemaad.  Wiimast  kirjeldab  ta  külarikkaks  ja 
rahwarikkaks  maaks.  Weel  kirjutab  ta  Estlandist  (Eesti- 
maast), Swadast(Rootsimaast),  Sikthunast  (Sigtunast  Rootsi 

linnast),  Sklabist  (slaawlastest),  aga  kõik  need  hämarad 
teated  tunnistawad,  et  Edrisi  pisut  põhjamaadest  kuulnud, 
ilma  et  ta  pikemat  seletust  maade  ja  rahwaste  kohta 
teaks  anda. 

Esimest  korda  annab  selgeid  teateid  Soome  sugu- 
rahwaste  kohta  Kiiewi  kloostri  munk  Nestor,  oma  aja- 
raamatus, mis  1110.  aastani  ulatab.  Nestor  ise  suri  umbes 
1114  ja  1116  wahel.  Oma  ajaraamatus  loeb  Nestor  need 
rahwad  üles,  kes  tema  ajal  Kesk-  ja  Põhja  -  Wenemaal 
asusiwad.  Ta  kirjutab  :  ,,Jeeweti  maaosas  (Europas)  asu- 
wad  need  rahwad :  Russ,  Tshud,  Merja,  Muroma,  Wes, 
Mordwa,  Sawolotskaja  Tshud  (Tagamaa  Tshud),  Perm, 
Petshera,  Jam,  Ugra,  Litwa,  Simegola,  Kors,  Letgola, 
Ljub."  Wähe  eespool  kirjutab  Nestor  jälle :  ,,Kriwitshid 
asuwad  Wolga,  Wäina  ja  Dnjepri  jõe  ülemas  otsas,  nende 
linn  on  Smolensk.  Neist  põhja  poole  Walgejärwe  juures 
asub  Wes,  Rostowi  järwe  ääres  Merja  ja  Kleshtshino 
järwe  ääres  ka  Wes.  Aga  Oka  jõe  ääres  seal,  kus  see 
woolab  Wolgasse,  Muroma  ja  siis  Tsheremis  ja  Mordwa." 
Siis  loeb  Nestor  slaawlasi  üles  ja  kirjutab  selle  peale 
edasi :  „Aga  need  on  muud  rahwad,  kes  wenelastele  maksu 
maksawad :  Tshud,  Merja,  Wes,  Muroma,  Tsheremis, 
Mordwa,  Perm,  Petshera,  Jam,  Litwa,  Simigola,  Kors, 
Narowa,  Lib.  Neil  on  oma  keel,  nad  on  Jeeweti  sugu  ja 
asuwad  põhjapoolsil  mail." 

Nestori  ajaraamatust  ei  kuule  meie  mitte  ainult  sugu- 
rahwaste  nimesid,  waid  mitmele  neist  määratakse  koguni 
asukohad.  Nimed  ei  lähe  alati  praeguste  nimedega  kokku. 
Siiski  wõime  nende  tähendusest  hõlpsaste  jagu  saada. 
Tshud  tähendab  Nestoril  Läänemere  ääres  asuwaid  sugu- 
rahwaid,  enamaste  eestlasi,  wõib  olla,  peale  selle  aga  ka 
weel  karjalasi.  Merja  ja  Muroma  rahwad  asusiwad  Nestori 
ajal  lähemate  ja  kaugemate  sugurahwaste  wahel ;  nad 
on  ammu  kadunud.  Need  meie  sugurahwad  on  wene- 
laste  sekka  ära  sulanud.    Wes  tähendab  wepslasi ;  neist 

eespool  rohkem  ;  Mordwa  mordwalasi.  Sawolotshskaja  Tshud 
on  õpetlastele  enam  peamurdmist  walmistanud.  Ühed 
arwawad,  et  Sawolotshskaja  Tshud  Äänisjärwe  ja  Walge- 
mere  wahel  asuwat  Soome  sugu  tähendab,  teised  aga, 
nagu  Sjögren,  seletawad,  et  nimi  umbes  Tagamaa  Tshud 
tähendab,  Sawolotshskaja  Tshud  siis  kõik  neid  sugurah- 
waid,  kes  Walgejärwe  ja  Petshera  jõe  wahel  asusiwad. 
Wiimast  seletust  tuleb  minu  meelest  paremaks  pidada. 
Perm  on  muidugi  Permi  rahwaste  nimi.  Petshera  nime- 
list rahwast  meie  päiwil  ei  tunta.  Nagu  näha,  nimetati 
wanal  ajal  Petshera  jõe  järele  neid  rahwaid,  kes  ta  ääres 
asusiwad,  Petshera  rahwaks.  See  rahwas  peab  wist  küll 
praeguste  sürjänlaste  ehk  wotjaklaste  esiwanemaid  tähen- 
dama. 

Jam  on  seesama  rahwas,  keda  wahel  jämiks,  jäm- 
lasteks,  weel  sagedamini  aga  hämelasteks  hüütakse,  seega 
üks  soomlaste  perekas  sugu.  Meie  wõiksime  seega  ütelda, 
et  Jam  soomlasi  tähendab.  Ugra  nimi  juba  juhatab  otsust 
tegema,  et  Nestor  selle  nime  ugrilastele  annud. 

Nestori  Litwa,  Simegola  ja  Letgola  rahwaid  aga  ei 
tohi  meie  enam  sugurahwasteks  lugeda,  waid  need  seisawad 
meist  kaugel.  Need  on  Läti-Leedu  tõugu.  Litwa  tähendab 
leedulasi,  Simegola  semgallasi  ja  Letgola  lätlasi. 

Kors  ja  Ljub  ehk  Lib  juhatawad  meid  jälle  sugu- 
■  rahwaste  juure.  Kors  tähendab  kurelasi,  kes  Kuramaal 
elasiwad  ja  nüüd  niisama  ammu  kadunud  on  nagu  Merja 
ja  Muroma  rahwas.  Ljub  wõi  Lib  on  muidugi  Liiwi 
rahwa  s.  o.  liiwlaste  nimi.  See  rahwas  elas  sell  ajal 
lõuna  pool  Liiwimaal  ja  põhja  pool  Kuramaal. 

Narowa  rahwast  tahawad  mõned  Samaiti  rahwaks 
teha.  Ühes  wanas  käsikirjas  seista  Narowa  asemel  Neroma 
ja  Neroma  kõrwal  seletus  Shemoit.  Minu  meelest  näitab 
ommeti  parem  olewat,  wana  teisindi  nime  peale  waatamata, 
Narowa  juurde  jääda.  Narowa  rahwas  tähendab  muidugi 
rahwast,  kes  Narowa  ääres  asusiwad.    Kui  nüüd,  nagu 

enne  nimetasime,  Tshud  eestlasi  tähendab,  siis  ei  wõi 
Narowa  rahwa  nimi  enam  eestlaste  kohta  käia.  Meile 
jääwad  üle  need  rahwad,  kes  Narowast  ida  pool  asusi- 
wad.  Mõni  aeg  hiljemini  kirjutawad  Nowgorodi  ajaraa- 
matud Woti  wiiendikust.  Woti  wiiendik  ulatas  peaaegu 
Narowa  jõeni.  Woti  nimi  sai  wiiendik  ehk  maaosa  aga 
wadjalastelt,  kelle  asukohad  Narowa  jõe  ligidalt  hommiku 
pool  algasiwad.  Meie  peame  seega  oletama,  et  Narowa 
rahwas  wististe  wadjalasi  tähendab. 

Meie  jõuame  lõpule.  Kõiki  meie  sugurahwaid  Nestor 
ei  nimeta,  aga  ta  nimetab  neid  ommeti  hulga.  Pealegi  seab 
ta  2 — 3  mälestuse-sammast  üles.  Merja  ^)  ja  Muromaa 
rahwa  on  aeg  hauda  wiinud,  aga  Nestor  kuulutab  meile, 
kus  need  sugurahwad  wanal  ajal  asunud.  Kas  nimetatud 
kaugematest  sugurahwastest  kõik  iserahwastena  juba  ela- 
siwad  ehk  mõne  teisega  weel  ühes,  selle  küsimuse  ,  jätab 
Nestor  seletamata.  "-^  ' 

Sugurahwaste  rändamine  praegustele 
elukohtadele* 

Suure  tammega  on  wahel  Soome  -  Ugri  rahwaid 
wõrreldud.  Tamm  tõusis  taewa  poole  ja  ta  oksad  ula- 
tasiwad  kaugele.  Soome-Ugri  tamm  kaswis  ja  ta  oksad 
lagunesiwad  Aasias  laiale,  aga  Aasiast  tungisiwad 
nad  edasi  lääne  poole  ja  jõudsiwad  läänes  põhjapoolsetes 
maades,  Atlandi  mereni,  Jäämere  randa  ommeti  mitte 
jõudes,  küll  aga  mitmes  kohas  Wolga  ääres  kaugele 
lõuna  poole  tungides.  Aga  nagu  iga  wõrdlus  lonkab,  nii 
lonkab  seegi  wõrdlus.  Ei  wõi  esiteks  miilgi  kombel  tun- 
nistada ega  uskuda,  et  Soome  -  Ugri  tamm  ehk  sugupuu 
oleks  suure  tamme  moodi  jõudsaste  kaswanud,  ja  teiseks 


1)  Merjamaa  kihelkond  ja  mõis  ja  Merjaküla  kõlawad  nagu 
hämarad  mälestused  otsa  saanud  Merja  rahwast. 

tahab  ütlus  liiale  minna,  et  ta  kogu  Aasiat  Altai  mäges- 
tikust  põhja  poole  ja  kogu  põhjapoolist  ja  hommikupoolist 
Wenemaad  ühel  ajal  enese  alla  oleks  wõtnud.  Mitmed 
uurijad  tõendawad  küll,  et  laplased  ju  enne  rahwaste 
rändamist  Lapimaal  asunud,  siis  seega  Soome-Ugri  sugu- 
puu Atlandi  mereni  oma  okstega  ulatanud.  Mujal  aga 
tuleb  lugu  ikka  nii  wälja,  et  selle  sugupuu  oksad  wahel 
siia,  wahel  sinna  endid  pöörnud. 

Nagu  tuttaw,  peetakse  Soome  -  Ugri  sugurahwaste 
kätkiks  Aasiat,  nimelt  aga  Altai  maid.  Millal  Soome- 
Ugri  sugu  ennast  sealt  wälja  laotama  hakanud,  selle 
poolest  katsume  käpuga  pimeduses.  Igapidi  peame  ole- 
tama, et  mida  enam  rahwa  hulk  kaswis,  seda  enam  pidi 
ta  laiale  minema.  Peatoiduse  saawad  madalal  hariduse 
astmel  olewad  rahwad  ju  kas  kalapüüdmisest  ehk  jahil- 
käimisest.  Altai  pool  on  jõed  wähemad  weel,  seega  ka 
wähem  kalarikkad^.  Uurijate  arwamise  järele  tarwitab 
jahilkäija  aga  umbes  40,000  tündrimaad,  kui  ennast 
jahilkäimisest  üksi  wõib  elatada.  Kalapüüdmine  ja  jahil- 
käimine  ei  jaksanud  suuremat  hulka  enam  wähemal  pinna- 
ruumil  toita.  Tahes  ehk  tahtmata  pidi  üks  sugu  teise 
järele  wanast  kodupaigast  kaugele  minema  enesele  pea- 
toidust muretsema. 

Rahwad  oliwad  esimesel  ajal  uitjad,  hulkujad,  ilma 
kindlate  eluasemeteta,  s.  o.  elumajad  puudusiwad  neiL 
Nii*sugusel  korral  ei  teinud  edasiuitmine  suuremat  waewa, 
pealegi  et  rahwal  midagi  iseäralikku  warandust  polnud. 
Nii  kaua  wiibisiwad  nad  ühes  paigas,  kui  nad  sealt  pea- 
toidust leidsiwad.  Jäi  peatoiduse  saamine  pisukeseks, 
uitsiwad  nad  jälle  edasi.  Seda  wiisi  jõudis  Soome-Ugri 
rahwa  üks  ots  wiimaks  Europasse  ja  otsis  siit  niisama 
ülespidamist,  nagu  enne  Aasiast.  Teineteisest  ikka  kau- 
gemale minnes  hakkas  aja  jooksul  ühe  sugu  keel  teise 
sugu  keelest  ikka  enam  lahku  minema  ja  sugurahwaks 
arenema. 

Aastasajad,  jah  enam  kui  aastatuhanded  kestis  küll 
wist,  enne  kui  teistest  lahkuläinud  suguseltsist  rahwas 
kaswis.  Kuidas  sugukonnad  teineteisest  lahkusiwad,  kus 
meie  esiwanemad  elasiwad,  seda  kõike  katab  hämarus. 
Igapidi  nii  palju  näikse  kindel  olewat,  et  nad  meie  aja- 
arwamise  algusel  enam  lõuna  pool  asunud  ja  mingisuguses 
ühenduses  Wolga  rahwastega  seisnud.  Seda  tunnistab 
nimelt  läänesoomlaste  ja  mordwalaste  ligem  sugulus  üle- 
pea, paremine  weel  aga  ühised  puude  nimed  neis  keeltes. 
Tamme  ja  wahtra  nimed  tulewad  niihästi  Lääne-Soome 
kui  Mordwa  ja  Tsheremissi  keeles  ette.  Tammede  ja 
wahtrate  põhjapoolne  piir  käib  Soomelahest  hommiku 
poole  Jaroslawi,  Kostroma  ja  Wjätka  kubermangu  lõuna- 
poolsete osade  kaudu.  Ühised  tamme  ja  wahtra  nimed 
Lääne  -  Soome  keeltes  ja  Mordwa  ja  Tsheremissi  keeles 
tunnistawad,  et  nende  rääkijad  rahwad  wanasti  seal  elanud, 
kus  need  puud  kaswanud,  siis  nende  puude  põhjapiirist 
lõuna  pool.  Seega  tohime  ehk  ka  oletada,  et  meie  esi- 
wanemad muiste  mordwalaste  naabruses  asunud.  Paika 
ommeti  ei  julge  meie  kindlamalt  määrata. 

Waheajal  oli  osa  Soome  -  Ugri  rahwaid  teiste  rah- 
wastega kokku  puutudes  natuke  kõrgema  hariduse  järjele 
tõusnud,  oli  hakanud  karja  kaswatama  ja  põldugi  natuke 
harima.  Korraga  sündis  midagi,  mis  Soome-Ugri  rahwaid 
endistelt  elukohtadelt  suuremal  mõõdul  edasi  pani  nihkuma. 

See  oli  suur  rahwasterändamine. 

Sell  ajal  seisis  Gooti  riik  oma  wägewuse  tipul. 
Gootlaste  kuningas  Hermanarik  wõitis  mitmed  rahwad 
ära  ja  heitis  enese  alla.  Nii  wõitis  ta  herulid,  wenedid 
(slaawlased,  wenelased),  eestid  (wist  leedulased)  Germani 
mere  ranna  ääres,  ja  palju  põhjamaa  rahwaid,  nende  hulgas 
ka  wist  palju  Soome  sugu  rahwaid. 

WÕimalik,  et  meie  esiwanemadki  Hermanariki  sõna 
kuulsiwad.  Lühedalt,  gootlaste  wõimus  ulatas  kaugele, 
gootlaste  sõna  ei  pidanud  mitte  ainult  Germania  sugu 

rahwad  kuulma,  waid  ka  Slaawi  ja  Soome  sugu  rahwad. 
Riigiarhäologi  J.  R.  Aspelini  arwamise  järele  elasiwad 
Hermanarlku  walitsuse  ajal  Läänemere  maades  rosomonlde 
rahwas.    Need  rosomonid  ollwad  Gooti  sugu. 

Rosomonid  hakkasiwad  aga  wiimaks  gootlaste  kuninga 
Hermanariki  wasta  ega  tahtnud  enam  ta  sõna  kuulda. 
Hermanarik  wihastas.  Wihas  laskis  ta  rosomonide  pealiku 
naese  Swanhilda  kinni  wõtta  ja  metshooste  külge  kinni 
siduda.  Metshobused  kiskusiwad  Swanhilda  lõhki.  Swan- 
hilda wennad  Sarus  ja  Ammius  läksiwad  õe  surma  kätte 
maksma.  Nad  tungisiwad  Hermanariki  kallale  ja  haawa- 
siwad  teda  raskeste  mõõgaga.  Sell  ajal  —  aastal  375  — 
tungis  hunlaste  kuningas  Balamber  oma  sõjawäega  goot- 
laste kallale.  Hermanarik  oleks  hunlaste  edasitungimist 
pidanud  tagasi  tõrjuma,  aga  raske  haaw  ei  lasknud  teda 
kusagile  minna.    Warsti  suri  Hermanarik. 

Nüüd  oliwad  gootlaste  riigi  päewad  loetud.  Nagu 
woolaw  wesi  tungis  hunlaste  sõjawägi  edasi  ja  purustas 
nagu  uputus  kõike,  mis  ette  juhtus.  Wägew  Gooti  riik 
langes  puruks.  Tulega  ja  mõõgaga  tungisiwad  hunlased 
edasi.  Gootlased  ei  hoidnud  kokku,  üksmeel  puudus, 
keegi  ei  saanud  rahwaid  enam  sõna  kuulma.  Kartusest 
koledate  hunlaste  pärast  põgenes  iga  rahwas,  kellega  nad 
kokku  puutusiwad,  nende  eest  kaugele.  Põgenejad  sun- 
■disiwad  jälle  teisi  eneste  eest  taganema.  Seda  wiisi 
sündis  375  suur  rahwasterändamine,  mis  Europale  hoopis 
uue  kuju  andis  ja  peaaegu  iga  rahwa  endisest  elukohast 
lahti  kangutas.  Suur  rahwasterändamine  mõjus  muidugi 
Soome  sugu  rahwastesse  ja  sundis  neidki  enestele  uusi 
asupaiku  otsima.  Meie  tahame  nimelt  tähele  panna, 
kuidas  see  rändamine  meie  lähematesse  sugurahwastesse 
mõjus. 

Ühis  -  Soome  oli  sell  ajal  lapsekingadest  wälja  kas- 
wamas.  Eestlased,  soomlased,  liiwlased,  wadjalased, 
karjalased  ja  wepslased  oliwad  wist.  küll  weel  üks  Soome 

rahwas,  aga  teineteise  kõrwal  suurema  maa  peal  elades 
oli  nende  keel  ju  ikka  enam  arenenud,  wahe  üle  ja  teise 
sugukonna  wahele  ilmunud,  otse  nagu  wahe  meie  ajal 
Wiru  ranna,  Kesk-Tallinnamaa,  Karksi,  Tartu  ja  Setu  keele 
wahel.  Nüüd  tuli  korraga  kotkas  ja  kohutas  Ühis-Soome 
endistelt  elupaikadelt  ära. 

Ühis  -  Soome  rahwad  elasiwad  sell  ajal  wist  Wolga 
ülema  jooksu,  Ilmjärwe  ja  Laadoga  järwe  äärsil  mail.  Y. 
Koskise  järele  elasiwad  Wolga  jõest  ida  ja  lõuna  pool 
karjalased,  hämelased,  eestlased  ja  liiwlased.  Nad  oliwad 
mitmesse  suguharusse  jaotatud,  aga  siiski  üheskoos. 
Niisama  seletab  J.  R.  Aspelin,  et  enne  400,  kui  Germani 
tõugu  rahwast  weel  Läänemere  ja  Poola  maakondades  asus, 
selle  kirde  poolsed  naabrid  oliwad  põhja  poolt  alates: 
soomlased  ja  eestlased,  liiwlased,  kurelased  ja  mordwa- 
lased.  Germani  tõugu  rahwaste  jätkuna  ida  pool  asu- 
siwad  lätlased  ja  leedulased  seda  wiisi,  et  nad  lõunapoolis- 
stena  naabritena  wõisiwad  mordwalaste,  liiwlaste  ja  kure- 
laste hariduse  kohta  oma  mõju  awaldada. 

Rahwarändamise  mõju  läänesoomlaste  kohta  seletab 
J.  R.  Aspelin  järgmist  wiisi.  Leedulased  tungiti  siis  oma 
hilisemale  asumaale  Läänemere  äärde.  Nende  wasta- 
panemise  wõim  murdis  aga  pealetungimist  nii,  et  paar 
Slaawi  suguharu,  slowenlased  ja  kriwitshlased  Ilmjärwe 
ääre  soomlaste  asumaadele  tungisiwad.  Selle  pealetungi- 
mise pärast  liginesiwad  Soome  sugukonnad  Karjala  põhja 
poole,  kus  nad  osalt  kahte  harusse  läksiwad,  teine  Lääne- 
mere maakonda,  teine  Soome.  Sugukondade  keelemur- 
deid  ja  omawahelist  seisukorda  wõrreldes  selgib  see  järg, 
kuidas  seda  rändamist  ette  wõeti.  Esimesed,  kes  peale- 
tungimist tunda  saiwad,  oliwad  wist  Wepsa,  Liiwi  ja  Kura 
sugukond.  Neist  aeti  wepslased  ehk  põhjapoole  Walge- 
järwe  poole,  kurelased  ja  liiwlased  aga  Läänemere  maa- 
kondadesse, kus  nende  eeshulgad  germanlaste  elukohad 
ära  wõtsiwad.    Teises  parwes  rändasiwad  Tartu  murde 

eestlased  ja  hämelased  Karjala  põhja  poole,  kus  nad  teine- 
teisest lahkusiwad ;  teised  läksiwad  Tartumaa  poole,  teised 
Soome.  Kolmandas  parwes  näikse  pärissoomlased  ja 
Tallinna  murde  eestlased  rahwaste  pealetungimise  mõjul 
Narwa  jõe  üle  Eestimaale  rännanud  olewat.  Sealt  sõit- 
siwad  pärissoomlased,  nagu  mõnest  märgist  näha,  üle 
mere  Lõuna-Soome  germanlaste  asupaikadele  ;  wiimaseid 
oliwad  hämelased  ennemalt  juba  hommiku  poolt  rõhutud. 
Karjalased  saiwad  slaawlaste  pealetungimise  tagajärge 
wähemine  wist  tunda :  Laadoga  põhja  poolt  (?)  tulles  asu- 
siwad  nad  LÕuna-Karjalasse. 

V.  Thomseni  arwamise  järele  asusiwad  lääne-soom- 
lased  sell  ajal  weel  ühes,  nimelt  ühena  rahwana  Balti  ja 
Gooti  rahwaste  naabruses.  Karjalased  asusiwad  kaugemal 
põhja  pool  ja  kirdes.  Lõuna  pool  neist  asusiwad  Häme 
sugukonnad :  wepslased  kirdes ;  Tallinna  murde  eestlased 
jõudsiwad  wist  kõige  esimestena  põhjapoolt  Peipsi  järwe 
praegustele  elukohtadele.  Nende  rahwaste  wahel  ja  lõuna 
pool  asusiwad  päris  Häme  sugukonnad,  kellest  suur  osa 
hiljemine  lõuna  poolt  Laadoga  järwe  Soome  tungis.  Osa 
neid  hämelasi  nähakse  Laadoga  ja  Soome  lahe  lõuna- 
poole paigale  jäänud  olewat.  Neid  hüüame  nüüd  wadja- 
lasteks.  Thomsen  arwab  weel,  et  aasta  500  ümber  meie 
sugurahwad  ju  osalt  Läänemere  kallastel  asusiwad. 

Yrjö-Koskinen  arwab  lääne  -  soomlaste  rändamist 
praegustele  elukohtadele  palju  hilisema  aja  peale,  nimelt 
8.  aastasaja  alguse  peale.  Rändamiseks  andis  põhjust 
hunlaste  järeltulijate  ühendamine  mõlemal  pool  Doni  jõge. 
Üks  osa  neist  tungis  Donau  jõe  ääre,  teine  osa  aga 
Kama  jõe  ääre  ja  asutas  sinna  Suur-Bulgaria  riigi.  See 
uue  riigi  asutamine  tõukas  mordwalased  ja  tsheremislased 
Ühis-Soome  rahwa  peale  ja  sundis  wiimaseid  eest  taga- 
nema. Kõige  pealt  rändasiwad  liiwlased  ja  kurelased 
Liiwi-  ja  Kuramaale.  Selle  peale  tuli  kord  eestlaste  ja 
pärissoomlaste   kätte.     Wiimaks   hakkasiwad  hämelased 

rändama  ja  tungisiwad  üle  Newa  Soome.  Tartu  eestlasi 
tuleb  hämelasteks  pidada. 

Hoopis  lahkuminewat  arwamist  awaldab,  wähemalt 
soomlaste  kohta,  Ignatius  ja  tema  järele  ka  Wallin. 
Ignatius  ütleb :  ,,Rahwarändamise  jutt,  kellest  ajaloos 
ega  rahwajuttudes  midagi  ei  kõnelda,  näitab  Põhja-Europa, 
iseäranis  aga  Soome  olude  peale  waadates,  päris  põhju- 
seta ja  kõneleb  peale  selle  kõigi  nende  teadete  wasta, 
mis  meil  hariduse  laialelagunemise  kohta  meie  maal  saadud. 
Lugu  näitab  nii,  et  soomlased  laplaste  kõrwal  Soomemaa 
esimesed  asujad  on.  Soomlaste  rändamine  Soomemaale, 
kui  niisugusest  rändamisest  ülepea  wõib  kõneleda,  ei  ole 
wist  mingisugusel  määratud  ajal  juhtunud,  waid  waewalt 
nähtawalt  aastasadade  jooksul  sell  mõõdul  kui  jahilkäi- 
mine,  kalapüüdmine  ja  kütisetegemine  elukohtade  laien- 
damist nõudsiwad.  Need  ajad  aga,  mil  Soome  asumine 
sell  kombel  algas,  ulatawad  kahtlemata  kaugele  muistse 
põlwe  öösse." 

Üleüldiselt  mal^waks  jääb  ommeti  oletamine,  et  meie 
esiwanemad  ehk  selgemine  öeldes  Ohis-Soome  rahwad  prae- 
gustele eluasemetele  rännanud.  Mina  omalt  poolt  ei  tahaks 
8.  aastasaja  algusega  leppida,  waid  seda  rändamist  üle- 
üldise rahwarändamise  aja  peale  määrata.  Minu  arwamise 
järele  tuliwad  meie  esiwanemad  Ilmjärwelt  otsekohe  Peipsi 
järwe  poole,  ilma  et  nad  oleksiwad  just  seks  weeteed 
otsima  hakanud.  Wõimalik,  et  osa  soomlasi  hommiku 
poolt  praegusele  Soomemaale  tulles  weeteed  tarwitas. 
Teel  pidiwad  nad  omale  ülespidamist  muretsema.  Nad 
põletasiwad  tüki  metsa  ära,  külwasiwad  wilja  peale  ja 
jäiwad  lõikust  ootama.  Head  lõikust  saades  wiibisiwad 
nad  seal  kauemine,  halwa  lõikuse  korral  rändasiwad  nad 
aga  rutemine  edasi.  Peale  selle  saiwad  nad  ülespidamist 
weel  karjast,  ka  jahilkäimisest,  arukorral  kalapüüdmisest, 
sest  rändamisel  puudusiwad  tihti  kalarikkad  weed.  Seda 
wiisi  rännates  jõudsiwad  nad  alles  aastate  pärast  prae- 

gustele  elukohtadele.  Meri  tuli  ette,  nad  jäiwad  peatama. 
Üks  jagu  purjutas  ommeti  üle  meregi  edasi  enesele  laiemat 
asumiseruumi  otsima.  Saaremaale  jõudes  nägi  üks  jagu 
rahwast  saart  seal  kitsaks  jääwat ;  nad  sõitsiwad  Saare- 
maalt üle  mere  Soome,  päris  Soomemaale. 

Igapidi  peame  õnnelikuks  juhtumiseks  nimetama,  et 
eestlased  ja  soomlased  Läänemere  kaldale  elama  pääsiwad. 
Läänemere  kaldale  asudes  saiwad  nad  Europa  «aknasse" 
waadata.  Ei  saanud  ainult  aknast  sisse  waadata,  waid 
nüüd  seisis  neile  ükski  Europasse  awatud.  Meri  ühendas 
neid  Lääne-Europa  rahwastega.  Läänepoolistega  rohkem 
haritud  rahwastega  läbi  käies  wõisiwad  eestlased  ja 
soomlased  enestelegi  rohkem  haridust  nõutada.  Muud 
sugurahwad,  kes  merest  ja  läbikäimiseteedest  eemale 
jäiwad,  ei  wõinud  edeneda  ega  suuremat  haridust  kätte 
saada,  peale  ungarlaste,  kes  ju  Kesk-Europasse  tunginud. 
Kõigil  neil  puudub  kirjandus,  puudub  haridus. 

Läänemere  äärsetesse  maadesse  jõudes  leidsiwad 
esiwanemad  gootlasi  eest.  Kas  need  alles  sõjariistadega 
pealetungimise  järele  esiwanemate  eest  siit  lääne  poole  taga- 
nesiwad  wõi  jätsiwad  nad  ilma  wastu  hakkamata  endised 
eluasemed  sissetungijatele,  selle  kohta  puuduwad  meil 
teated.  Kuidas  ommeti  arwata,  jäi  mõnigi  gootlane  siia 
edasi  elama,  kui  ka  eestlased  maa  eneste  alla  wõtnud. 
Suurem  hulk  lahkus  igapidi  meie  kodumaalt.  Wõib  olla, 
et  wiimsed  gootlased  alles  ajajooksul  wälja  rändasiwad, 
wõib  aga  ka  olla,  et  nad  eestlastega  kokku  sulasiwad. 
Wist  oli  gootlasi  arwu  poolest  meie  maal  wäikene  hulk, 
nii  et  nad  pealetungiwat  eestlaste  hulka  tagasi  tõrjuda 
ega  ülepea  kinni  pidada  ei  suutnud.  Palju  enam  tõrju- 
siwad  eestlased  gootlasi  teelt  ära  ja  jäiwad  nüüd  ise  maa 
peremeesteks,  saiwad  päriseks  „maarahwaks". 

Nimetades,  et  esiwanemad  Läänemere  kallastele 
asudes  gootlasi  eest  leidnud,  ei  taha  me  weel  sugugi 
tunnistada,  nagu  tuleks  gootlasi  meie  maa  pärisrahwaks 

lugeda  ja  eestlasi  alles  asunikkudeks.  Meie  kodumaa 
mulla  põuest  wäljatoodud  mälestusemärgid  kuulutawad,  et 
enne  gootlasi  meie  maal  weel  üks  iseäralik  rahwatõug 
asunud.  Seda  rahwatõugu  ei  loeta  aga  enam  gootlaste 
kilda,  waid  ennem  wõiks  see  rahwatõug  laplastega  sugulust 
awaldada.  Gootlased  oliwad  meie  kodumaa  pinnalt  kiwi- 
aja  rahwa  eest  ära  tunginud,  eestlased  tuliwad  ja  tungi- 
siwad  gootlased  eest  ära  ja  jäiwad  nende  asemele  Lääne- 
mere kallastele  asuma. 

Wähe  hämaraid  mälestusi  on  neist  gootlastest  meie 
rahwaluulesse  jäänud.  Karksi  pool  wähemalt  elawad 
need  gootlased  wanapaganate  nimel  edasi.  Karksi  rahwas 
teab  wanapaganatest  rääkida,  kes  Koodiorus  ja  mujal 
ümbruskaudu  elanud  ja  keda  alles  ristiusk  ja  karjalaste 
laulud  minema  kihutanud.  Ristiusu  ajal  hakati  endiseid 
elanikka  paganateks  ehk  wanapaganateks  hüüdma, 
nagu  Soomeski  „ hiied"  (kurjad  waimud,  wanapaganad) 
maa  algasunikka  tähendawad.  — 

Selgemat  tunnistust  muististest  gootlastest  annawad 
kohanimed.  J.  Jung  on  sarnaseid  nimesid  suure  hulga 
üles  lugenud.  Neid  nimesid  ei  wõi  ilma  arwustuseta 
tunnistajateks  wõtta.  Mõnedki  neist  nimedest  tahawad 
ennem  meie  koda  kui  gootlasi  oma  sugulasteks  wõtta. 
Kes  teab,  ehk  ka  kodu.  Kindlamat  Gooti  pitseri  otsal 
kannawad  wist  Koodi  org  Hallistes,  Koodi  nõmm  seal- 
samas, .Koodi  oru  mets  Paistus,  Koodi  soo  Saardes,  Koodi 
linnamägi  Järwa  -  Madises,  Koodi  hallikas  J ärwa  -  Jaanis, 
Kootlandi  mõis  Kihelkonnas  jne. 

On  arwamisi  awaldatud,  nagu  tuleksiwad  Eesti 
rannas  mitmel  saarel  elawad  rootslased  muistse  aja  goot- 
laste järeltulijateks  lugeda.  Eestlaste  eest  taganedes  oleks 
muist  gootlasi  saartele  elama  jäänud  ehk  jälle  arwatakse,. 
et  nad  saartel  ennemalt  elanud  ja  eestlased  ei  ole  neid 
sealt  sugugi  eest  ära  ajanud.  Ma  pean  tunnistama,  et 
saarte  rootslaste  kohta  ses  tükis  hämarus  walitseb.  Iga- 

pidi  peab  meie  maa  saarte  rootslasi  Soome  Uuemaa 
rootslaste  sugulasteks  loetama.  Mõlemate  rootslaste  keele- 
murded lähewad  kaunis  ühte.  Aga  nii  hästi  meie  saarte 
kui  Uuemaa  rootslastest  arwatakse,  et  nad  Rootsist  wälja 
rännanud.    Piiskopp  Agrikola  jutustab  Soome  keelse  Uue 


Pühapäewa  hommikul.  „ Lindast". 

Testamendi  ümberpaneku  eeskõnes  :  tema  ajal,  —  seega 
umbes  1550  —  arwatud  üleüldse,  et  Soome  rootslased 
Ojamaalt  pärit  olla.  Ojamaal  jälle  jutustab  wana  jutt,  et 
korra  näljaajal  osa  selle  saare  elanikka  Eestimaa 
Dagaithi  saarele  wälja  rännanud.  Dagaithi  saares  aga 
tunneme  Hiiusaare  ära,  mis  wõõrastes  keeltes  praegu  weel 
Dago  ehk  Dagö  (=  päewasaare)  nime  kannab  ja  kus  18. 

aastasajal  rootslasi  asus.  Ülepea  näitab  keeleuurimine, 
et  Eesti,  Soome  ja  Norrlandi  Rootsi  murded  ühte  murde- 
konda  kuuluwad.  Murrete  uurimise  waral  on  siis  otsusele 
jõutud,  et  meie  saarte  rootslased  Rootsi  hommikupoolsist 
maakondadest  pärit  on.  Millal  meie  saarte  rootslased 
wanast  kodumaast  lahkunud,  selle  kohta  arwudega  aru 
anda  on  tükk  rasket  tööd. 


Esiwanemate  elujärg  Läänemere  ääre 
tulemise  ajal. 

Sell  ajal,  kui  esiwanemad  Läänemere  kallastele  ilmu- 
siwad,  katsiwad  meie  kodumaad  weel  põlised  metsad, 
suured  sood  ja  rohked  rabad.  Paremate  kohtade  peale  oli- 
wad  gootlased  enestele  eluasemed  walmistanud.  Gootlaste 
asemele  astusiwad  nüüd  esiwanemad.  Nad  asusiwad 
peale  selle  esiotsa  jõgede  ääre  ja  alles  hiljemine,  kui 
jõgede  ääres  kõlblik  maa  otsa  lõpes,  läksiwad  nad  jõge- 
dest kaugemale.  Karja  kaswatati  ju  hoolega,  sest  kala- 
püüdmine  ja  jahilkäimine  ei  jõudnud  enam  suuremat  rah- 
wahulka  toita.  Hobune  oli  ammu  juba  esiwanemate  truu 
seltsiline  olnud  ja  warakult  koera  asemel  esiwanemaid 
teenima  hakanud.  Aasiast  wälja  tulles  oli  koer,  peni, 
esiti  ainus  abiHne  loomade  seast  olnud,  oli  koormat  weda- 
nud,  nagu  eskimolastel  koerad  weel  praegu.  Sest  koera 
raskest  teenistuse  ajast  on  meil  praegu  weel  sõna  peni- 
koorm  alles,  mis  koera  wedamise  jaoks  määratud  teepik- 
kust  tähendas.  Koera  päästis  aga  hobune  muistse  aja 
hämaruses  juba  teenistusest  lahti  ja  wõttis  koorma  kand- 
mise enese  peale.  Lehm  andis  esiwanematele  piima, 
lammas  willa,  siga  liha.  Praegused  majaloomad  oliwad 
sell  ajal  kõik  olemas.  Lõppes  koduloomade  Hha  otsa,  läk- 
siwad esiwanemad  püüetega  ehk  nooltega  laanest  mets- 
loomade liha  juure  muretsema. 

Aga  karjakaswatamine  ei  jõudnud  jahilkäimise  ja 
kalapüüdmise  kõrwal  suuremat  rahwahulka  enam  ülewal 
pidada.  Põllutöö  pidi  appi  tulema  ja  rahwale  toidust 
juure  muretsema,  jah  peaülespidamise  hallikaks  saama. 
Kindlalt  ühele  kohale  asudes  ei  wõidud  enam  metsa  põle- 
tada ja  tulimulda  seemet  külwata.  Niisugusele  põlluhari- 
mise wiisile  tuli  warsti  pankrot  kätte.  Kütisetegemine 
astus  metsapõletamise  asemele.  Adra  „isa"  hakkas  juba 
ametisse,  kaugel  weel  meieaegse  adra  täielikumast  kujust. 
Karuäke  silitas  kündi  ja  andis  põllule  põllu  näo.  Aedu 
põllu  ümber  weel  ei  tehtud,  kraawisid  põldu  ei  kaewetud, 
sõnnikut  põllule  ei  pandud.  Alles  aegamööda  õppisiwad 
esiwanemad  kraawide  ja  sõniku  waral  põldu  parandama 
ja  aedade  waral  põldu  loomade  eest  warjama.  Meie  täht- 
samaid wiljaseltsa  tarwitati  wist  ju  enam  ehk  wähem, 
wist  ka  erneid  ja  naerid.  Lina  ja  kanepite  kaswatamist 
ei  wõetud  weel  ette.  Ei  kaswatatud  Läänemere  ääre 
rändamise  ajal  weel  lina  ja  kanepit,  hakati  wähemalt  pea 
lina  ommeti  kaswatama. 

Heina  niideti  wikatitega,  wilja  lõigati  wist  juba  sir- 
pidega. Saadud  wili  tõugati  kas  uhmrites  puruks  ehk 
jahwatati  käsikiwidega  peeneks.  Weskid  weel  ei  tuntud. 
Weskeid  hakati  alles  palju  hiljemine  tarwitama. 

Mööda  Wenemaad  uitades  elasiwad  esiwanemad 
alles  kodades,  nagu  laplased  ja  Siberi  ugrilased  osalt 
praegu  weel.  Põldu  harima  hakates  ehitasiwad  esiwane- 
mad enestele  juba  majad.  Arwata  tuleb,  et  esiwanemad 
enne  meie  kodumaale  tulemist  ju  hooneid  tarwitasiwad. 
Esiwanemate  majad  ei  saanud  muidugi  meieaegsete  wilet- 
sategi  urtsikute  wasta.  Uksed  oliwad  pisukesed,  aknad 
ainult  nimeks,  ilma  klaasita,  katused  arwatawaste  wist 
mätastest,  hiljemine  õlgedest.  Ahju  kohuseid  täitis  wist 
kolle,  kelle  ümber  enam,  wähem  kerisekiwa  kokku  kogu- 
tud. Alles  hiljemine  sündis  koldest  ahi.  Suits  woolas 
uksest   ehk  jälle  suitsuaugust  wälja.    Elumaja  pruugiti 


42 


ühtlasi  saunaks.  Kas  juba  ka  reheks,  jääb  kahtlaseks. 
Igapidi  hakati  hiljem  elumaja  ka  reheks,  pruukima.  Maa- 
pind täitis  põranda  kohust.  Majariistu  oli  koguni  wähe : 
pakk  oli  iste,  kahe  paku  otsa  pandud  lauatükk  söögilaud, 
töölaud.  Meie  söögilaual  ehk  töölaual  puudub  ju  praegugi 
weel   oma   nimi.    Loomade  jaoks   puudusiwad  laudad. 


Sõrwe  rahwariided.  ..Lindast". 

Wõib  olla,  et  loomade  jaoks  talwel  kange  külma  ajal 
hagerikud  tehti,  lambaid  ehk  koguni  eluruumidesse  wõeti. 
Wiimast  pruuki  tuleb  mõnes  kohas  weel  meie  päiwini 
ette.    Elumajade  juure  ehitati  aitu. 

Sõidu  ja  wedamise  abinõuudeks  tarwitati  suwel  jõgede 
ääres  wenesid,  rannal  ka  wäikseid  laewu,  talwel  regesid. 
Wankrite  tundmine  näitab  kahtlane  olewat.  Puudusiwad 

ju  ommeti  teed  täieste.  Hommiku  pool  Soomemaal  on  weel 
mõnes  kohas  pruuk,  et  kui  kedagi  wankrisse  istuma  kut- 
sutakse, talle  üeldakse  :  käi  rekke  ! 

Käsitöötegijatest  wõib  iseäranis  ainult  seppasid  nime- 
tada. Sepad  oliwad  üsna  osawad  oma  ametis.  Kõige 
enam  walmistasiwad  nad  sõja-  ja  tööriistu.  Sõjariistadest 
nimetame  iseäranis  mõõka,  mis  meesterahwas  alati  kandis 
ja  mis  tihti  omaniku  surma  korral  omanikuga  seltsis  hauda 
pandi.  Tööriistadest  jälle  tehti  wist  kõige  enam  kirweid, 
mis  elus  palju  tarwitati.  Esiotsa  oliwad  kirwed  õhukesed, 
pärast  poole  aga  palju  paksumad.  Urali  pool  asudes  wal- 
mistasiwad sepad  ainult  wasest  asju,  meie  maale  jõudes 
tundsiwad  sepad  aga  juba  rauda.  Soome  seppadest  wähe- 
malt  teatakse,  et  nad  peale  raua  ja  wase  ka  hõbedaga 
oskasiwad  ümber  käia  ja  mitmesugusid  hõbeehteidki 
walmistasiwad,  nagu  mitmed  leiud  seda  tunnistawad.  Töö- 
aineid  muretsesiwad  sepad  wõõralt  maalt,  sest  et  omalt 
maalt  neid  ei  leitud.  Raske  oli  aga  tarwilikka  aineid 
wõõralt  maalt  alati  saada.  Sellepärast  pidiwad  esiwane- 
mad  palju  asju  puust  ehk  luust  tegema,  mis  meie  ajal 
rauast  tehakse. 

Riided  walmistati  wanemal  ajal  nahkadest,  hiljemine 
willasest  riidest ;  palju  hiljemine  alles  hakati  linast  riiet 
walmistama.  Wokki  weel  ei  tuntud,  woki  kohusid  pidi 
lihtne  wärten  täitma.  Teljed  oliwad  weel  nagu  kanapoeg, 
munakoores ;  kestis  mõnda  aega,  enne  kui  teljed  telge- 
deks wõisiwad  areneda  ja  enne  kui  naesterahwal  kanga- 
kudumine  hõlpsamaks  muutus.  Alles  hiljemine  hakkasi- 
wad  naesterahwad  oma  riideid  «kirjadega"  ära  ehtima. 
Esiotsa  kaunistasiwad  nad  riideid  ainult  metallist  walmis- 
tatud  ehetega.  Neid  tegiwad  sepad  mõnesuguseid.  Sõlgi 
kandsiwad  naesterahwad  ju  wara,  aga  ka  muid  hõbe-  ja 
waskehteid. 

Ei  wõi  uskuda,  et  meie  sepad  raha  oleksiwad  wal- 
mistanud.    Raha  ei  tarwitatudki  muistsel  ajal  tawaliseste 

kauba  hinna  määramiseks,  s.  o.  ei  ostetud  kaupa  raha 
eest.  Siiski  tunti  ju  sell  ajal  raha,  wask- ja  hõberaha  ja 
hiljemine  kuidagi.  Raha  saadi  kauplemise  teel  wõõralt 
maalt.  Raha  ei  tarwitatud  aga  ostmiseks,  waid  eheteks. 
Naesterahwad  paniwad  hõberahad  enestele  kaela,  nagu 
praegu  weel  Setu  naesterahwast  kuuleme,  et  need  mõnda 
kaela  raha  kaelas  kannawad.  Hiljemal  ajal  paniwad  jõu- 
kamad weel  kuldrahadki  kaela.  Tihti  tegiwad  sepad 
muu  tarwiliku  aine  puuduse  korral  hõberahadest  muid 
hõbeehteid. 

Kauplemine  arenes  alles  aegamööda.  Osteti  ja 
müüdi  tawaliseste  nahkade  eest,  nimelt  kasuka  nahkade 
eest.  Iseäranis  rohkeste  tarwitati  kauplemises  orawa  nähku. 
Nagu  uurijad  tähendawad,  nimetati  esiotsa  orawa  nähku 
rahaks.  Alles  hiljemal  ajal,  kui  kaupa  metalli  eest 
hakati  müüma,  sai  raha  praeguse  tähenduse.  Lapi  keeles 
tähendab  praegugi  weel  raha  elajate  nahka. 

Nii  kaua  kui  ruum  ja  olud  iganes  lubasiwad,  jäiwad 
lapsed  wanemate  juure  asuma.  Kosimas  käidi  wõõrast 
perest,  kui  ülepea  kosimisest  wõime  kõneleda.  Sest  sell 
ajal  „ tõmbas"  ehk  ostis  mees  enesele  naese.  Mõlemal 
korral  ei  saanud  siis  päris  kosimine  sugugi  mahti.  Ostis 
noormees  enesele  naese,  tegi  ta  kaupa  ainult  wanema- 
tega,  wahel  sugulastega,  ilma  et  just  neiu  nõuu  oleks 
küsinud.  „ Tõmbas"  mees  enesele  naese,  wõis  kosimisest 
niisama  wähe  kõneleda.  Tõmbamise  puhul  oli  mõni  kord 
tütarlapsel  tõmbajaga  nagu  salaleping,  mõni  kord  aga  ei 
teadnud  tütarlaps  asjast  enne  midagi  ega  tahtnud  tõmba- 
jale minna.  Wiimasel  juhtumisel  püüdis  tõmmatud  tüdruk 
tihti  peiu  juurest  wanemate  koju  tagasi  põgeneda.  Wahel 
läksiwad  sugulased  sõjariistadega  tõmmatud  neidu  tagasi 
tooma.  Wanad  jutud  räägiwad  sagedaste  pulmarongidest, 
kus  teiste  wastatulekul  pruut  ehk  peig  ära  tapetud.  Wae- 
walt  wõime  uskuda,  et  õige  pulma  korral  sarnaseid  juh- 
tumisi nii   tihti  ette  tulnud.    Palju  enam  tuleb  oletada. 

et  ..tõmmatud"  neiu  tagaajajad  tõmbajaga  ja  ta  seltsilis- 
tega  kokku  puutunud,  kokkupuutumisel  tüli  tõusnud  ja 
ses  tülis  peig  ehk  pruut  surma  leidnud.  Jõukam  mees 
ei  tarwitanud  muidugi  tõmbama  minna.  Jõukam  mees 
muretses  rahaga  enesele  naese. 


Otepää  mehed.  ..Lindast". 


Kuidas  arwatakse,  oli  iga  sugu  jaoks  oma  kalm, 
kuhu  surnud  maha  maeti..  Läänemere  ääre  rändamise 
ajal  põletati  surnukehad  ära  ja  maeti  siis  luud  ja  tuhk 
kiwidega  ümberpiiratud  hauda.    Surnukehade  ärapõleta- 

mine  oli  muiste  üleüldine  peaaegu  kõiges  Europas.  Surnu- 
kehadega pandi  ka  tihti  sõjariistu  üheskoos  hauda,  kauge- 
mal hommiku  pool  elamise  ajal  wist  hobunegi.  Pärast 
poole  hakati  ommeti  surnuid  ilma  põletamata  hauda  matma. 

Kuningaid,  würstisid  ja  muid  suuri  mehi  praeguse 
aja  mõttes  esiwanematel  ei  olnud.  Riiklikud  asutused 
puudusiwad.  Sugukonna  wanemad  hoidsiwad  korda  alal 
ja  seletasiwad  tüliasju.  Tähtsamal  korral  tuliwad  nad 
mitmekesi  nõuupidamisele  kokku,  wähemalt  hilisemal  ajal. 
Rahwas  elas  wabaduses,  ainult  sõjawangid  pidiwad  päris- 
orjuses teenima  ja  elu  pärisorjuses  lõpetama,  kui  keegi 
juhtumise  kombel  ei  ilmunud  ja  neid  priiks  ostnud.  Sõja- 
wangisid  müüdi  peale  selle  nagu  kaupa  ühe  käest  teise  kätte. 

Wanad  teated  ja  nimi. 

Wanemaid  ajaloolisi  kirjutusi  eestlaste  kohta  tähele 
pannes  näeme,  et  need  kirjutused  meie  esiwanemaid  juba 
Kristuse  ajal  Läänemere  maades  lasewad  asuda.  Herodo- 
tuse  ,,melanhlänidega"  käiakse  weel  ettewaatlikumalt  ümber, 
arwatakse  ainult  wõimalikuks,  et  need  mustakuue  mehed 
eestlased  olnud.  Aga  Tacitusest  peale  ei  kahkle  wanemad 
raamatud  enam,  et  esimeste  aastasadade  kirjanikkude 
aestid  eestlased  oleks.  Ju  Tacitus  kõneles  teisel  aasta- 
sajal, et  aestid  Suewia  mere  ääres  elada  ja  merewaiguga 
kaubelda.  Rawenna  piiskopp  Jordanes  teab  umbes  500 
aasta  ümber,  et  Weikseli  suus  widiwarlaste  naabruses 
eestlased  elada.  Kuuenda  aastasaja  hakatuses  kõneleb 
Cassiodorus  ühest  kirjast,  mis  kuningas  Theodorik  haes- 
tidele  kaasa  annud,  kes  ta  juures  käinud.  Wulfstan  8. 
aastasajal  kirjutab  eestidest,  kell  Eastlandis  Weikseli  jõe 
suus  elukohad  olla.  Kõigi  nende  teadete  najal  tunnista- 
wad  wanemad  raamatud,  et  eestlased  Läänemere  ääres 
künni  Weikseli  jõeni  asunud,  jah  juba  Kristuse  sündimise 
ajal  selle  maa  peremehed  olnud. 

Uuemad  uurimised  awaldawad  hoopis  teisi  otsusi. 
Ei  leita  meie  maalt  mingisuguseid  jälgi,  mis  nii  warasest 
eestlaste  Läänemere  maades  asumisest  tunnistust  annak- 
siwad,  weel  wähem  jälgi,  mis  tõendaksiwad,  et  eestlaste 
eluasemed  künni  Weikseli  jõeni  ulatanud.  Kadunud  kure- 
lastest  wõiksime  ehk  oletada,  et  nende  eluasemete  ots 
Meemelini  ehk  Kura  laheni  jõudnud.  Ülepea  ei  jõua 
ükski  tunnistus  tõeks  teha,  et  eestlased  kunagi  kaugemal 
lõuna   pool   Liiwimaal   asunud  kui  nad  praegu  asuwad. 

Peale  selle  peame  weel  Tacituse,  Cassiodoruse  ja 
Wulfstani  kirjade  sisu  nende  aestide  kohta  tähele  panema. 
See  sisu  kõneleb  eestlaste  wasta.  Eestlastest  kõneldakse 
niisugusid  kombeid  ja  wiisisid,  mis  eestlastele  täieste 
wõõrad.  Kui  ka  eluwiisid  ajajooksul  wõiksiwad  muutunud 
olla,  oleks  Läti  Hindrek  neist  ommetigi  mõnda  weel  pida- 
nud eest  leidma.  Läti  Hindrek  ei  tea  niisugustest  eest- 
laste eluwiisidest  midagi,  nagu  ülemal  nimetatud  kirjanikud 
neist  kõnelewad.  Ei  wõigi  teada.  Uuem  uurimine  näitab, 
et  Tacituse,  Jordanese,  Cassiodoruse  jne.  eestid,  aestid 
sugugi  eestlased  ei  ole,  waid  mõni  Leedu-Läti  sugu. 

Nimi  Aesti  ei  tähenda  ses  tükis  midagi.  Seda  ei 
wõi  rahwanimeks  lugeda,  maateaduslikuks  nimeks.  Nimega 
Estland  ei  tähendanud  wanad  skandinawlased  ja  muud 
läänepoolsed  rahwad  esiotsa  mingisugust  kindlaste  piiri- 
dega äramääratud  maad,  waid  ülepea  seda  maad,  mis 
neist  idas,  siis  idamaad.  Ajajooksul  alles  hakati  selle 
Estlandi  rajasid  kindlamalt  ära  määrama  ja  sedawiisi  sai 
Eestimaa. 

Niisama  nagu  Eestimaa  Skandinawiast  ida  pool  ole- 
wat  maad  tähendab,  niisama  nimetasiwad  wanad  lääne 
pool  asuwaid  rahwad  rahwast,  kes  neist  ida  pool  asub, 
ida  rahwaks,  aestideks,  eestideks.  Seda  ida  rahwast  wõib 
üks  kõik  missuguseks  rahwaks  arwata.  Weikseli  jõe 
ümberkaudu  asusiwad  wanal  ajal  ju  preislased,  kaugemal 
Leedu-Läti  sugu  rahwad.    Oma  aestidega  ei  katsunudki 

wist  wanad  kirjanikud  iseäralikku  rahwast  ära  tähendada, 
waid  üleüldse  neist  arwatud  idapoolseid  elanikka.  Tacituse 
ajal  ei  wõinud  eestlased  miilgi  kombel  weel  praegusel 
Eestimaal  asuda,  Wulfstani  ajal  asusiwad  nad  wististe, 
aga  Wulfstani  kirjutuse  sisu  järele  otsust  tehes  ei  tohi  meie  ta 
aestisid  eestlasteks  pidada,  seda  wähem,  et  need  Weikseli 
jõe  suu  enestele  eluasemeks  saawad. 


Taluisa  pühapäewa  hommik.  ..Lindast'. 


Alles  hiljemal  ajal,  kui  Eestimaad  kindlate  rajadega 
hakati  määrama,  lõppes  üleüldine  idamaa  rahwaste  nime- 
tamine ;  iga  rahwast  hakati  ta  oma  nimega  nimetama.  Kind- 
late rajadega  määratud  Eestimaast  saiwad  ta  asunikud  eest- 
laste nime.  Et  eestlaste  eluasemed  Liiwimaalegi  ulatasiwad, 
käis  nimi  Liiwimaal  elawagi  meie  rahwa  kohta. 

Läänepoolsed  rahwad  on  siis  olnud,  kes  Eestimaale 
Eestimaa  nime  annud  ja  niisama  eestlastele  eestlaste  nime. 

Nagu  ülemal  nimetatud,  ei  tähenda  see  nimi  midagi  muud, 
kui  idamaa  ja  idamaa  rahwas.  Eesti  nimel  ei  ole  siis 
esimese  ehk  eest  sõnaga  midagi  tegemist,  nagu  mõned 
on  püüdnud  nime  seletada,  Eestimaa  wõib  maale  seda 
hõlpsamalt  nimeks  jääda,  et  meie  esiwanemad  oma  maale 
üleüldist  nime  ei  olnud  annud.  Üksikute  maajagude  jaoks 
oliwad  nad  küll  nimed  wälja  mõtelnud,  aga  kogu  maa 
jaoks  puudus  see.  Mis  neil  enestel  puudus,  seda  andsi- 
wad  wõõrad  rahwad. 

Niisama  puudus  meie  esiwanematel  iseäralik  nimi. 
Nad  hüüdsiwad  iseendid  „Maarahwaks"  ja  omakeelt 
,,M  a  a  k  e  e  1  e  k  s".  Nimi  ,,Maarahwas"  pidi  muidugi  tähen- 
dama, et  nad  selle  maa  rahwas,  peremehed  on.  See  nimi 
jäi  rahwale  aastasadadeks.  Alles  iseäranis  J.  W.  Jannsen 
hakkas  teiste  rahwaste  eesmärgi  järele  Maarahwast  eest- 
lasteks, Eesti  rahwaks  hüüdma.  Jannseni  ,, Postimeeste" 
läbi  on  nimi  rahwa  sügawamatessegi  ridadesse  pääsnud 
ja  rahwas  hüüab  ennast  nüüd  igalpool  wõõraste  antud 
nimega  eestlasteks  ja  oma  keelt  Eesti  keeleks.  Oma  nimi 
on  ja  oma  nimeks  jääb  Maarahwas  ja  Maakeel. 

Asukohad  kodumaal. 

Waewalt  wõime  uskuda,  et  eestlased  sakslaste 
Liiwimaale  tulemise  ajast  peale  oma  asumaad  palju  olek- 
siwad  muutnud,  see  tähendab  suuruse  poolest.  Kus  nad 
praegu  Eesti-  ja  Liiwimaal  asuwad,  asusiwad  nad  wanastegi. 
Lõuna  pool  tungiwad  eestlased  küll  Lätimaale,  aga  palju 
pinda  pole  nad  lätlaste  käest  küll  mitte  omandanud. 
Alukse  linna  ja  Shwaneburki  on  nad  wist  hiljemal  ajal 
asunud. 

Kreutzwald  kirjutas  omal  ajal  nende  kohta :  Ma- 
rienburi  ehk  Alukse  .kihelkonna  eestlased  —  meie  ajal 
on  neist  wähe  järele  jäänud  —  kelle  poolest  mõne  aasta 
eest  walearwamine  liikus,  nagu  oleksiwad  nad  Liiwi  rahwa 

sugu,  asusiwad  wist  kõige  wähemalt  poolteist  aastasada 
sessamas  paigas,  kust  neid  tänagi  leiad.  Nagu  näha,  on 
nad  Tartu  eestlastega  sugulased,  kui  nende  Läti  keelega 
hoopis  segatud  murret  tähele  paneme.  Hupeli  „Miscella- 
nen"  seletawad,  et  umbes  100  aasta  eest  üks  jagu  eestlasi 
kiilu  wiisi  lätlaste  seas  asunud,  nii  et  nüüdsest  keele- 
piirist peale  künni  sinna  poole  Marienburi  ainult  eestlased 
elasiwad ;  meieaegne  Marienburi  salgukene  olla  selle 
kiilu  teraw  ots.  Nüüd  on  ainult  see  kiilu  teraw  ots  järele 
jäänud,  kuna  lai  tagumine  jagu,  mis  kolm  kihelkonda 
täitis,  jälgita  kadunud  on.  Selle  põhjus  on  wist,  et  nad 
osalt  wälja  rändasiwad,  osalt  lätlastega  kokku  sulasiwad. 

Peipsi  järwe  äärest  nähakse  wenelasi  rhõnes  kohas 
eestlasi  tagasi  tunginud  ja  eestlaste  pinnal  oma  külasid 
asutanud  olewat.  Eestistuse  mõju  awaldawad  ommeti  rannad. 
Weel  praegu  asub  Harju-  ja  Läänemaa  rannas  saartel 
rootslasi.  Wanaste  asus  neid  weel  palju  enam.  Rootsi 
asutusi  leidus  wähem  Saaremaalt,  enam  Hiiumaalt.  Hiiu- 
maalt rändas  osa  rootslasi  18.  aastasajal  wälja  Wene- 
maale  ;  kes  järele  jäiwad,  sulasiwad  eestlastega  ühte. 
Niisama  oli  Saaremaa  wäike  rootslaste  salk  ammu  juba 
eestlasteks  sulanud.  Peale  selle  leidus  Eesti  rannast 
Haapsalu  ja  Paltiski  wahel  Rootsi  asutusi,  Noarootsi  ja 
Wormsi  loeti  aga  waremal  ajal  täieste  Rootsi  asutusteks, 
niisama  Naissaar,  Pakrisaared,  Osmussaar  jne.  Meie 
päiwil  on  rand  ammu  ära  eestistatud  ja  Noarootsis  walitseb 
Eesti  waim,  kui  ka  Rootsi  keel  sealt  weel  täieste  kadunud 
pole.  Paremine  on  Rootsi  iseloom  ennast  Wormsi  saarel 
alal  hoidnud.  See  saar  on  rootslaste  omanduseks  jäänud  ; 
sinna  pääsis  eestlus  wähem  neid  eestistama.  TaUinna 
poolsed  Rootsi  saared  on  küll  ka  ilma  eestlasteta,  aga 
nende  saarte  elanikkudel  on  palju  enam  ja  sagedam 
eestlastega  tegemist  olnud  ja  sellepärast  mõistawad  nende 
saarte  elanikud  peaaegu  kõik  Eesti  keelt.  Sellega  ei  wõi 
ommeti  mitte  ütelda,  nagu  oleksiwad  saarte  rootslased  eest- 

lasteks  saanud.  Eestistus  on  ainult  seal  aset  wõtnud, 
kus    eestlased   rootslastega   külg   külje   wasta  asuwad. 

Kodumaal  kõnelewad  eestlased  kaht  peamurret, 
kellest  üht  Tallinna,   teist   Tartu  murdeks  nimetatakse. 


Holstre  wana  rahwariie.  „ Lindast". 

Õigem  oleks  neid  põhja-  ja  lõunamurdeks  nimetada. 
Ulatab  ju  Tallinna  murre  Tartumaale  ja  Tartu  murret 
kõneldakse   palju  kaugemal,   kui  Tartumaal.  Wõrumaa 

murre  langeb  Tartu  murde  kilda,  aga  niisamati  on  Tartu 
murdega  enam,  wähem  lõunapoolne  Wiljandimaa  ja  Pärnu- 
maa* murre  sugulane.  Tallinna  murre  ehk  õigem  põhja- 
murre  ulatab  umbkaudu  määrates  Emajõeni  ja  Wõrts- 
järwelt  Wiljandini,  Wiljandist  läänepoole  minnes  hakkab 
aga  raja  enam  lõuna  poole  hoidma.  Lõuna  pool  sest 
rajast  räägitawat  murret  wõime  lõunamurdeks  nimetada. 
Mida  enam  lõuna  poole,  seda  enam  lahku  läheb  see 
kirjakeelest,  künni  see  wiimaks  enesele  setukeste  seas 
nagu  lahkuminemise  krooni  pähe  paneb.  Siiski  põhja- 
murregi  läheb  wäga  sagedaste  kirjakeelest  lahku.  Wiru 
rannal  awaldab  keel  suuremat  Soome  keele  mõju.  Hiius 
ilmub  iseäralik  kaksiktäishäälikute  ühtesulatuse  püüd, 
Wigalas  täishäälikute  harmonia  armastus.  Weel  on  mõne- 
suguseid murdeid,  kelle  üleslugemine  meid  aga  liig 
kaugele  wiiks. 

Rahwa  arw. 

Wiimase  üleüldise  rahwalugemise  järele  elas  eestlasi 
Harjumaal  130,819,  Wirumaal  108,522,  Läänemaal  75,647 
ja  Järwamaal  50,971  hinge.  Kogu  Eestimaa  eestlaste 
arw  tõusis  seega  412,716  hinge  peale.  Liiwimaal  elas 
kõige  rohkem  eestlasi  Tartu  maakonnas,  nimelt  165,101 
hinge.  Wiljandi,  Pärnu  ja  Wõrumaa  seisab  eestlaste 
arwu  poolest  peaaegu  ühes  reas.  Wiljandimaal  loeti  neid 
96,872,  Pärnumaal  92,265  ja  Wõrumaal  90,060  hinge. 
Kõige  waesem  hingede  poolest  on  Saaremaa :  sealt  leiti 
ainult  57,537  eestlast.  Läheme  neist  eestlaste  peaasu- 
kohtadest  kaugemale  teistesse  Liiwimaa  maakondadesse, 
siis  kuuleme,  et  Walga  maakonnas  8,714,  Wolmari  maa- 
konnas 9,647  ja  Riia  maakonnas  4,203  eestlast  tunti. 
Wiimased  asusiwad  suuremalt  jaolt  muidugi  Riia  linnas. 
Wõnnu  maakond  oli  eestlaste  poolest  kõige  waesem ; 
ainult  mõni  üksik  hing  asus  seal.  Kogu  Liiwimaa  eest- 
laste arw  tõuseb  seega  518,594  hinge  peale. 

Kodumaalt  wälja  minnes  elab  kõige  rohkem  eestlasi 
Peeterburi  kubermangus.  Sest  ajast  saadik,  kui  rahwale 
möödaläinud  aastasaja  teisel  poolel  woli  anti  endistelt 
elukohtadelt  lahkuda,  hakkas  eestlasi  Peeterburi  tungima. 
Enne  seda  oli  neid  koguni  wähe ;  rohkem  ainult  soldatid 
Peeterburis  ja  Kroonlinnas.  Suuremaks  kaswis  wäljarän- 
damine,  kui  1870  Balti  raudtee  ehitati.  Maa  himustajad 
woolasiwad  Ingerimaale  mõisnikkudelt  maid  ostma  ja 
rentima,  osa  aga  otsis  Ingerist  kergemat  sulasepõlwe. 
Nii  tunti  rahwalugemise  ajal  Jamburi  maakonnas  17,953, 
Oudowa  maakonnas  15,278,  Luuga  maakonnas  4,805,  Pee- 
terhofi  maakonnas  8,751,  Tsarskojeselo  maakonnas  3,677, 
Peeterburi  maakonnas  12,600  ja  Shlüsselburi  maakonnas 
960  eestlast.  Peeterburi  maakonna  eestlased  langewad 
kõik  Peeterburi  linna  peale.  Eestlaste  arw  kogu  kuber- 
mangus tõusis  64,116  hinge  peale. 

Peeterburi  kubermangu  järele  elab  kõige  rohkem 
eestlasi  wäljaspool  Eestimaad  Pihkwa  kubermangus.  Seal 
leiti  Pihkwa  maakonnast  17,725  eestlast,  kelle  hulka  mui- 
dugi ka  16,571  „setukest"  tulewad  arwata ;  peale  selle 
Toropetsi  maakonnas  2,897  ja  Holmi  maakonnas  2,196 
eestlast.  Teiste  maakondade  eestlasi,  kus  neid  wähem, 
kui  tuhat,  ei  ole  rahwalugemise  üleüldistes  aruannetes 
üles  tähendatud.  Kraasna  Maarahwast  ei  tunne  rahwa- 
lugemine  sugugi.  Wist  on  Kraasna  Maarahwas  ennast 
wenelasteks  tunnistanud.  Tähele  panna  tuleb,  et  Wiitebski 
kubermanguski  eestlased  puudusiwad.  Lutsi  Maarahwas 
on  endid  kõik  lätlasteks  nimetanud.  Kogu  Pihkwa  kuber- 
mangu eestlaste  arw  oli  25,458. 

Waatame  kaugemas  riigis  ümber,  siis  näeme,  et 
rahwalugemise  üleüldised  aruanded  seal  enam  kuigi  palju 
eestlasi  ei  tunne.  Iga  üksiku  kubermangu  aruandes 
puutub  ehk  weel  mõnikümmend  eestlast  silma,  aga  üle- 
üldisest aruandest  puuduwad  need,  sest  üleüldine  aruanne 
annastab   tuhandetega   rehkendada.    Meie  leiame  Now- 

gorodi  kubermangust  1,600  eestlast,  Krimmis  Perekopi 
maakonnast  832  la  Tobolski  kubermangust  1,753  ja 
Kaukasiast  Sotshi  maakonnast  599  eestlast.   See  on  kõik. 


Alg-kujud  rahivariides  Eesti  näituselt. 

(Kaasitaja,  wöökudujad,  tipulautijad).  ..Lindast". 


Moskwa  eestlased  puuduwad  täieste.  Kuulus  Krimm,  mis 
mõne  mehe  ütluse  järele  peaaegu  Eesti  asundus  pidi 
olema,  ei  tõusnud  oma  rahwahulgaga  1000  peale! 

Kodumaa  ja  Wenemaa  kõigi  kubermangude  eestlasi 
kokku  lugedes  sai  rahwalugemine  ommeti  1,002,000  eestlast. 
Oleks  wist  rohkem  saanud,  kui  paremine  oleks  otsinud. 
See  tähendab:  rahwalugemine  ei  ütlegi,  et  eestlasi  1,002,000 
olnud,  waid  ainult,  et  nii  palju  inimesi  endid  Eesti  keele 
rääkijateks  tunnistanud.  Teadu  pärast  muud  wõõrad 
rahwad  endid  Eesti  keele  rääkijateks  nimetama  ei  hakanud. 
Kui  nüüd  seda  meele  tuletame,  kui  palju  eestlasi  endid 
mõne  wõõra  keele  rääkijateks  tunnistanud,  siis  jõuame 
otsusele,  et  eestlaste  arw  sell  ajal  juba  mitu  tuhat  hinge 
suurem  pidi  olema,  kui  rahwalugemine  seda  tunneb. 

Hiljema  aja  teated  määrawad  eestlaste  hulka  kauge- 
mas riigis  umbes  järgmiselt :  Peeterburis  20,000,  Now- 
gorodi  kubermangus  2,700,  Saamaras  2,700,  Krimmis  1,700, 
Kaukasias  3000,  Tweris  1,200,  Simbirskis  750,  Ufas  700, 
Saaratowis  100,  Mohilewis,  Jaroslawis  130,  Wjätkas  150, 
Kesk-Asias  700  ja  Siberis  3,200  hinge.  Wiimasel  ajal 
on  hulk  rahwast  Wologda  kubermangu  rännanud  ;  nende 
arwu  kohta  puuduwad  teated.  Kõiki  eestlasi  kodumaal 
ja  laias  riigis  kokku  arwates  wõime  nende  hulka  1  miljon 
150,000  tuhande  peale  rehkendada. 

Kõigist  neist  eestlastest,  kes  alles  uuemal  ajal  kodu- 
maalt kaugesse  riiki  asunud,  ei  maksa  siin  pikemalt  rääkida. 
Wähe  paremine  paneme  ainult  neid  tähele,  kes  kodumaa 
eestlastest  kauema  aja  lahus  olnud,  nimelt  Pihkwa  eestlasi 
ehk  setukesi.  Lutsi  Maarahwast  ja  Kraasna  Maarahwast. 

Kodumaa  eestlastest  oleks  paljugi  rääkida,  aga  et 
kodumaa  eestlaste  elu  ja  olu  paremine  tuntud  on,  siis 
kõneleme  sest  üsna  wähe.  Ei  olegi  ju  selle  kirjatöö  siht 
eestlastest  rääkida,  waid  eestlaste  sugulastest. 

Iseloom. 

Ilmaaegu  on  õieti  eestlase  iseloomust  kõneleda  ; 
seda  tunneb  igaüks  isegi.    Kirjutan  siiski  mõned  read. 

Ma  tean,  et  mu  ütluste  wasta  palju  waieldakse.  Ma 
tähendan  aga  üles,  kuidas  iseloom  mulle  silma  paistnud. 
Pealegi  ei  käi  mu  ütlused  kõige  rahwa  ega  iga  juhtumise 
kohta.  Sagedaste  peaks  lugu  ommeti  nii  olema,  nagu  oma 
tähelepanemiste  järel  eespool  nimetan. 

Eestlast  nimetatakse  tawaliselt  kurwameelseks. 
Kurwameelsus  ilmub  lauludes  ja  wiisides,  tihti  ka  ise- 
loomus. Siiski  armastab  eestlane  rohkeste  naljagi,  on 
pilke  peale  meister.  Ei  taha  alati  mõtteid  otsekohe  wälja 
ütelda,  waid  kõneleb  sagedaste  ääriweeri  mööda  ja  tarwitab 
pildirikast  kõnewiisi.  Alustab  juttu  ja  ütlust  „ei  teaga", 
ehk  küll  hästi  teab,  kellest  kõneleb.  Hoopleb  palju. 
Hoobeldes  juhtub  kergelt  wale  teeradadele.  Ei  arwa  üle- 
kohtuks wähe  waletada  :  Natuke  waletada,  natuke  waras- 
tada,  siis  saab  maailmas  edasi. 

Eestlane  on  alalhoidja  wiisides  ja  kommetes.  Alal- 
hoidmisega käib  aeglane,  pikaldane  olek  käsikäes.  700 
aastane  ristiusu  kuulutamine  ei  ole  weel  jõudnud  paganuse 
jälgi  häwitada.  Kus  ristiusk  südame  usuks  saanud,  kannab 
ta  wagaduse  wilja,  kus  aga  pealiskaudselt  wasta  wõetud, 
seal  ollakse  walmis  teda  läätseleeme  eest  ära  andma  ja 
usku  nagu  kuube  wahetama.  Õige  omanduse  arusaamine 
puudub  tihti.  Mets  ja  wesi  peetakse  igaühe  omaks.  Mõisalt 
warastada  ja  saksa  petta  arwati  wanaste  sagedaste  üsna 
korras  olewat.  Ülepea  peab  eestlane  saksa  rumalaks, 
ennast  aga  targaks.  Saksa  wasta  on  ta  umbusklik,  saksa 
ees  silmakirja  teener  ja  kahekeelne.  Silma  ees  sõber, 
selja  taga  waenlane. 

Kõige  alalhoidmise  peale  waatamata  on  eestlane 
walmis  rahwust  ja  emakeelt  maha  jätma :  tahab  suurema 
rahwa  liikmeks  saada.  Wõõra  wasta  esiti  .tagasihoidlik, 
aga  kui  süda  soojaks  saab,  wõtab  wastu  nagu  omasugust. 
Ei  unusta  tehtud  paha,  mõtleb  kättemaksmise  peale. 
Tunneb  ennast  kergelt  puudutatud  olewat,  paneb  hõlpsalt 
tegu  ehk  ütlust  pahaks. 

On  töökas  ja  kokkuhoidlik,  aga  peab  puhtusest 
majas  wähem  lugu.  Põllumeheks  nagu  loodud.  Tahtmise 
kindlusega  ja  wisadusega  wõidab  takistusi  põlluharimises 
ja  elus.  Ei  kõlba  oma  pikaldase,  aeglase  olekuga  hästi 
kaupmeheks. 

Niisama  wähe  kõlbab  hästi  seltsliku  elu  edendajaks. 
Ühtmeelt  wähe,  ei  taha  ennast  teiste,   nimelt  mitte  oma- 


Naesterahwas  Saaremaalt.  „Lindast". 

suguste  alla  alandada.  Jonni  ja  kiusu  palju ;  protsessib 
mõnegi  korra  ilmaaegu.  Kangekaelne,  kade  teiste  Õnne 
peale.  Enne  sõjas  südikas,  nüüd  wähem.  Südikad  ette- 
wõtmistes  on  mulgid. 

Eestlastest  oleks  paljugi  weel  kõneleda,  aga  saagu 
sest.    Pikem  kirjeldus  ei  käi  raamatu  plaani. 

Pihkwa  eestlased. 

Uuemal  ajal  on  eestlaste  wäljarändamlne  kaugema- 
tesse riigijagudesse  alganud.  Pihkwa  kubermangus  asub 
hulk  eestlasi,  kuid  need  ei  ole  uuemal  ajal  sinna  rännanud, 
waid  need  elawad  teadmata  ajast  seal,  kodumaa  rahwaga 
külg  wasta  külge.  Räpina  ja  Wastseliina  kihelkonna  naab- 
ruses elawaid  eestlasi  hüüab  rahwasuu  setukesteks. 
Ida  pool  wõiksime  nende  piiriks  kriipsu  Wõõpsust  Irboskani 
ja  lõuna  pool  Irboskast  Wastseliina  mõisani  nimetada.  Meie 
ei  tohi  seda  kriipsu  ommeti  sirgeks  kriipsuks  pidada,  waid 
see  kriips  käib  wahel  õieti  loogeldi.  „ Setumaa"  kolme- 
nurga  sisse  ulatab  Petseri  kohal  weel  nagu  suur  talw. 
Selle  talwa  sünnitawad  wenelased,  kes  seal  Setumaa 
keskel  elawad.  Setukeste  wahel  asuwad  wenelased,  kui 
ka  setukesed  ise  loetakse  Slobodka,  Petseri,  Paniko- 
witsi  ja  Irboska  walla  liikmeteks.  Wiimase  rahwaluge- 
mise  järele  oli  üleüldine  arw  16571,  siis  wähem,  kui 
Rõuge  kihelkonnas. 

Mõned  on  Pihkwa  eestlasi  iserahwaks  tahtnud  tun- 
nistada. Läheb  ju  nende  keel  Eesti  keelest  hulga  lahku, 
nii  et  Tallinnamaa  mees  nende  keelt  alati  ära  ei  mõista. 
Siiski  ei  wõi  meie  neid  iserahwaks  nimetada.  Nad  on 
niisama  eestlased,  kui  näituseks  Karksi  ehk  Helme  kihel- 
konna rahwas,  kõnelegu  nad  ka  teist  murret.  Nad  on 
ainult  meie  rahwa  piirist  wälja,  õigem  piiri  taha  asuma 
juhtunud  ja  seal  teistsugustes  oludes  kui  meie  wanal  ajal 
elanud.  Paneme  Tartu  ja  Wõru  murret  tähele,  kuidas 
nad  põhja  poolt  lõuna  poole  minnes  ikka  enam  oma  ise- 
loomu muudawad,  siis  näeme,  et  nende  keelt  isekeeleks 
ei  wõi  lugeda.  Nagu  lülid  ahelates  seisawad  kihelkondade 
keelemurded,  parem  weel,  nagu  rõngad  puutüwis  puu 
wanaduse  märgina  arenewad  kihelkondade  keelemurded 
südamest  ehk  pärisest  Eesti  keelest  ikka  kaugemale,  künni 
wiimaks  Pihkwa  eestlaste  murre  wasta  tuleb. 

Wara  lahutati  neid  teistest  eestlastest  riiklikult. 
Aegsaste  wõtsiwad  nad  Wene  würstide  walitsuse  all  elades 
Wene  usu  wasta  ja  on  selle  usu  tunnistajateks  jäänud. 
Nad  peawad  hoolega  kõiki  selle  usu  pruukisid  wäljaspidi. 
Aga  sügawamalt  ei  tunne  nad  ommeti  oma  usku.  Usu- 
kuulutajatest lahutab  neid  suur  wahe.  Jumalateenistust 
peetakse  neile  wõõras  keeles  ja  usukuulutajad  ei  oska 
tihti  sugugi  rahwa  keelt.  Ei  ime  siis,  et  nende  seas  weel 
palju  paganuse  kombeid  leida,  selle  peale  waatamata,  et 
setukesed  aastasajad  ju  ristirahwa  nime  kannawad.  Laialt 
auustawad  nad  Peko- jumalat  ja  paluwad  temalt  wiljale 
ja  karjale  sigidust.  See  jumal  on  tawaliselt  wahast 
tehtud  ja  teda  peetakse  aidas  warjulises  kohas,  et  kellegi 
wõõra  silm  teda  ei  näeks.  Külwamise  ajal  wiiakse  Peka 
tihti  põllule  kaasa,  et  ta  külwatud  wiljale  rohkem  sigidust 
annaks.  Peale  selle  ohwerdawad  nad  wahel  lambaid  ja 
peawad  oswerdades  palweid.  Oma  ohwrid  ütlewad  nad 
ise  ommeti  kellegile  pühale  isikule  määratud  olewat.  Wist 
nende  paganuse  kommete  peale  waadates  on  wenelased 
neid  poluwertsideks,  pooleusulisteks,  hüüdma  hakanud,  ehk 
nad  küll  wäljaspidi  Wene  usu  kombeid  niisama  hästi 
täidawad,  kui  wenelased. 

Kuna  mujal  eestlased  wenelaste  seas  elades  tihti 
wenelasteks  muutuwad,  ei  wõi  seda  neist  ütelda.  Puu- 
tuwad  ka  wäga  mitmes  kohas  nende  elukohad  wenelaste 
elukohtadega  täieste  kokku,  ei  ole  neid  ommeti  mitte 
wenestada  jõutud.  Mehed,  kes  laialt  ja  kaugelt  ümber 
rändawad,  oskawad  enam  ehk  wähem  Wene  keelt,  naesed 
ja  lapsed  mitte.  Pealegi  on  neil  kaua  aega  koolid  puu- 
dunud. Wiimasel  ajal  on  neid  küll  asutatud,  aga  nemad 
ei  taha  hea  meelega  lapsi  kooli  saata,  sest  et  seal  lapsi 
emakeeles  ei  õpetata.  Enam  kui  teiste  eestlaste  seas 
awaldab  ennast  alalhoidmise  waim  nende  seas.  Isaisade 
wiisidest  hoiawad  nad  küüntega  ja  hammastega  kinni. 
See  kange  alalhoidmise  waim  ja  kindel  iseloom  on  neil 


60 


paisuks  olnud  kõige  wõõra  mõju  pealetungimiste  wasta 
ja  aidanud  oma  keelt  ja  rahwust  alal  hoida,  seda  enam, 


Loku  löömine.  „Lindast". 


€t  nad  wenelaste  peale  halwakspidamisega  waatawad. 
Abielusse  heitmist  wenelastega  tuleb  koguni  arukorral  ette. 

See  alalhoidmise  waim  ilmub  riietes,  f^iideid,  nagu 
meie  rahwas  ja  meie  sugulased  sadade  aastate  eest  kan- 
nud, kannawad  nemad  praegugi  weel.  Nooremad  meeste- 
rahwad  on  endid  moekuninga  walitsusekepi  alla  kum- 
mardanud ja  mõneski  kohas  Eesti  meesterahwaste  riiete 
moodi  riideid  kandma  hakanud,  aga  mitte  nii  naesterahwad. 
Muidu  nimetatakse  naesterahwaid  moekuninganna  saba- 
kandjateks,  aga  Pihkwa  eestlaste  naesterahwad  awaldawad 
hoopis  teistsugu  iseloomu,  kui  naesterahwad  mujal  laias 
maailmas.  Muistseid  riiete  moodisid  armastawad  siin 
naesterahwad  kõige  enam.  Nad  peawad  neid  kõige  kena- 
mateks ega  taha  neist  miilgi  kombel  lahkuda.  „  Neitsi 
Maarja  on  niisuguseid  riideid  kannud,  kui  meie  kanname, 
niisama  meie  emad  ja  emade  emad ;  patt  oleks,  kui  meie 
neid  ei  kannaks  1"  ütlewad  naesed.  Kaelas  kannawad 
neiud  ja  noorikud  palju  rahasid.  Mida  jõukam  keegi, 
seda  rohkem  rahasid.    Mõnel  koguni  5 — 6  naela  rahasid. 

Peatöö  on  põllutöö.  Ei  aga  setukesed  ka  raske 
rendi  all,  ei  jõua  hingemaa  neile  ommeti  küllalt  üles- 
pidamist anda.  Pealegi  ei  ole  uuema  aja  abinõuud  nende 
sekka  weel  jõudnud  teed  leida.  Ei  puudu  ka  hoolt,  puu- 
dub ommeti  osawust  ja  aru  maad  paremine  harida  ja 
rohkem  wilja  kandma  panna.  Sedawiisi  ei  jää  neil  muud 
nõuu  üle,  kui  muul  wiisil  peatoidusele  lisa  muretseda. 
Nagu  Pihkwa  kubermangu  wenelased,  tulewad  nemad 
meie  maale  kauplema.  Ei  ommetigi  pudukaubaga,  nagu 
„harjuskid",  waid  tõrwaga,  kaladega,  kaussidega  (koppa- 
dega).  Neid  ostawad  nad  omalt  maalt  ehk  mujalt  üles 
ja  tulewad  siis  teistele  eestlastele  müüma.  Müügiteel 
korjawad  nad  räbalaid,  ja  müüwad  neid  koju  sõites  ena- 
maste Räpina  paberiwabrikusse.  Ühtlasi  ostawad  nad 
müügiteel  wanu  hobuseid,  keda  nad  koju  jõudes  naha 
pärast  tapawad.  «Setumaalt"  tulewate  wanade  hobuste 
ostjate  pärast  on  meie  pool  wanu  hobuseid  „ setukateks" 
hüüdma  hakatud. 

Kauple^nisekäigud  teewad  Pihkwa  eestlasi  meie  pool 
tuttawaks.  Nagu  hiidlastest  räägitakse  neist  enamaste 
põlgtusega  ja  waadatakse  nende  peale  üle  õla.  Neid 
peetakse  rumalateks.  Ülekohus  on  neid  ommeti  rumalaks 
pidada.  Nemad  on  ainult  harimata,  koolitamata.  Wähe 
neist  oskab  lugeda  ja  kirjutada. 

Ühes  tükis  käiwad  nad  teistest  eestlastest  ülegi, 
nimelt  rahwaluule  rikkuse  poolest.  Nii  palju  rahwaluule 
aineid  ei  leia  meie  kodumaal  ühestki  kihelkonnast,  kui  siit 
neljast  wallast.  Nende  rahwaluule  ainete  kohta  ütleb  J. 
Hurt:  „Setukesed  on  kõige  waimu  ja  südame  jõuuga 
isade  mälestuste,  wanade  laulude  ja  ennemuistsete  juttude 
Mlge  kinni  hakanud  ja  elawad  ja  liiguwad  neis.  Neis 
waimutoodetes  ja  esiwanemate  südame  wäljawalamistes 
annawad  nad  noorusele  eluõpetusi,  otsiwad  oma  rõõmu 
ja  awaldawad  oma  kurwastust.  Isade  mälestused  on 
nende  Piibel  ja  Lauluraamat. 

Setu  naese  ja  neiu  tubliduseks  ja  kuulsuseks  arwa- 
takse  tingimata  rahwalaulude  rohket  tundmist.  Ilma 
lauludeta,  ütles  korra  üks  Setu  ema,  ei  tohi  meil  tüdruk 
sugugi  wälja  minna.  Laulutundmist  arwatakse  ka  kõige 
paremaks  kaasawaraks,  mis  pruut  peiule  kaasa  wiib. 
Pruut  wiib  seega  isade  ja  emade  tarkust,  lusti  ja  elu, 
rõõmu  ja  tröösti  uude  kodu.  Setukene  on  lahutamata 
esiwanemate  waranduse  külge  köidetud  ja  seda  pärandust 
hoiab  temale  ja  teadusele  ta  rahwus  ja  usk  alal." 

Seda  rahwalaulude  rikkust  tunnistawad  ka  need 
kolm  köidet  «Setukeste  laulusid"  üles,  mis  J.  Hurt  wälja 
annud.  Umbes  2000  lehekülje  peal  annawad  nad  meile 
nende  luulewaimust  aru.  Nende  seas  leidub  hulk  müü- 
thoselisi  lugusid,  kellest  ommeti  paljud  tumeda  sisuga  on. 
Muud  rahwaluule  ained  ootawad  weel  trükkimist. 

Lutsi  Maarahwas. 

Üks  osakene  „Maarahwast",  kes  omal  ajal  kodu- 
maalt Wiitebski  kubermangu  Lutsi  maakonda  wälja  rändas, 
elab  praegu  weel  Mihalowa,  Pylda,  Nerza  ja  Janovoli 
wallas  edasi. 

Selle  „  Lutsi  Maarahwa",  nagu  seda  meie  rahwa 
unustatud  suguharu  hüüdma  hakatud,  leidis  0.  Kallas 
üles,  leidis  üles  umbes  ses  mõttes,  nagu  sakslased  Liiwi- 
maa  üles  leidsiwad.  Küll  tunti  Lutsi  Maarahwast  nime 
pidi  ammu  enne,  aga  nende  elust  ei  teatud  midagi. 
Soome  Kirjanduse  Seltsi  ettepanekul  wõttis  0.  Kallas  1893 
uurimise  teekonna  Lutsi  Maarahwa  sekka  ette  ja  selle 
wiH  on  tema  kirjatöö  „ Lutsi  Maarahwas",  mis  meid 
tähendatud  suguharuga  ligemalt  tutwustab. 

Ükski  ajaraamat  ei  kuuluta,  millal  „ Lutsi  Maarahwas" 
praegu  selle  elukohale  asunud.  Märgid  tunnistawad  ommeti, 
et  see  suguharu  alati  Lutsi  maakonnas  pole  asunud,  waid 
ajaloolisel  ajal  alles  sinna  rännanud.  Ajaloohallikate 
puudusel  peame  rahwa  oma  mälestusi  tähele  panema. 
Selle  suguharu  oma  mälestuse  järele  on  rahwas  4 — 6 
põlwe  tagasi  praegusesse  Lutsi  maakonda  rännanud.  Ise 
kõnelewad  nad,  et  nad  Rootsimaalt,  Rootsi  kuninga  maalt 
ehk  teise  kuninga  maalt  tulnud,  kus  liig  wali  orjus  walit- 
senud.  Sealt  Rootsi  kuninga  maalt  karanud  inimesed 
ära  ja  asunud  Lutsi  maakonda.  Mõnes  kohas  jälle  räägi- 
takse, et  wäljarändamine  sõja  ajal  sündinud.  Rootsi 
kuninga  maa  ei  tähenda  muidugi  Rootsimaad,  waid  Liiwi- 
maad,  Liiwimaad  nimelt  sell  ajal,  miil  Liiwimaad  Rootsi- 
maa  külge  loeti  ja  miil  Liiwimaal  Rootsi  kuningas  walitses. 
Nagu  tuttaw,  tunnistati  Liiwimaa  1629  alles  ametlikult 
Rootsi  riigi  osaks  ja  jäi  Rootsi  alla  künni  1710  aastani. 
1629  ja  1710  aasta  wahel  wõib  siis  see  suguharu  wälja 
rännanud  olla.  Liiwimaalt,  nimelt  Wõru  poolt,  nagu  selle 
suguharu  keel  seda  kuulutab.   Wähä  küla  elanikud  teawad. 

nad  rännanud  Wähä  külast  wälja  ja  asutanud  enestele 
Lutsimaal  uue  Wähä  küla.  0.  Kallas  arwab,  et  osa 
Lutsi   Maarahwast  wist  Wastseliina  kihelkonnast  Misso 


Terade  tampimine.  ..Lindast". 

wallast  tulnud,  kus  Wähä  küla  leidub,  mõned  ehk  ka 
Rõugest,  kus  Paidra  weski  nende  Paideri  nimelist  kohta 
meele  tuletab.  Kallas  ütleb  nende  keele  kohta:  Keel 
tuletab  enam  Pihkwa  eestlaste  murrakut  meele,  kui  teiste 

Wõru  keele  mõistjate  oma,  nii  hästi  sõnade  muutuste,  kui 
iseäranis  wäljarääkimise  poolest ;  see  on  mõlemal  wäga 
Wene  laadi.  Et  siinne  murre  Wõru  keelega  ühte  weab, 
on  ka  need  ära  tunnud,  kes  Eesti  juhtunud:  „Ümbre 
Wero  kõneldas  nii  ku  me  pool,  a  ümbre  Reeweli  om  keel 
süwembäh." 

Oma  uurimise  teekonnal  leidis  Kallas  Mihalowas 
898,  Pyldas  1913,  Nerzas  1156  ja  Janowolis  420,  siis 
kokku  53  külas  4387  hinge  Lutsi  Maarahwast.  Tõe 
poolest  ei  wõinud  Kallas  kaugeltki  nii  palju  hingesid  enam 
„  Maarahwaks "  tunnistada.  Mihalowas  näituseks  ei  leidnud 
ta  kümne  Eesti  küla  pealt  enam  kui  umbes  40  Eesti 
keele  mõistjat,  niisama  ei  osanud  mujal  ammugi  kõik 
need  „Maakeelt",  keda  kirjad  Lutsi  Maarahwaks  tunnis- 
tasiwad.  Niisugust  iseloomu  tugewust  ja  wahwat  alal- 
hoidmise waimu  ei  awalda  Lutsi  Maarahwas  kaugeltki 
mitte,  kui  Pihkwa  eestlased.  Wõõras  mõju  on  ennast  liig 
wägewalt  neile  ilmutanud  ja  neid  ümber  rahwustanud  ja 
see  ümberrahwustamine  kestab  suurel  sammul  edasi. 
Siin  mõjuwad  osalt  aga  ka  iseäralikud  olud  kaasa. 
Ümberringi  asuwad  igalpool  lätlased,  siin  ja  seal  ka 
wenelased  ja  juudid.  Wenelased  ei  ole  oma  wähema 
hulgaga  nii  suurt  mõju  jõudnud  Lutsi  Maarahwa  kohta 
näidata,  kui  lätlased,  kellega  neil  ühtelugu  kokkupuu- 
tumist. Wanemal  ajal  peeti  kirikutes  wahel  „ Maakeeli" 
jumalateenistust,  aga  wiimastel  aastakümnetel  jäi  see 
järele.  Rahwas  kuulis  kirikutes  ainult  Läti  keelt,  kuulis 
seda  niisama  ümberkaudu  külades,  kuulis  tihti  oma 
kodu,  kui  lätlased  nende  juure  tuliwad.  Tahes  ehk 
tahtmata  hakati  Läti  keelt  õppima.  Weel  enam  edendas 
Läti  keelt  aga  Läti  neidude  naeseks  wõtmine.  Pihkwa 
eestlased  waatawad  Wene  tüdrukute  peale  üle  õla.  Lutsi 
Maarahwa  poisid  aga  Läti  neidude  peale  auustusega. 
Läti  neiu  tuuakse  perenaeseks  majasse.  Läti  noorik  paneb 
aga  kohe  Läti  keele  majas  walitsema.    Peale  selle  nae- 

rawad  lätlased  tihti  Eesti  keele  kõnelemise  üle.  Kõik  see 
mõjub,  et  Lutsi  Maarahwal  oma  keel  ikka  enam  kaob  ja 
Läti  keel  asemele  astub.  Uuemal  ajal  nõutakse  weel 
Wene  keele  tundmist.  Kolme  keelt  kõneleda  läheb  rahwal 
liiaks.  Tagajärjeks  ilmub  rahwal  „Maawärki"  kõnelemise 
ots,  Läti  keel  wõtab  wõimust.  Läti  keele  rääkijad  hak- 
kawad  endid  lätlasteks  pidama.  Need,  kes  weel  oma 
keelt  kõnelewad,  nimetawad  endid  Maarahwaks,  maa- 
meheks. Isegi  naesterahwast  nimetatakse  „m.aameheks"  ! 
Meesterahwad   ütlewad   rääkides   üksteisele  tihti  „weli". 

Lutsi  Maarahwas  on  katoliku  usku,  nagu  nende 
ümber  asuwad  lätlasedki.  Lutsi  maakonda  wälja  rännates 
ei  wõinud  asujad  muidugi  weel  katoliku  usku  omaks 
usuks  tunnistada,  sest  et  meie  pool  ewangeliumi  usk 
walitses,  ehk  küll  Poola  walitsuse  ajal  kodumaal  mõneski 
paigas  katoliku  usule  uksed  ja  aknad  awati.  Lutsimaal 
walitses  aga  katoliku  usk  ees.  Selleaegsed  meie  maa 
rahwas  teadsiwad  küll  wist  usust  õieti  wähe,  tundsiwad 
hulga  wähmisi  kombeid,  aga  sügawam  usu  olemise  tund- 
mine puudus  neil.  Lutsimaal  katoliku  usku  eest  leides 
ja  ewangeliumi  usu  kirikuid  puuduwat  nähes  ei  jäänud 
wäljarändajatele  muud  nõuu  üle,  kui  katoliku  usku  wasta 
wõtta.  Wist  kihutasiwad  katoliku  preestrid  neid  weel 
takka  seda  sammu  astuma.  Tahes  ehk  tahtmata  pidiwad 
nad  paawsti  sõnakuuljateks  saama,  nagu  lätlased  nende 
ümber  ju  oliwad. 

Koolid  laotawad  uuemal  ajal  tarkust  Wene  keeles 
laiale.  Sellegipärast  rändab  rahwas  weel  waimupimeduses. 
KooHsid  on  esiteks  wähe  ja  peale  selle  ei  sunnita  koolis 
käima.  Katohku  usuõpetust  koolides  ei  anta.  Läti  keelsete 
raamatute  tarwitamine  oli  Poola  mässu  pärast  kaua  aega 
ära  keeldud.  Läti  emad  õpetawad  lapsi  Läti  keeli  lugema. 
Eesti  raamatud  puuduwad  rahwal.  Seega  annab  raamatute 
puuduski  „ Maakeelele"  omalt  poolt  surmahoopi. 

Nagu  keel  kaob,  kaob  ka  rahwaluule,  wähemalt 
«Maakeeli".  Läti  rahwaluule  astub  asemele.  0.  Kallas 
leidis  küll  weel  hea  kimbukese  rahwalaulusid,  aga  ena- 
maste lühikesi,  tihti  ainult  laulude  riismeid.  Niisugusest 
laulurikkusest  nagu  Pihkwa  eestlastel  ei  wõi  Lutsimaal 
juttugi  olla.  Peale  laulude,  mõistatuste  jne.  on  Kallas 
weel  80  Lutsi  Maarahwa  wana  juttu  trükkida  lasknud. 

Rahwas  elab  külades,  harib  hingemaad.  Et  hinge- 
maa küllalt  kõiki  ei  toida,  rändawad  noored  mehed  tihti 
mujale  tööd  otsima.  Kallas  kirjeldab  rahwa  elujärge 
järgmiselt:  Rahwas  saab  omaga  läbi,  suuremat  rikkust 
aga  ei  ole.  Lõbu  otsitakse  joomisest,  sest  et  rahwas  ise 
muud  ajawiidet  ei  tunne,  rahwa  juhatajad  muud  talle 
pakkuda  ei  mõista. 

Kraasna  Maarahwas* 

Peale  «setukeste"  elab  kaugemal  lõuna  pool  weel 
teisi  eestlasi.  Umbes  120  wersta  Pihkwast  lõuna  poole 
minna  jõuame  Krasnõi  alewisse.  Selle  alewi  ümberkaudu 
kesk  wenelaste  seas  on  35  küla,  kus  waremalt  Eesti  keelt 
kõneldi  ja  mõnes  harwas  kohas  nüüd  weel  kõneldakse. 
Need  Eesti  keele  kõnelejad  ise  hüüawad  endid  „  Kraasna 
Maarahwaks".  Sest  „  Kraasna  Maarahwast"  ei  teatud 
meie  pool  midagi,  1901  wõttis  Dr.  0.  Kallas  uurimise 
teekonna  nende  maale  ette,  tõi  meile  selgemaid  teateid 
selle  rahwa  kohta  ja  awaldas  oma  tähelepanemise  wilja 
„  Kraasna  Maarahwas." 

Kallase  arwamise  järele  on  , .Kraasna  Maarahwas" 
umbes  250  aasta  eest  kodumaalt  sinna  wälja  rännanud, 
nimelt  ,, Setumaalt".  Olud  rõhusiwad  rahwast ;  kes  wõis, 
läks  wõõrsilt  paremat  põlwe  otsima.  Paraku  ei  näita  aga 
Kraasna  Maarahwa  elujärg,  et  nad  paremale  järjele  olek- 
siwad  jõudnud.  Waesus  walitseb  igalpool,  waesus  wai- 
mugi  põllul.   ,, Setukestest"  pole  nad  sugugi  ette  jõudnud, 

waid  mõnes  tükis  koguni  maha  jäänud.  Põlluharimises 
ja  muuski  töös  ei  jõua  nad  nende  järele.  Wenestamine 
sammub  kiire  sammuga  edasi.  Kraasna  Maarahwa  2000 
hinge  hulgast  leidis  Kallas  ainult  mõned  kümned,  kes 
Eesti  keelest  weel  waewast  wiisi  jagu  saiwad  ja  üksi 
mõned,  kes  Eesti  keelt  weel  kaunis  hästi  kõnelesiwad. 
Kallas  arwas,  et  kui  üks  põlw  weel  mööda  läheb,  siis 
Krasnõi  alewi  ümberkaudu  wiimane  Eesti  keele  heli  kadunud 


PesU-kÜna  juures.  „ Lindast". 

on  ja  nagu  läbi  udu  ehk  weel  mäletatakse,  et  rahwas 
kusagilt  mujalt  sinna  sisse  rännanud. 

,, Setukeste'*  luulerikkuse  on  Kraasna  Maarahwas 
ammu  juba  mullapõue  matnud,  paremine  aga  paganuse 
kombeid  ja  usku  alal  hoidnud.  Nad  auustawad  mõne- 
suguseid kõrgemaid  olemisi,  nagu  Toomast,  laberitsi, 
puuslikku  jne.  ja  ohwerdawad  neile  põrsaid,  kanu,  kuk- 
kesid, wahast  walmistatud  hobuseid,  toitu  ja  õlut.  Kogu 

ohwritoimetus  kannab  neil  ,,kahi"  nime.  Ohwerdamist 
toimetab  majaperemees  ehk  kui  majaperemees  ennast 
seks  küllalt  osaw  ei  tunne  olewat,  iseäralik  tark.  Oiiwrid 
kantakse  aianurka,  kus  ohwerdamise  jaoks  iseäralik  paik 
määratud.  Seda  nurka  peetakse  pühaks.  Kes  sinna 
ohwripaika  ettewalmistamata  astub^  sellele  wõib  häda  ja 
õnnetust  juhtuda.  Mitmed  wanemad  inimesed  kaebawad, 
et  wanad  head  jumalad  ikka  enam  unustusesse  jääwad. 

Peale  Kraasna  Maarahwa  on  mitmes  kohas  Pihkwa 
kubermangus  waremalt  weel  eestlasi  asunud,  nagu  näitu- 
seks Irboskas,  Strimutkas,  Tsuhonskojes,  Sagorjes,  Sapop- 
newos,  Shishowos  ja  wõib  olla  ka  Kulebjakis.  Wiimases 
wallas  tuletab  Eesti  algupära  rahwa  riiete  mood  meele, 
mujal  leiti  aga  hiljuti  weel  mõni  hing,  kes  mõne  sõna 
Eesti  keelt  mõistis.  Neisse  paikadesse  on  eestlased  18. 
aastasajal,  kas  sõja  ehk  pärisorjuse  eest  ära  põgenenud. 
Aga  ka   müümise   teel  sai  hulk  eestlasi  sinna  elama. 

Eestlaste  juurest  nüüd  aeg  nende  lähemate  sugu- 
laste juure  minna,  keda  enam  eestlasteks  ei  loeta,  aga 
kes  omal  ajal  ommeti  eestlastega  ühest  kännust  wõrsunud. 
Lähemaid  sugulasi  tunnen  kõiki  enam,  wähem  oma  näge- 
mise järele.  Liiwlaste  kodumaal  ei  ole  ma  küll  käinud, 
■aga  ommeti  lliwlastega  aasta  otsa  ühe  õue  peal  asunud 
ja  muidugi  nendega  sagedaste  kokku  puutunud.  Kõige 
wähem  tunnen  laplasi  oma  nägemise  järele.  Olen  küll 
paikades  käinud,  kus  ametlikkude  aruannete  järele  lap- 
lased pidiwad  asuma,  aga  kõige  otsimise  ja  järelekuula- 
mise  peale  ei  leidnud  ma  neid  mitte  eest.  Wõimalik,  et 
neid  wanaste  seal  elas,  aga  nüüd  oliwad  nad  kadunud. 
Muude  lähemate  sugurahwaste  seas  olen  kas  lühema, 
kas  pikema  aja  wiibinud  ja  seal  ennast  nende  eluga  ja 
•oluga  tutwustanud. 


Liiwlased. 


Asukokad  ja  rahwa  arw. 

Läti  Hindrek  on  liiwlastele  oma  ajaraamatus  mäles- 
tusesamba  üles  ehitanud  ja  see  mälestusesammas  jääb 
seisma,  kui  ka  wiimne  liiwiane  edaspidi  Manala  maja- 
desse on  läinud.  Teistest  Soome  sugu  rahwaste  wanast 
ajast  teame  wähe,  kuid  Läti  Hindreku  kirjatöö  kaudu 
wõime  liiwlaste  wanast  ajast  enestele  selge  pildi  silma 
ette  seada. 

Sakslaste  siiatuleku  aja  loeti  liiwlasi  Lõuna- Liiwi- 
maa  peremeesteks.  Liiwlased  elasiwad  osalt  eestlaste 
lõunapoolsetena  naabritena.  Salatsi  jõest  peale  künni 
Wäina  jõeni  seisis  maa  nende  walitsuse  all  ja  niisama 
Kuramaal  Riia  lahe  rand,  kuna  kaugemal  Läänemere  ääres- 
kurelased  asusiwad.  Wiide  suuremasse  maakonda  jäeti  liiw- 
laste maa. 

Eestlaste  maa  wasta  puutus  kohe  liiwlaste  maakond 
Metsepoole.  Teised  maakonnad  oliwad  Tureida  ja  Wäina 
jõe  maakond.  Idumea  ^)  maakonnas  asus  juba  lätlasi, 
nagu  Antines,  Bewerinis  ja  Wõnnus.  Niisama  oli  Lenne- 


1)  Idumea  asemel  tuleb  küll  „ldumaa"  lugeda.  Wist  on  aja- 
raamatu kirjutajad  selle  maa  nime  ära  wäänanud.  Mõni  arwab  aga,, 
et  „Idamaa"  tuleks  lugeda.  Wõimalikud  on  mõlemad  nimed  :  Idumaa 
ja  Idamaa. 

wardi  maakonnas  Läti  mõju  märgata.  Ülepea  pidasiwad 
liiwlased  weeäärseid  maakohte  oma  käes.  Nii  näituseks 
-Kõiwa  ja  Wäina  jõe  ääred,  mere  kaldad  ja  muud  hohad, 
kust  hõlpsaste  wälja  wõis  pääseda,  seisiwad  liiwlaste  walit- 
suse  all,  kuna  kaugemal  metsades  lätlased  elasiwad. 

Iga  maakond  jäeti  mitmesse  kihelkonda  ja  iga  kihel- 
kond jälle  külakondadesse.  Nii  hästi  maakondel  kui 
kihelkondel  oliwad  oma  wanemad,  kelle  käes  walitsus 
seisis.  Sarnased  wanemad  oliwad  Kaupo  Tureidas,  Wesike 
Idumaal,  Akko  Wäina  maakonnas  ja  Uldewene  Lenne- 
wardis. 

Sõdima  oliwad  liiwlased  hakkajad.  Ühtelugu  tülit- 
sesiwad  nad  lätlastega,  ja  katsusiwad  neid  alla  rõhuda, 
wähemalt  sõna  kuulma  panna.  Lätlased  ei  tahtnud  sõna 
kuulda,  sest  siis  alati  tülid.  Kui  sakslased  maale  tuliwad, 
wõtsiwad  lätlased  sakslasi  rõõmuga  wasta,  lootes,  et  saks- 
lased neile  liiwlaste  wasta  abi  annawad.  Sakslaste  sõja- 
riistade waral  arwasiwad  nad  liiwlasi  enestest  eemale 
hoida  wõiwat.  Lätlaste  tagakiusamise  kannatuse  kohta 
ütleb  Läti  Hindrek:  „Alobrand  kuulutas  lätlas- 
tele Jumala  sõna  ja  ristis  neid.  Need  aga  wõtsiwad  suure 
rõõmuga  Jumala  sõna  wasta,  sest  et  nad  sakslastelt  abi 
ja  tuge  lootsiwad  leedulaste  wasta,  kes  nende  maa  tihti 
ära  laastasiwad,  ja  liiwlaste  wasta,  kes  neid  ühtepuhku 
rõhusiwad.  Teises  kohas  jälle  ütleb  Läti  Hindrek:  „Enne 
usu  wastuwõtmist  oliwad  lätlased  arad  ja  põlatud  ja  kan- 
natasiwad  palju  häda  Hiwlaste  ja  eestlaste  poolt." 

Need  tähendused  lubawad  meid  ühtlasi  arwata,  et 
lätlased  enne  hiwlasi  juba  maal  elanud.  Kui  lätlased 
liiwlaste  wasta  ei  jõudnud  panna  ja  kui  neil  sõdimises 
südidust  puudus,  kuidas  wõisiwad  nad  siis  maa  liiwlaste 
käest  ära  wõtta?  Palju  enam  tuleb  oletada,  et  liiwlased 
hiljemine  alles  maale  tunginud  ja  enne  seal  asuwaid  lät- 
lasi eneste  eest  tagasi  tõrjunud.  Küll  ei  seisnud  liiwlased 
sõjakunsti  tundmises  kaugeltki  nii  kaugel,  kui  sakslaaem. 

Mägede  otsa,  soosaartele  ja  mujale  ligipääsemata  koh- 
tadesse tegiwad  lliwlased  omale  kantsid  ja  kaitsesiwad 
endid  seal  nädalite  ja  kuude  wiisi  waenlaste  wasta.  Kui 


Wirumaa  eit.  „Lindast". 


aga  hiljemine  sakslased  ilmusiwad  oma  paremate  sõja- 
riistadega, ei  jaksanud  nende  kantsid  enam  sakslaste  wõimu 
ees  seista,  waid  langesiwad  warsti. 

Sakslaste  ilmumine  omalt  poolt  mõjus  kaasa,  et 
wahekord  lätlaste  ja  lilwlaste  wahel  aegamööda  hoopis 
teise  pöörde  sai.  Sakslased  murdsiwad  liiwlaste  jõuu  ja 
lätlased,  kes  liiwlaste  naabruses  asusiwad,  rõhusiwad 
ikka  enam  peale.  Wististe  oli  lätlasi  arwu  poolest  palju 
rohkem  kui  liiwlasi.  Lätlased  tungisiwad  liiwlaste  sekka, 
kui  ka  Saksa  walitsuse  ajal  mitte  enam  mõõgaga,  waid 
adraga  ja  äkkega.  Et  sakslased  liiwlaste  üliwõimu  murd- 
nud, wõisiwad  lätlased  seda  hõlpsamine  sinna  tagasi  tun- 
gida, kust  neid  enne  eemale  tõrjuti.  Lätlastega  külg  külge 
wasta  elades  saiwad  liiwlased  ikka  enam  Läti  mõju  tunda. 
Liiwi  wõim  kahanes,  Läti  wõim  kaswis.  Ajalugu  tunneb 
muidugi  sarnaseid  nähtusi.  Warägid  tungisiwad  wõidu- 
meestena  Wenemaale,  aga  waata,  ajajooksul  kadusiwad 
nad  Wene  rahwa  sekka.  Normanid  astusiwad  wõidulipuga 
Inghsemaale,  sulasiwad  ommeti  pea  teiste  rahwastega  kokku. 
Nii  ka  liiwlased.  Nad  hakkasiwad  Läti  keelt  kõnelema, 
unustasiwad  aja  jooksul  emakeele ;  wõõras  keel  aga 
toob  rahwusele  surmahoobi.  Liiwlased  sulasiwad  lätlaste 
sekka  ära. 

Mõned  arwawad,  et  liiwlased  wärsked  sisserändajad 
hoopis  wõõral  maal  olnud  ja  et  nad  sellepärast  seda 
hõlpsamine  ära  häwinenud.  Seda  põhjust  ei  wõi  mõju- 
waks  tunnistada.  Wärsketeks  sisserändajateks  ei  wõi 
neid  enam  lugeda.  Nagu  enne  kuulsime,  lahkusiwad 
liiwlased  kõige  warem  Soome  kännust  ja  asusiwad  Liiwi- 
ja  Kuramaale  elama.  Lähewad  ka  arwamised  aja  määra- 
mise kohta  lahku,  alla  neljasaja  aasta  wõisiwad  nad  wae- 
walt  Liiwimaal  ja  Kuramaal  asunud  olla,  400  aasta  asu- 
mise järele  wõime  liiwlasi  ommeti  waewalt  enam  wärske- 
teks sisserändajateks  pidada. 

Möödaläinud  aastasajal  teati  weel  liiwlastest  ka  Lii- 
wimaal kõneleda.  1846  leidis  akademikus  Sjögren  Salatsi 
jõe  juus  weel  Salatsi  wallast  22  liiwlast.  1858  kirjutab 
F.  J.  Weidemann,  et  weel  8  wanemat  liiwlast  seal  ela- 

wad.  Sestsaadik  kaowad  liiwlaste  jäljed  Liiwimaalt.  Mui- 
dugi ei  kadunud  need  8  liiwlast  weel  kohe  ära,  aga  neist 
ei  teata  enam.  Möödaläinud  aastasaja  lõpu  poole  oli 
liiwlaste  sugu  Liiwimaalt  juba  kadunud,  kadunud  ses 
mõttes,  et  enam  Liiwi  keelt  ei  kõneldud.  Liiwlaste  lapsed 
õppisiwad  naabritelt  lätlastest  Läti  keelt,  pidasiwad  wae- 
waks  oma  keelt  kõnelda,  jah  enam,  et  lätlased  neid  nende 
keele  pärast  pilkasiwad  ja  praegu  pilkawad,  Liiwi  keelt 
hobuse  keeleks  nimetades. 

Kuramaal  selle  wasta  elab  liiwlaste  sugu  edasi,  kui 
ka  neile  juba  surmakell  hüüdma  on  hakanud.  Koiga  maa- 
ninal ranna  ääres  elawad  Puopa  (Saksa  keeli  Poopeni) 
ja  Dueniku  (S.  k.  Dondangeni)  wallas,  kiriklikult  Piisa 
(S.  k.  Pilseni)  ja  lira  (S.  k.  Irbeni)  kihelkonnas.  Wiede- 
manni  teadete  järele  oli  Puopa  wallas  Hiwlasi  1858  a. 
790  hinge,  1881  880  hinge,  sügisel  1888  956  hinge. 
Dueniku  (Dondangeni)  liiwlasi  arwas  Wiedemann  1600 
olewat.  Kui  professor  Setälä  1888  nende  juures  käis, 
öeldi  1973  hinge  olewat.  Ülepea  tundsiwad  ametlikud 
aruanded  1898  a.  2873  liiwlast. 


Keel,  rahwaluule,  usuelu. 

Liiwlaste  keele  peale  juhtis  esimest  korda  tähele- 
panemist Schlözer,  kes  1767  Liiwi  keele  proowisid  wälja- 
rääkimisega  ühes  awaldas.  Hupel  oma  raamatus  „Topo- 
graphische  Nachrichten"  trükkis  mitme  õpetaja  ülestähen- 
dusi Liiwi  keele  kohta  ära,  kuid  neis  ülestähendustes 
leiame  palju  wigasid.  1828  katsus  õpetaja  Jannau  näi- 
data, et  Liiwi  keel  Eesti  keele  algkeel  on  ja  et  liiwlased 
ja  eestlased  ennemuiste  üks  rahwas  olnud.  Liiwi  keelse 
„Isameie"  ja  mõned  salmid  (10  p.  11 — 16)  Johannese 
ewangeHumist  awaldas  Kruse  oma  ajaloo  „Ur-Geschichte 
des  Esthnischen    Volkstamms".     Hoolsalt  alles  hakkas 

liiwlaste  keelt  ja  elu  akademikus  Sjögren  uurima,  kes 
1846  ja  1852  pikema  aja  liiwlaste  seas  wiibis.  Sjögren 
ise  ei  saanud  oma  uurimise  wilja  päewawalgele  saata. 
Surm  kutsus  tema  enne  tööwäljalt  ära.  Sjögreni  uurimiste 
awaldamine  ja  täiendamine  usuti  akademia  poolt  F.  J. 
Wiedemanni  hooleks,  kes  sell  ajal  Tallinnas  alles 
gümnasiumikooliõpetaja  ametit  pidas.  Wiedemann  tundis 
ära,  et  ta  tööd  hästi  ei  wõi  lõpetada,  kui  ta  ise  täielikult 


Eesti  tütarlaps  Sõrwe  maakonnast.  ..Lindast". 

küllalt  liiwlaste  elu  ei  tunne.  Sellepärast  wõttis  Wiede- 
mann 1858  uurimise  teekonna  liiwlaste  juure  ette,  kus  ta 
Sjögreni  tööd  täiendas.  Peale  selle  püüdis  Wiedemann 
liiwlastele  mälestust  enesest  järele  jätta,  neile  seda  kin- 
kides, mis  neil  puudus.  Liiwlastel  puudus  nimelt  Liiwi 
keelne  kirjandus  täieste,  sest  ülemal  nimetatud  tööd  Liiwi 
keele  kohta  oliwad  kõik  Saksa  keeles  ilmunud  ja  tõiwad 
ainult  näitusi  Liiwi  keelest.  Wiedemann  wõttis  enesele 
Piisa  koolmeistri  J.  Prinzi  ja  selle  pojad  appi  ja  laskis 
Matteuse  ewangeliumi  Liiwi  keelde  ümber  panna.  Niisama 

pani  Wiedemanni  ^ettepaneku  peale  liiwlane,  koolmeister 
N.  Pollmann  Matteuse  ewangeiiumi  idapoolsesse  Liiwi 
murdesse  ümber.  Wiedemann  waatas  mõlemad  ümber- 
panekud  keele  poolest  läbi  ja  toimetas  siis  trükki.  Trüki- 
kulud  wõttis  prints  Bonaparte  enese  kanda.  Matteuse 
ewangeliumid  ilmusiwad  1863  Londonis  ainult  250  eksemp- 
laris. Printsi  Bonaparti  abil  saiwad  siis  liiwlased  1863 
alles  esimese  omakeelse  raamatu.  Kaua  aega  ei  löönud 
nii  wäike  trükk  ette.  Iga  ärksam  liiwlane  ihkas  enesele 
omakeelset  raamatut.  Nüüd  laskis  Briti  Piibliselts  1880 
Matteuse  ewangeiiumi  uueste  trükkida.  Ses  uues  trükis 
muudeti  aga  õigekirjutust,  nimelt  enam  Läti  kirjawiisi 
järele,  et  liiwlastel  kergem  oleks  lugeda.  Seda  uut  trükki 
on  liiwlaste  seas  rohkeste  katsutud  laiale  laotada.  See 
ongi  liiwlaste  esimene  ja  ainus  raamat  emakeelel.  ^)  Kõik 
muud  raamatud,  mis  nad  loewad,  langewad  Läti  keelsete 
raamatute  kilda.  Et  lätlased  nende  naabruses  elawad  ja 
neil  alati  lätlastega  tegemist,  mõistawad  kõik  liiwlased 
Läti  keelt,  niisama  nagu  nad  seda  koolis  õpiwad  ja  kirikus 
kuulewad.  Wiimasel  ajal  on  Läti  keele  kõrwa  koolides 
muidugi  Wene  keel  astunud. 

Mitte  ainult  liiwlastele  ei  muretsenud  Wiedemann 
esimest  emakeele  kirja,  waid  seadis  teaduselegi  liiwlaste 
kohta  mälestusemärgi  püsti,  mis  siis  weel  seisab,  kui 
liiwlaste  sugu  ju  Kuramaalt  kadunud.  Weel  enne  kui 
Matteuse  ewangelium  Liiwi  keeh  Londonis  ilmus,  jõudis 
Sjögreni  alustatud  Wiedemanni  wäljaantud  Liiwi  grammatik 
sõnaraamatuga  seltsis  õpetatud  maailma  kätte.  Liiwi  keele- 
õpetuses leidub  hulk  keeleproowisid,  nende  seas  palju 
Piibli  tükkisid.  Peale  Piibli  peatükkide  ümberpaneku  on 
siia  mõnda  Läti  keelest  ümber  pandud  ennemuistset  juttu 
ja  jutustust  wõetud.    Liiwi  oma  keelewara,  mis  siin  ära 


1)  Nende  ridade  kirjutamise  järele  lugesin,  et  Liiwi  keeles 
hiljuti  weel  raamatuke  ühistöö  kohta  ilmunud. 

trükitud,  ei  wõi  meie  tähtsaks  nimetada.  Mõned  wanad- 
sõnad,  mõistatused,  laulukatked  ja  wanadjutud  —  see  on 
kõik.  Neid  on  Sjögren  ja  Wiedemann  seda  wiisi  saa- 
nud, et  liiwlasi  palusiwad  Liiwi  keeles  rahwaluule  aineid 
üles  kirjutada.  Seda  wiisi  saadud  üleskirjutusi  paranda- 
siwad  nad  omalt  poolt  õigekirjutuse  poolest  ja  lasksiwad 
siis  trükkida.  Oleksiwad  nad  ise  katsunud  otsekohe  rahwa 
suust  midagi  kirja  panna,  oleks  nende  saak  wististe 
tähtsamaks  saanud.  Sjögren-Wiedemanni  tähtsa  töö  teine 
osa  on  sõnaraamat.  See  langeb  kahte  jakku :  Esimene 
pool  Liiwi-Saksa  sõnaraamat  (lk.  2 — 140)  ja  teine  pool 
Saksa-Liiwi  sõnaraamat  (Ihk.  143 — 387).  Kolmkümmend 
aastat  pärast  Wiedemanni  uurimise  teekonda  liiwlaste  seas 
käis  E.  N.  Setälä  D.  Wallin'iga  seltsis  weel  liiwlaste  keelt 
ja  elu  uurimas  ja  ennemalt  saadud  aineid  täiendamas. 
Kuna  Setälä  keeleteaduse  uurimisi  ette  wõttis,  püüdis 
Wallin  rahwateaduse  aineid  kirjutada. 

Setälä  kirjutab  Liiwi  keele  kohta:  „Pealsekaudselt 
ju  Liiwi  keelega  ennast  tutwustades  wõib  peagi  tähele 
panna,  et  see  Soome  ainete  kõrwal  wäga  palju  wõõraid 
aineid  sisaldab.  See,  kes  Läti  keelt  tunneb,  teab  kohe, 
kust  need  wõõra'd  ained  pärit  on.  Läti  keel,  mis  siin 
ainult  kiriku  ja  kooli  keel,  on  kogu  Liiwi  keele  liikmetesse 
mõjunud,  ta  lause  ehitusesse,  ta  kujudesse  ja  wäljarääki- 
misesse,  sõnawarandusest  rääkimata,  kellest  praegu  pooled 
lätlastelt  päritud  on.  Aasta  aastalt  unub  üks  algupäraline 
Liiwi  sõna  teise  järele  ja  asemele  astub  Läti  laenusõna. 
Seda  wiisi  kiratseb  keel  aega  mööda  ja  sureb  —  meie 
näeme  iseäranis  selge  näituse  sest,  kuidas  keeled  surewad. 
Weel  kõnelewad  liiwlased  oma  wahel  ainult  Liiwi  keelt, 
weel  on  segaabielud  liiwlaste  ja  lätlaste  wahel  kaunis 
harwad,  aga  koolis  õpiwad  kõik  lapsed  Läti  keelt.  Esi- 
mestes eluaastates  kõnelewad  lapsed,  nimelt  lääne  pool, 
ainult  Liiwi  keelt  ja  naesterahwadki  oskawad  mõnes  kohas 
Läti  keelt  halwasti.    Aga  Dueniki  (Dondangeni)  ümber- 

kaudu  räägiwad  wanemad  lastega  Läti  keelt,  et  neid  kiriku 
ja  kooli  keelega  ära  harjutada." 

„Liiwi  keele  hääle  õpetus  on  ütlemata  raske  ja  mit- 
mekesine", kirjutab  Setälä  Liiwi  keele  kohta:  „See  on 
suurel  mõõdul  kulunud  keel,  aga  see  sisaldab  ka  algu- 
päralisi jooni,  mis  Ühis-Soome  keele  ajalugu  walgustawad. 
Liiwi  keele  seisukohast  muude  Soome  keelte  hulgas  on 


Wõru  ,f Kandle**  seltsimaja.       „  Lindast". 

ehk  lugijale  tähendada,  et  see  meie  keelel  nii  ligidal 
seisab,  et  seda  Soome  keele  murdeks  wõib  arwata.  See 
on  ommetigi  Ühis-Soome  emapuust  waremalt  lahkunud  ja 
sellepärast  enam  muutunud,  kui  muud  sugumurded,  nagu 
Eesti,  Wadja,  Wepsa  j.  m.  Selle  koht  on  minu  arwa- 
mise  järele  Eesti  ja  Wepsa  keele  wahel.  Liiwi  häälte 
õpetuse  peensusest  nimetan  siin  selle  omaduse,  mis  ka 
Läti  keeles  leida,  peale  selle  weel,  nagu  ma  tähele  pan- 
nud, Kuramaa  Saksa  murdes,  aga  peale  nende  ei  teatawalt 

üheski  muus  keeles  kui  Taani  keeles.  See,  kes  on  Taani 
keelt  kuulnud  ja  tähele  pannud,  on  wist  aru  saanud,  et 
siin  hääl  nagu  katkeb.  See  katkemine  on  kurguhäälte 
paelte  äkilise  sulgmise  tagajärg  hääle  kõla  keskel.  Taani 
ja  wõõramaa  häälteteaduse  uurijad  ütlewad,  et  wõõrad 
aastate  jooksul  seda  murdehäält  ei  õpi  kuulma  ega  wälja 
rääkima.  Minu  meelest  on  see  ommetigi  Taani  keeles 
selgem,  kui  tawaHselt  Liiwi  keeles.  Sellepärast  ei  pane 
ma  suuremat  imeks,  et  Sjögren  ja  Wiedemann  Liiwi  keeles 
murde  häälte  olemist  tähele  ei  ole  pannud.  Ja  ommeti  on 
see  lugu  ütlemata  tähtis  Liiwi  keele  ajaloo  arusaamiseks." 

Rahwalaulude  poolest  walitseb  kehwus,  wähemalt 
Liiwi  keelsete  laulude  poolest.  Küll  leitakse  Liiwi  lau- 
ludekatkeid,  aga  suuremat  tähendust  meie  neile  katketele 
ei  wõi  anda.  Seega  ei  taha  ma  ütelda,  nagu  ei  armas- 
taks liiwlane  laulda.  Küll  laulab  liiwlane,  aga  oma  rõõ- 
mud ja  mured  walab  ta  Läti  keelsetesse  lauludesse.  Läti 
keelsed  laulud  kõlawad  palju  enam  Liiwi  taludes,  kui  Liiwi 
keelsed  ;  wiimastest  ei  tea  noorus  peaaegu  midagi  enam. 

Rikkamateks  selle  wasta  wõime  liiwlasi  eimemuistsete 
juttude  poolest  pidada.  Liiwi  ennemuistseid  jutte  leiame 
nende  seast  ommeti  wähe.  Aga  wähe  rahwaid  leidub, 
kes  tõeste  omade  ennemuistsete  juttudega  wõiwad  hoobelda. 
Tundku  meie  rahwas  ka  ennemuistseid  jutte  rohkeste, 
langeb  kaugelt  suurem  jagu  neist  juttudest  wõõrastelt  rah- 
wastelt  laenatud  juttude  kilda.  Kuninga-jutte,  mis  suure 
hulga  rahwaste  ühine  omandus,  tunnewad  liiwlased  paljugi. 
Hans  ja  wanapagan  ilmuwad  liiwlaste  tuttawatenagi,  liiw- 
lased teawad  mõndagi  nende  tegudest  rääkida.  Imeks 
pannes  wõin  nimetada,  et  üks  Homeruse  lugu  liiwlaste 
keskel  laialt  tuttawaks  saanud.  Liiwlased  kõnelewad, 
kuidas  mees  wanapagana  juures  selle  ainsa  silma  peast 
wälja  pistis,  lambakarja  ära  tappis,  ennast  lamba  naha 
sisse  mässis  ja  siis  lamba  naha  sees  ära  põgenes.  Lugu 
tuletab  Odysseust  ja  Polyfemust  meele. 

„  Ennemuistsete  juttude  kõnelemine  on  liiwlaste 
armsam  ajawiide,"  kirjutab  Wallin.  „Kodu,  kõrtsis,  kala- 
püügil, ikka  jutustatakse  ennemuistseid  jutte  ja  muid  lugu- 
sid. Ennemuistsete  juttude  kõrwal  pruugitakse  wanusõnu 
ja  arwatakse  mõistatusi.  Wanadesõnade  ja  mõistatuste 
seas  leidub  palju  Läti  keelest  ümber  pandud  aineid. 
Mõned  on  niisamasugused,  kui  eestlastel.  Aga  pisikene 
on  nende  rahwaluule  toodete  arw.  Waewalt  paar  sada  on 
ülepea  kokku  saadud." 

Mütologialisi  aineid  leiame  liiwlastelt  üsna  pisut. 
Wähe  teawad  liiwlased  „Pitkist"  kõneleda,  kes  oma  noo- 
lega wana  õelust  kurjaste  kolgib.  Ülepea  astub  wanapagan 
liiwlastegi  seas  rahwaluule  pailapsena  meie  silma  ette ; 
kui  teda  ka  ei  armastata,  tehakse  temaga  ommeti  palju 
tegemist.  Meres  elada  liiwlaste  arwamise  järele  wesiini- 
mesed :  nende  sinist  karja  olla  mõne  korra  nähtud.  Hald- 
jaid ja  waimusid  tuntakse  mõnesuguseid,  ka  libahuntisid, 
külmkinga  ja  luupainajat. 

Rikkamaks  tohiksime  liiwlasi  wanausu  ja  wanade 
kommete  poolest  pidada.  Igal  elujuhtumisel  paneb  liiw- 
lane  aega  ja  olu  tähele,  püüab  nõiatempudega  elujärge 
parandada  ja  iseäralikkude  tempudega  tulewikku  teada 
saada. 

Hiie  sarnaste  puude  auustamist  tuleb  liiwlaste  seas 
ette,  kui  nad  ka  puud  ennast  hiieks  ei  hüüa.  Terwel 
liiwlaste  maal  ja  lätlastegi  seas  on  Antsi  mõisa  maal 
kaswaw  püha  lõhmus  kuulus.  See  lõhmus  on  umbes  60 
jalga  kõrge  ja  umbes  20  jalga  tüwest  ümber  mõõta.  Selle 
lõhmuse  juures  käiakse  tihti  ohwerdamas.  Ohwerdawad 
liiwlased,  ohwerdawad  lätlased.  Ohwriks  antakse  tihti  kirju 
sukapaelu,  mis  tikuga  puutüwe  külge  pistetakse  ja  tuule 
kätte  lehwima  jäetakse.  Keegi  ei  julge  lehtegi  pühast 
lõhmusest  ära  murda,  weel  wähem  oksa.  Muidu  wõiks 
niisuguse  teo  eest  raske  karistus  tulla,  kardawad  liiwlased. 
Wanaste  käidud  püha  lõhmuse  juures  abi  palumas,  kui 

rasked  ajad  kätte  tulnud,  niisama  käidud  sealt  tulewikku 
teada  saamas.  Aastasadasid  on  see  pühaks  peetud  puu 
seisnud  ja  seisab  edasi  kõige  Liiwi  ja  ümberkaudse  Läti 
rahwa  juures  suure  auu   sees.  —  Siniste   mägede  otsas 


Enne  kuhja  loomist.  „Lindast". 

seisnud  mõne  aja  eest  weel  kiwi,  kelle  otsas  liiwlased 
ohwerdamas  käinud.  Nüüd  on  see  kiwi  aga  kadunud. 

Need  wanausu  pruugid  juhatawad  meid  paganusesse 
tagasi.  Leidub  teisigi,  mis  katoliku  ajast  pärit.  Kauem, 
kui  meie  maal,  hoidis  katoliku  usk  ennast  Kuramaal  alal. 
Nüüd   tunnistawad  liiwlased   ewangeliumi  usku  omaks. 

Siiski  kui  1848  näljaaeg  algas  ja  rahwa  seas  lootus  tõu- 
sis hingemaad  saada,  wõtsiwad  mitmed  liiwlased  Wene 
usu  wasta.  Nad  arwasiwad,  et  nad  selleläbi  hinge- 
maad saawad.  Hiljemine  nägiwad  nad  küll,  et  nad  endid 
lootuses  petnud,  aga  siis  oli  see  juba  hilja.  Liiwi  ranna- 
maal on  paar  Wene  usuliste  kooli  ja  ajutine  Wene  kirik 
Koiga  külas  ühes  talupoja  majas.  Koolis  õpetatakse  mui- 
dugi Wene  keeli  ja  kui  ma  ei  eksi,  peetakse  kirikus  Läti 
keeli  jumalateenistust.  Ewangeliumi  usu  kirikutes  kuule- 
wad  liiwlased  niisama  ainult  Läti  keeli  jumalateenistust. 
Liiwi  keeles  jumalateenistust  pidada  pole  ükski  õpetaja 
waewaks  wõtnud.  Pealegi  annaks  niisugune  ettewõtmine 
ettewõtjale  tüki  rasket  tööd,  sest  et  kõik  tarwilikud  raama- 
tud puuduwad.  Wist  ei  ole  Kuramaa  õpetajate  seas  kedagi, 
kes  Liiwi  keelt  ülepea  niipalju  tunneks,  et  liiwlastele  nende 
emakeeles  jumalateenistust  oskaks  pidada. 

Tähendamata  ei  wõi  jätta,  kudas  liiwlased  oma  sur- 
nuaidu  suures  auus  peawad.  Ei  ainult  niisuguseid  surnu- 
aidu,  kuhu  praegu  weel  surnuid  maetakse.  Liiwlaste  auus- 
tamine  ulatab  palju  kaugemale.  Nad  peawad  nagu  pühaks 
neidki  surnuaidu,  kuhu  endisel  ajal  surnuid  maetud.  On 
ka  ajahammas  wäHmised  märgid  ammu  ära  närinud,  liiw- 
laste meeles  elab  surnute  mälestus  edasi.  Liiwlased  ei 
unusta  seda  kohta,  kuhu  nende  esiwanemad  mulla  põue 
maetud.  Kord  tahtis  keegi  wanaaja-uurija  ammu  maha- 
jäetud surnuaial  kaewamisi  ette  wõtta.  Seda  juhtusiwad 
liiwlased  nägema.  Wihaselt  tormasiwad  nad  uurija  kallale. 
Liiwlased  kartsiwad,  et  nende  esiwanemate  uinumist  wii- 
mases  woodis  rikutakse  ja  sellepärast  takistasiwad  nad 
rahurikkujat. 

Wõitlemine  liiwag^a. 

Liiwlaste  eluasemed  tuletawad  omalt  kohalt  Sõrwe 
säärt  meele.   Siiski  kui  liiwlaste  asumaad  Sõrwe  säärega 

wõiksime  wõrrelda,  tohiksiwad  liiwlased  endid  weel  õnne- 
likuks kiita.  Pikkuse  poolest  lööb  liiwlaste  maa  ehk  sõrw- 
laste  maa  üle :  50  wersta  peale  ulatab  see.  Laiuse  poolest 
jätab  liiwlaste  maa  aga  Sõrwe  sääre  kaugele  maha :  liiw- 
laste maa  peab  ainult  2 — 3  wersta  laiusega  leppima.  Maa 
käib  mööda  mere  äärt.  Ja  missugune  on  see  mere  äär? 
Kohe  mere  rannas  näeme  liiwlaste  maal  tuiskawa  liiwa 
künkaid  ja  alles  kaugemal  liiwaküngaste  taga  maa  pool 
liiwlaste  külasid. 

Liiwlaste  oma  jutustuse  järele  ei  tuntud  wanemal 
ajal  nende  rannas  sarnaseid  liiwa  künkaid,  waid  kohe 
mere  ääres  kaswis  liiwasel  maal  ilus  männamets.  Rootsi 
ajal  aga  taheti  metsast  kasu  saada :  metsa  hakati  maha 
raiuma,  puudest  tõrwa  ja  süsi  walmistama.  Puude  raiu- 
mise pärast  jäi  rand  lagedamaks,  päikese  palawus  kõr- 
wetas  maapinna  suwel  kuumaks,  rohu  kasw  hakkas  kaduma. 
Rohu  juured  kadusiwad,  liiw  jäi  järele.  Meretuuled  hak- 
kasiwad  liiwaga  mängima,  paniwad  liiwa  oma  pilli  järele 
tantsima,  sünnitasiwad  siia  ja  sinna  suured  liiwakünkad. 
Tuiskaw  liiw  mattis  kõik  enese  alla,  mis  ees  juhtus  olema. 
Ei  leppinud  ainult  mere  rannaga,  püüdis  kaugemalegi 
maa  sisse  tungida  ja  sealgi  kõike  elu  looduses  enese  alla 
matta.  Karjamaad  kadusiwad,  niidud  närtsisiwad,  wäljad 
wähenesiwad  tuiskawa  liiwa  käes.  Kõrbeks  kippus  tuul 
kogu  liiwlaste  maad  muutma.  Tuiskawad  tuuled  püüdsi- 
wad  liiwaga  liiwlaste  elumajade  uksi  ja  aknaid  kinni 
matta.  Ikka  uusi  ja  uusi  liiwakünkaid  tekkis  juure  ja  need 
uued  liiwakünkad  jõudsiwad  otsaga  ikka  kaugemale  süda- 
maa sisse.  Liiw  walmistas  liiwlastele  hauda. 

Elusalt  ei  tahtnud  liiwlased  liiwa  alla  hauda  lan- 
geda. Wõitlus  algas  wägewa  waenlasega.  Metsast  kanti 
risu  ja  raagu  kokku  ja  tehti  neist  liiwale  tõkkeks  aiad 
ette.  Heinamaadest  otsiti  suuremaid  pajusid,  raiuti  maha 
ja  wiidi  liiwaküngaste  ligidale.  Sinna  pisteti  need  liiwast 
puutumata   ehk  wähe  puudutatud  maa  sisse  maha,  kus 

nad  maast  weel  märga  wõisiwad  leida  ja  kaswama  hakata. 
Peale  selle  tuli  riigiwalitsus  rannas  rahwale  appi.  Tuis- 
kawa  liiwa  käes  ei  kannatanud  üksi  liiwlased,  waid 
ka    nende    naabrid    lätlased    ja    maa  pärisperemehed 


Auug'a  wanaks  saanud.  „ Lindast". 

sakslased.  Riigiwalitsus  laskis  ranna  tuiskawa  liiwa  kün- 
gastele mööda  läinud  aastasaja  algusel  männa  käbisid 
külida.  Riigiwalitsuse  abinõuud  ja  liiwlaste  omad  ette- 
wõtted  awaldawad  ju  mõnda  aega  oma  mõju.  Liiwlased 

on  liiwa  rammu  murdnud  ja  walitsusekepi  liiwa  käest  ära 
kiskunud.  Küll  tuiskab  ta  alles  mere  rannal,  küll  tungib 
liiwaterasid  weelgi  liiwlaste  tubadesse,  küll  katab  weelgi 
õhuke  liiwakord  wahel  liiwlaste  niitusid  ja  nurmi,  aga 
elu  ei  häwita  liiwa  küngastest  ära  põgenenud  jooksikute 
jõud  enam  :  rohi  wõib  niidul  edasi  kaswada,  wili  nurmel 
wõrsuda  ja  liiwlased  oma  hoonetes  elada.  Kehwust  on 
liiwlaste  maapind  ju  wanal  ajal  awaldanud,  weel  kehwe- 
maks  ja  lahjemaks  on  aga  tuiskaw  liiw  teda  teinud. 
Ähwardades  seisawad  tuiskawa  liiwa  künkad  mere  rannal 
ja  lubawad  tuult  enestest  iga  päew  õrnemaid  osasid  liiw- 
lastele  kaasa  wõtta. 

Põllutöö  ei  edene  liiwlaste  käes.  Põllupind  on  nii 
wilets,  et  see  wilja  ei  taha  kanda.  Sõnniku  nappusel  wea- 
wad  liiwlased  koormate  kaupa  mere  äärest  meremuda  ja 
kõntsa  liiwase  põllu  peale,  aga  millal  Hiwlased  ikka  põldu 
nii  jõuawad  merekõntsaga  ära  täita,  et  liiw  enam  nähta- 
wale  ei  tuleks  ega  wilja  kaswamist  ei  takistaks? 

Imeks  tuleb  panna,  et  saarlased,  kelle  maa  liiwlaste 
randa  meele  tuletab,  liiwlaste  kodumaad  siiski  enestele 
ihanud.  Liiwlased  jutustawad,  et  saarlased  wanemal  ajal 
karja  kaupa  liiwlaste  maale  rännanud,  just  niisama  nagu 
nad  nüüd  „Suurelemaale"  rändawad.  Siiski  ei  jõudnud 
liiwlaste  Hiwane  pind  neid  eneste  külge  köita.  Asuma  ei 
cle  saarlasi  liiwlaste  maale  ommeti  mitte  jäänud,  Suure-Iira 
küla  ligidal  leidub  üks  kalm,  mida  saarlaste  kalmuks 
hüütakse.  Mõne  liiwlase  arwamise  järele  olla  sinna  kalmu 
saarlasi  maetud.  Wõib  olla,  et  sisserännanud  saarlastele 
liiwlaste  poolt  iseäraline  matusekoht  anti  ja  saarlasi  aja 
jooksul  sinna  maeti.  Waewalt  wõime  seletada,  et  iseäralik 
tõbi  saarlastele  wõõraks  tulnud  ja  saarlasi  lühikese  aja 
jooksul  Suures-Iiras  hauda  wiinud. 

Ehitused. 

Külades  asuwad  liiwlased.  Suuremates  neist  on 
paarkümmend  elumaja,  wähemates  ainult  4 — 5.  Külade 
wahel  silmame  mõne  korra  üksikuid  liiwlaste  elumajasid. 
Külad  kui  ka  üksikud  elumajad  seisawad  kaunis  mere 
ligidal :  tuiskawa  liiwa  walitsuse  piiri  lõpul  astub  kohe 
liiwlaste  küla  wasta.  Mere  poolt  wõib  neid  külasid  waewalt 
näha :  liiwakünkad  warjawad  neid  silma  eest.  Teiselt 
poolt  annawad  need  liiwakünkad  küladele  oma  jagu 
warju :  waljud  tuuled  ei  pääse  kõige  jõuuga  külade  kal- 
lale tormama,  eelseiswad  künkad  murrawad  juba  nende 
rammu. 

Külades  asumine  on  ehk  mõjunud,  et  Kuramaa 
liiwlased  endid  tänini  elus  jõudnud  hoida.  Külades,  kus 
ainult  oma  rahwas  asus,  wõisiwad  liiwlased  oma  iseloomu, 
kombeid  ja  keelt  alal  hoida.  Kus  aga  lätlasi  enam  liiw- 
laste küladesse  tungis,  seal  õõnistas  lätlus,  kui  ka  aega- 
mööda, liiwluse  aluse  ja  wähemalt  Liiwi  keel  sai  temale 
saagiks. 

Puopa  walla  Liiwi  külad  awaldawad  paremine  endist 
loomu  nii  hästi  keele  kui  olemise  poolest ;  mujalt  leiame 
enam  uue  aja  mõju  jälgi.  Ehituse  poolest  käiwad  Liiwi 
elumajad  Eesti  möödaläinud  aastasaja  elumajadest  kau- 
gelt ette.  Kuna  wanadel  Eesti  elumajadel  walgus  tihti 
„ august"  sisse  puges  ja  suits  uksest  enesele  teed  taewa 
alla  otsis,  leiame  Liiwi  elumajades  kaunis  suured  aknad 
ja  suits  tungib  korstnast  wälja.  Elumajal  on  kaks  osa : 
esine,  kus  ühelhoobil  keedetakse  ja  köetakse,  ja  siis  weel 
elutuba.  Rehi  ei  seisa  eluhoonega  mingisuguses  ühen- 
duses, waid  rehe  jaoks  on  oma  hoone  ehitatud. 

Wihtlemise  saunaks  on  iseäraline  wäike  ehitus,  nii- 
sama seisawad  laudad  elumajast  lahus.  Karja  kaswata- 
mine  ei  tõuse  liiwlaste  seas  kuigi  kõrgele  järjele. 

Ühes  tükis  tuleb  liiwlaste  elumajasid  weel  tähele 
panna ;  nende  juure  on  alati  rohu-  ehk  wiljapuuaiad 
asutatud.  Õuna-,  pirni-,  ploomi-  ja  kirsipuud  kaunistawad 
marjapuude  kõrwal  liiwlaste  aedu ;  juurewiljaaias  kaswa- 
wad  kapsad  ja  kaalid,  porgandid,  kurgid  ja  muud  juurkaswud. 
Wiljapuu-  ja  juureaiast  oskawad  liiwlased  enestele  alati 
tulu  muretseda, 


Suitsu-tare. 


Linnad  puuduwad  liiwlaste  maal.  Ommeti  olnud  neil 
muiste  linnu.  Nad  kõnelewad  koguni  kahest  linnast. 
Rinna  (Saksa  k.  Angermünde)  ja  Duoneki  (S.  k.  Dondangeni) 
linnast.  Need  linnad  kaitsnud  ju  hiiude  ajal  Hiwlaste 
maad,  s.  o.  sell  ajal,  kui  weel  muistsete  juttude  hiiud 
liiwlaste  maal  asunud,  jutustawad  liiwlased  ise.  25 
wersta  seisnud  need  linnad  küll  teineteisest  kaugel,  aga 
siiski  kõnelenud  hiiud  ühest  linnast  teise.  Duoniki  linnast 
(Dondangenist)  räägiwad  liiwlased,  et  see  kõige  täiega 
maa  alla  waonud,  just  nagu  meil  Walgejärwe  mõis  ehk 
mõni  kirik   meie   rahwajutu'  järele.    Hiljemine  ehitanud 

sakslased  liiwlaste  ära  waonud  Duoniki  linna  asemele 
oma  Dondangeni  lossi.  Rinna  linna  (Angermünde)  jälle 
häwitanud  rootslased  ära,  ega  ole  liiwlased  seda  pärast 
enam  hakanud  uueste  ehitama.  Olgu  lugu  nende  liiwlaste 
linnadega  kuidas  on,  nii  palju  on  selge,  et  Angermündi 
ja  Dondangeni  kohal  wanad  liiwlaste  kantsid  seisiwad. 
Meieaegsete  linnadega  meie  neid  kantsisid  wõrrelda  ei  wõi. 
Wõidetud  liiwlaste  kantside  asemele  asutasiwad  saarlased 
omad  lossid  ja  kindlused,  künni  waenlane  needki  ära 
häwitas.  Rahwasuu  luuletas  aga  saarlaste  kantsi  ärawõt- 
misest  sakslaste  läbi  maa  alla  ärawajumise.  Seda  wiisi 
hoidis  rahwas  oma  auu  alal.  Looduse  wõim  riisus  neilt 
nende  linna,  mitte  inimesed.  Looduse  wõimu  wasta  ei 
jaksa  inimesed  muidugi  panna,  waid  peawad  selle  tege- 
misega leppima. 

Mere  elu. 

Ei  anna  põld  ega  kari  liiwlastele  peatoidust,  otsi- 
wad  liiwlased  seda  merelt.  Mere  ääres  asudes  teewad 
nad  mere  oma  põlluks  ja  niiduks,  karjamaaks.  Meri  saab 
mõnele  Liiwi  mehele  paremaks  kodumaaks,  kui  kodune 
küla.  Koduses  külas  wiibib  mõni  liiwlane  ainult  lapse- 
põlwe  aastad,  muu  eluea  saadab  ta  merel  mööda. 

Merest  otsib  liiwlane  kahel  moel  peatoidust,  kas 
kalamehe  ehk  laewamehe  põlwes.  Kalamehe  põiwes  elab 
suurem  jagu  liiwlasi.  Ju  poisikesed  lähewad  wanemate 
meestega  ühes  merele  kala  püüdma.  Ei  lähe  ainult  poisid, 
lähewad  noored  tütarlapsed  ja  wahel  naesedki.  Kui  laewa- 
mees  aastate  wiisi  maailma  meredel  ümber  rännanud,  kui 
wanadus  talle  meremehe  elu  rängaks  teeb,  pöörab  ta  kodu- 
sesse külasse  tagasi.  Harjunud  meremees  ei  taha  kodu 
ommeti  täiesti  käsi  rüppe  panna,  mõnegi  korra  läheb  ta  teis- 
tega seltsis  merele  „ nõota  katseks  sisse  laskma".  Kalamehe 
ametist  wõtab  siis  kaugelt  suurem  hulk  liiwlasi  osa. 

Kalamehe  elu  on  liiwlastele  lihasse  ja  luusse  kas- 
wanud.  Kalamehe  nimi  on  liiwlaste  uhkus.  Asugu  mõni 
liiwlane  ka  jäädawalt  kuiwal  maal  ja  ärgu  käigu  aastas 
kordagi  kalal,  hüüab  ta  ennast  ommeti  kalameheks.  «Ka- 
lamees" on  ülepea  Liiwi  rahwa  nimeks  saanud,  nimeks, 
mis  Liiwi  rahwas  iseenesele  annab.  „ Kalamehe"  nime 
kõrwal  tuleb  weel  teine  nimi  ette,  kellega  rahwas  ennast 
kutsub,  nimelt  „  randlased".  Küsid  sa  liiwlaselt,  mis- 
suguse rahwa  liige  ta  on,  siis  wastab  ta  sulle  alati,  et 
„kalamees"  ehk  randlane"  on.  See  nimi  on  liiwlaste 
suus  niisama  pruugitaw,  nagu  mõnekümne  aasta  eest 
meil  ,,Maarahwa"  nimi. 

,, Kalamehed"  on  kalamehed  sõna  tõsises  mõttes. 
Hommiku  wara  ja  õhtu  hilja  on  nad  oma  nootadega  ja 
wõrkudega  merel  wäljas.  Liiwlased  on  Kuramaa  kala 
muretsejad.  Suurem  jagu  kala  Kuramaa  tarwis  saadakse 
liiwlaste  käest.  Ei  nad  muretse  ainult  Kuramaale  kalu, 
waid  saadawad  ka  hea  saagi  ajal  kaugemalegi.  Wahel 
käiwad  nad  ise  oma  laewadega  saaki  kaugemal  müümas, 
wahel  aga  müüwad  nad  paatidega  randa  jõudes  kohe 
oma  saagi  ära.  Tihti  ootawad  ülesostjad,  nimelt  juudid, 
liiwlasi  mererannal  ees.  Küll  läheb  niisugusel  korral  tawa- 
liselt  pool  hinda  ülesostja  tasku,  aga  selle  peale  waata- 
mata  rõõmustab  liiwlane  tihti,  et  kaubast  lahti  saanud. 
Peaks  ta  kalakoorma  ise  Liibawi.  Riiga  ehk  Peeterburki 
wiima,  kannaks  ta  palju  kulu,  wiidaks  aega  ja  tunneks 
rohkeste  tüli.  Parem  kohe  ära  müüa ;  ei  muret,  ei  waewa. 
Lestakala,  kellest  kohe  lahti  ei  saada,  suitsetatakse  ära 
ja  wõetakse  osalt  enestele  tarwituseks,  osalt  müüakse 
parajal  ajal  ära.  Suitsetatud  kala  seisab  kaua  aega  hästi 
ilma  halwaks  minemata.  Lestakalad  siginewad  liiwlaste 
ranna  liiwasel  mere  põhja  pärast  rohkeste.  Muist  liiwlaste 
püüetawatest  kaladest  saagu  nimetatud  tursad,  wimmad, 
silgud  ja  iseäralik  silgutõug  ,,prelkised". 


90 


Räägitakse,  et  endisel  ajal  meri  liiwlastele  palju 
paremat  saaki  armud,  kui  praegu.  Kehwemat  kalasaaki 
lükatakse  osalt  liiwlaste  liig  peenikeste  silmadega  wõrkude 
süüks. 

Niisama  räägitakse,  et  liiwlased  wanal  ajal  mere- 
rööwlite  ametit  pidanud.  ,, Sinistel  mägedel",  näidatakse 
praegu  weel  koobast,  kus  Siniste  mägede  mererööwlid 
asunud.  Niisama  teatakse,  et  Koiga  ninas  liiwlastel  wale- 
tuletorn  olnud.  See  waletuletorn  oma  tuledega  juhatanud 
laewu  öösel  Õigest  teest  kõrwa.  Wõõriti  teele  sattudes 
jooksnud  laewad  pea  mereliiwa  lagendikkude  peale  kinni. 
Seda  liiwlased  just  oodanudki.  Wana  seaduse  järele  lan- 
genud randa  kinnijooksnud  laew  rannarahwa  omaks. 
Enne  kui  mõisnik  weel  jõudnud  oma  osa  saama  minna, 
sõudnud  liiwlased  laewale  laewa  koormast  enestele  matti 
wõtma,  ei  ainult  matti,  waid  tihti  kogu  koormat  enestele 
pärima.  Sarnased  juhtumised  on  aga  ammu  juba  ajaraa- 
matu mälestusteks  jäänud. 

Hiljemal  ajal  astus  mererööwimise  asemele  kange 
konderbandi  wedamine.  Oma  wäikeste  laewadega  sõitsi- 
wad  liiwlased  Meemeli  ja  Königsberki  ja  tõiwad  sealt 
tollita  kaupa  Riia  kaupmeestele.  Tihti  wõtsiwad  liiwlased 
niisuguse  teekonna  ette,  et  iseenestele  Saksamaa  piiritust 
tuua.  Nagu  meremehed  enamaste  igalpool,  nii  armasta- 
wad  liiwlasedki  kangeste  alkoholi.  Saksamaalt  saadi  pare- 
mat ja  odawamat,  kui  oma  kodukohast.  Nii  hästi  wiin  kui 
ka  hea  teenistus  salakauba  wedamises  kihutasiwad  liiw- 
lasi  tihti  Saksamaale  purjutama.  Alati  ei  läinud  niisugused 
teekonnad  hädaohtuteta  mööda.  Tihti  langesiwad  sala- 
kauba wedajad  piiriwahtide  küüsi.  Need  aga  ei  mõistnud 
nalja.  Raske  rahatrahw  ja  pikem  kinniistumine  ootas 
kättesaadud  liiwlasi.  Trahwid  mõjusiwad  nii  liiwlastesse, 
et  nad  aegamööda  salakauba  wedamise  taieste  maha 
jätsiwad. 

Selle  wasta  hakkasiwad  liiwlased  wiimasel  ajal  kauba 
wedamise  peale  seaduslikul  teel  ja  õiguse  nimel  roh- 
kem rõhku  panema.  Nad  asutasiwad  osaseltsisid  ja  muret- 
sesiwad  seda  wiisi  ühendatud  jõuul  enestele  wähemaid 
laewu.  Need  laewad  weawad  niihästi  omamaa  sadamate 
wahel,  kui  ka  wõõramaa  ja  omamaa  wahel  kaupa  edasi, 
tagasi.    Nimelt  on  Duoniki  mehed  agarad  merel  sõitjad. 


Kuhja  loomisel. 


Teised  liiwlased  jälle,  kellel  warandust  pole  laewa. 
osanikuks  saada,  otsiwad  wõõraste  laewade  pealt  teenis- 
tust. Mõneaastase  merel  sõitmise  järele  püüawad  Liiwi 
noored  mehed  meremeeste  kooli  astuda  ja  seal  mereas- 
jandust  edasi  õppida.  Kooli  lõpetades  saawad  noored 
mehed  laewajuhatajate  kohad.  Meie  maa  laewade  peal 
juhtume  tihti  Liiwi  sugu  laewajuhatajatega  kokku.  Kroon- 
linna mitutki  sadamalaewa  juhatawad  liiwlased. 

Seda  wiisi  teewad  liiwlased  mere  alati  oma  leiwa- 
isaks  ja  meri  ise  saab  neile  nagu  teiseks  kodumaaks. 
Nad  naljatawad  tihti,  et  nad  wenes  sündinud  olla.  Pea- 
oma  elu  saadawad  nad  wenes  mööda  ehk  laiemas  mõttes 
merel  mööda.  Rannal  sündinud  ei  leia  iga  liiwlane  ranna 
iiiwa  all  ommeti  hauda,  waid  mõnda,  mõnda  katawad  ja 
matawad  mereweed. 

Kurelased* 

Liiwlastest  kõneldes  ei  wõi  meie  kurelastest  waikida, 
kui  ka  neid  enam  elusate  seas  ei  leia.  Surnute,  kadunute 
seas  kestawad  nad  edasi  ja  nende  mälestus  elab  ajaraa- 
matutes. Wanal  ajal  kardeti  kurelasi  ligidal  ja  kaugel  ja 
nende  wahwusest  teati  palju  jutustada.  Mõnda  korda  käi- 
siwad  kurelased  Rootsi  ja  Taani  rannarahwast  waatamas, 
aga  ei  neid  sõbralikult  teretamas,  waid  tuhalasusid  ja 
werisid  jälgi  järele  jätmas.  Tihti  tungisiwad  kurelased 
merelgi  laewade  kallale  ja  nõudsiwad  wõõrastest  laewadest 
enestele  saaki.  Kurelased  armastasiwad  mererööwimist 
ja  ajasiwad  selle  rööwimisega  ümberkaudu  igalpool  rah- 
wastele  hirmu  peale.  Iseäranis  kardeti  Siniste  mägede 
kurelasi. 

Kurelaste  kohta  on  paljugi  waieldud,  nimelt  nende 
sugupära  kohta.  Uuemal  ajal  ühineb  suurem  jagu  uuri- 
jaid sellele  arwamisele,  et  kurelased  liiwlaste  lähemad 
sugulased  olnud.  Wõib  olla,  .  et  kurelasi  niisamasugus- 
teks  liiwlaste  sugulasteks  tuleb  arwata,  nagu  tartlasi  eest- 
laste sugulasteks.  Arwatakse,  et  nende  eluasemed  mere 
äärt  mööda  Liibawini,  jah  koguni  Kura  laheni  (Kurisches 
Haff)  ulatanud,  mis  neilt  enesele  nime  pärinud,  niisama 
nagu  Kuramaagi.  Ommeti  ei  wõtnud  kurelased  kogu  Kura- 
maad eneste  alla,  waid  enam  läänepoolist  osa.  Kaugemal 
maa  südames  asusiwad  Läti-Leedu  tõugu  rahwad.  Kure- 
laste Liiwi  tõugu  nähakse  omalt  poolt  saarlaste  liiwlastele 

antud  nimigi  —  kurelased  —  üles  tunnistawat.  Kui  saar- 
lased mõlemaid,  s.  o.  liiwlasi  ja  kuurlasi,  kurelasteks  hüüa- 
wad,  siis  pidiwad  liiwlased  ja  kurelased  wististi  üht  tõugu 
olema.  Kas  nimi  kuurlane  ehk  kurelane  õigem,  on  prae- 
gusel ajal  raske  otsustada.  Igapidi  antakse  sellele  rahwale 
pea  üht,  pea  teist  nime. 

Kui  ka  kurelased  ja  saarlased  muiste  kangest  mere- 
rööwli  ametit  pidasiwad  ja  neid  kardeti,  kõneleb  Taani 
ajalookirjutaja  Saxo  ommeti,  et  Taani  kuningad  ammust 
ajast  eestlased,  liiwlased  ja  kurelased  oma  walitsuse  alla 
heitnud. 

Sedasama  püüawad  Rootsi  raamatud  oma  kuninga- 
testki  kõnelda.  Igapidi  peawad  Taani  ja  Rootsi  kuningad 
mõnda  korda  Kuramaale  minema  kurelasi  uueste  alla 
heitma.  Saxo  räägib,  et  Taani  kuningas  Hadding  kure- 
laste kuninga  Lokeri  ära  wõitnud,  niisama  Haddingi  poeg 
Frotho  kurelaste  kuninga  Dorni.  Weel  kõneleb  Saxo,  et 
eestlased  ja  kurelased  endid  hunnlastega  ühendanud  ja 
taanlaste  wasta  sõdinud.  Islandi  wanad  jutud  teawad 
jälle,  et  Rootsi  kuningas  liwar  Eesti  ja  Kuramaa  ära  wõit- 
nud. Kõik  need  teated  kannawad  liialt  ennemuistsete  jut- 
tude pitseri  eneste  külles. 

Enam  tõenäoliselt  näitab  Ansgariuse  eluloo  kirjutaja 
Rimberti  kirjeldus  kurelastest.  Taanlased  läinud  Kura- 
maale rööwima  ja  kurelasi  alla  heitma.  Kuramaal  olnud 
5  maakonda.  Kurelased  hakanud  agaralt  taanlaste  wasta, 
tapnud  neid  palju  ja  saanud  neilt  rohkeste  kulda,  hõbedat 
^ja  muud  saaki.  Seda  kuuldes  läinud  Rootsi  kuningas 
Olaw  kurelasi  nuhtlema.  Äkiste  tunginud  ta  kurelaste 
Seeburgi  nimelise  linna  kallale.  Küll  kaitsnud  linna 
7000  meest,  aga  rootslased  wõitnud  linna  ära  ja  süüda- 
nud põlema.  Selle  peale  läinud  rootslased  5  päewa  teed 
edasi  kurelaste  teise  linna  —  Apulia  —  kallale.  Seda 
kaitsiwad  15,000  meest.  Kaheksa  päewa  piirasiwad  nad 
linna  ümber  ega  saanud  wõitu.  Juba  pidiwad  nad  tühjalt 

ära  minema,  kui  kaupmehed  neile  nõuu  andsiwad  linna 
kallale  tungimist  jätkata.  Rootslased  tegiwad  nii  ja  sundi- 
siwad  seda  wiisi  linnarahwast  wiimaks  rahu  pa4uma. 
Llnnarahwas  lubas  enne  taanlastelt  rööwitud  kulla  ja 
hõbeda  rootslastele  anda  ja  peale  selle  weel  maksu  maksta. 
30  pandiwangiga  läks  kuningas  Rootsi  tagasi.  Seda  sõja- 
käiku arwatakse  853  sündinud  olewat.  Seeburg  seisis  wist 
Liibawi  järwe  põhjapoolsel  kaldal,  Apulia  aga  Kowno 
kubermangu  rajal,  kus  weel  praegu  Appule  küla  olemas. 

Hiljemine  hakkasiwad  norralasedki  kurelasi  taga  kiu- 
samas käima.  Ühest  niisugusest  käigust  kõneleb  üks 
Norra  wana  raamat  nii :  Erik  Werekirwe  walitsuse  ajal 
—  umbes  925  — ■  purjutasiwad  norralased  Kuramaale, 
tegiwad  pooleks  kuuks  rahu  ja  hakkasiwad  kurelastega 
kauplema.  Rahuaja  lõpu  järele  hakkasiwad  nad  rõöwima. 
Korra  tuliwad  nad  suure  jõe  suhu.  Jõe  kaldal  kaswis 
paks  mets.  Jõge  mööda  sõitsiwad  norralased  üles  ja  jaga- 
siwad  mehed  mitmesse  hulka,  iga  hulka  12  meest.  Pea- 
mehed oliwad  Egil  ja  Torufl.  —  Metsa  taga  leidsiwad  nad 
elumajasid.  Sinna  tõttasiwad  nad  riisuma.  Õhtul  taganes 
Torulf  oma  meestega  metsa  ja  ootas  Egili.  Ei  Egili  näha 
kusagil.  Egil  oli  edasi  läinud  ja  seal  niisama  rööwinud. 
Tagasiminekul  tungisiwad  kurelased  äkiste  majade  ja 
metsa  wahel  norralaste  kallale.  Majade  juurest  ulatas 
kõrge  püstaed  metsa  poole.  Egil  käskis  mehi  aia  äärt 
mööda  sammuda,  et  kurelased  igast  küljest  kallale  ei 
pääseks.  Teel  tuli  aga  teine  aed  wastu,  mis  esimesest 
risti  läbi  käis.  Norralased  jõudsiwad  nüüd  aianurka  ega 
pääsnud  enam  hõlpsalt  edasi.  Kurelased  aga  kippusiwad 
mõõkadega  ja  odadega  nende  kallale.  Norralased  wõeti 
aianurgas  wangi,  seoti  kinni  ja  wiidi  talusse.  Peremees 
nõudis  kohe  wangide  surma.  Peremehe  poeg  aga  soowis, 
et  wangid  teise  päewani  elama  jäetakse.  Wangid  wiidi 
hoonesse  kinni,  kurelased  aga  läksiwad  tuppa  sööma  ja 
Jooma.    Egil  sai  mahti   käsi  sidemist  wabaks  päästa  ja 

päästis  ka  seltsimehed  lahti.  Nüüd  hakkasiwad  nad  wälja- 
pääsmise  peale  mõtlema.  Majaseinad  oliwad  paksudest 
palkidest,  ühel  pool  aga  laudadest.  Norralased  lõhkusiwad 
selle  seina  ja  pääsiwad  teise  tuppa.  Alt  kuulsiwad  nad 
nüüd  inimeste  häält.  Waadates  leidsiwad  nad  luugi, 
mis  alla  keldrisse  ehk  koopasse  wiis.  Sealt  tuli  kolm 
taanlast  wälja.  Ühe  nimi  oli  Aki.  Neid  taanlasi  oliwad 
kurelased  möödaläinud  aastal  wangi  wõtnud.  Taanlased 
püüdsiwad  aga  põgeneda,  neid  wõeti  aga  kinni  ja  pandi 
siia  wangi.  Aki  käskis  norralasi  teist  laudseina  lõhkuda. 
Egil  tegi  nii  ja  pääsis  nüüd  aita,  aidast  aga  hõlpsaste 
wälja.  Aki  nõuu  peale  läksiwad  norralased  pererahwa 
kallale,  rööwisiwad  esmalt  enestele  sõjariistad  ja  tapsiwad 
siis  inimesed.  Põrmandul  nägiwad  norralased  luugi.  Luuki 
awades  leidsiwad  nad  keldri,  kus  palju  hõbedat  ja  kallist 
warandust  peidus  seisis.  Igaüks  wõttis  niipalju,  kui  jaksas 
kanda.  Egil  wõttis  peale  selle  weel  meeastja  kaasa.  Selle 
peale  läks  Egil  kööki.  Köögis  põles  suur  tuli,  tulel  rippus 
pada.  Sinna  oli  palju  puid  wiidud  ja  neist  tehtud  selle 
koha  pruugi  järele  nagu  õitsetuli  seda  wiisi,  et  tuli  esiti 
puude  külge  sütitati,  kust  ta  siis  üle  kõigi  puude  lagunes. 
Egil  tõmmas  tuki  peosse  ja  pistis  selle  katuse  tohtudesse. 
Maja  süttis  põlema  ja  esimesest  majast  ka  teised  majad. 
Tagasi  minnes  leidis  Egil,  et  meeastja  täis  hõbe  raha  oli. 

Hiljemine  kuuleme  uuesti,  et  kurelased  taanlastele 
mererööwimisega  palju  waewa  tegiwad.  Kuningas  Walde- 
mar  saatis  oma  poja  neid  karistama.  Olandi  saarel  sai 
ta  kurelastega  ja  eestlastega  kokku.  Mererööwlid  saiwad 
taanlaste  nõuust  aru,  wedasiwad  laewad  maale  ja  puge- 
siwad  metsa  warjule.  Kaks  taanlast  sõudsiwad  oma  sõidu- 
riistadega randa,  kus  nad  kohe  mererööwlitele  saagiks 
langesiwad.  Kaks  piiskopp  Absalomi  rüütlit  ruttasiwad  appi, 
aga  saiwad  ise  surma.  Niisama  käis  kolmanda  rüütli  käsi 
wähe  kaugemal.  Kurelased  raiusiwad  kirwestega  waen- 
laste  laewadele   augud  põhja  ja  uputasiwad  siis  laewad 

meresse.  Kuninga  poeg  Kristoffer  tahtis  appi  minna,  aga 
raske  kiwisadu  wõttis  ta  laewa  wasta.  Taanlane  Esbern 
ruttas  Kristofferile  appi.  Mererööwlid  haawasiwad  Esberni 
mehi  ja  katsusiwad  laewa  randa  wedada.  Esbern  kargas 
selle  peale  üksipäini  waenlaste  kallale  ja  wõitles  tüki 
aega  waenlaste  wasta.  Wiimaks  haawati  Esbern.  Siiski 
päästsiwad  Kristofferi  mehed  ta  surmast.  Öö  otsa  puhka- 
siwad  taanlased,  hommikul  hakkasiwad  nad  wõitlust 
uueste.  Kurelased  hakkasiwad  nii  waljult  karjuma,  et 
taanlasi  palju  hirmu  pärast  põgenes.  Siiski  wõideti  wii- 
maks kurelased. 

Hiljemal  ajal  puutus  piiskopp  Albert  kurelastega 
merel  kokku.  Kurelased  tungisiwad  ta  laewade  kallale  ja 
tapsiwad  hulga  mehi.  Paarkümmend  aastat  pärast  seda 
räägitakse  ju  kurelaste  kuningast  Lammekinist,  kes  saks- 
lastega käsikäes  hakkab  käima,  kuna  kurelased  enne 
seda  ikka  liiwlastega  ja  eestlastega  üheskoos  ettewõtteid 
korda  saatnud.  Ei  maksa  kõigist  neist  ettewõtetest  pike- 
malt kõneleda :  need  on  Läti  Hindreku  ajaraamatust  enam, 
wähem  tuttawad. 

Lõpuks  kuuleme  weel,  mis  üks  wana  kirjanik  kure- 
lastest  kirjutab :  Kuramaa  seisab  Rootsi  walitsuse  all. 
Rahwas  on  werejänuline  ja  kardetaw  hirmsa  ebajumala- 
teenistuse  pärast,  aga  neil  on  palju  kulda  ja  häid  hobu- 
seid. Kõik  hooned  on  täis  ettekuulutajaid,  lindude  waata- 
jaid  nõidu.  Ettekuulutusi  käiakse  seal  kogu  maailmast, 
iseäranis  Hispaniast  ja  Kreekast  kuulamas.  —  Kui  palju 
neis  lausetes  tõtt,  jääb  muidugi  küsitawaks. 

Kurelaste  kuulsus  on  hauda  langenud,  niisama  nagu 
armuta  aeg  kurelasi  endid  kalmuküngastesse  wiinud.  Ei 
ole  uskuda,  et  nad  sugupuudusesse  surnud,  waid  et  nad 
ära  lätistatud.  Igapidi  ammu  ju  on  nad  maailmast  häwi- 
nud ;  Kuramaa  ja  Kura  lahe  kuulutab  maailmale  weel  iga 
päew  endise  südika  rahwa  mälestust. 

